evening court in kozhikode\nകോഴിക്കോട്: മലബാറിലെ ആദ്യ സായാഹ്‌ന കോടതിയുടെ പ്രവര്‍ത്തനം നാളെ കോഴിക്കോട്ട് പ്രവര്‍ത്തനമാരംഭിക്കും. കോടതിയുടെ ഉദ്ഘാടനം നവൈകുന്നേരം 4.30ന് ഹൈക്കോടതി ജസ്റ്റിസ് ആര്.ബസന്ത് നിര്‍വഹിക്കും.\nഗതാഗത നിയമലംഘനം തുടങ്ങിയ ചെറിയ പിഴ നല്‍കേണ്ട കേസുകളാണ് കോടതിയുടെ പരിഗണനയില് വരിക. കോഴിക്കോട് കോര്‍പ്പറേഷന് പരിധിയിലെ വിചാരണ നേരിടുന്ന കേസുകള് ഒഴികെ എല്ലാ മോട്ടോര്‍വാഹന കേസുകളും സായാഹ്ന കോടതിയുടെ പരിധിയില് വരും.\nവൈകുന്നേരം ആറു മുതല് എട്ടുവരെയാണ് കോടതിയുടെ പ്രവര്‍ത്തന സമയം. ഓരോ മാസവും ഓരോ മജിസ്‌ട്രേറ്റിനാവും കോടതിയുടെ ചുമതല. രണ്ടു ക്ലാര്‍ക്കും രണ്ടു ലാസ്റ്റ് ഗ്രേഡ് ജീവനക്കാരും ഉള്‍പ്പടെ നാല് ഉദ്യോഗസ്ഥരാണ് കോടതിയിലുണ്ടാകുക.\nതിരുവനന്തപുരം, തൃശൂര്, എറണാകുളം ജില്ലകളിലാണ് നിലവില് സായാഹ്ന കോടതികള് പ്രവര്‍ത്തിക്കുന്നത്്.


swapna nagari Archives - Calicut Journal\nHome » Tag Archives: swapna nagari\nTag Archives: swapna nagari\nബിജെപി ദേശീയകൗണ്‍സില് യോഗത്തിനും തുടര്‍പരിപാടികള്‍ക്കുമായി സ്വപ്നനഗരിയില് കൂറ്റന് പന്തല് ഒരുങ്ങുന്നു. ദീന്‍ദയാല് ഉപാധ്യായയുടെ ഒരുവര്‍ഷം നീണ്ടു നില്‍ക്കുന്ന ജന്മശതാബ്ദി ആഘോഷങ്ങളുടെ ഉദ്ഘാടനവും ദേശീയ കൗണ്‍സില് യോഗവുമാണ് 22 മുതല് കോഴിക്കോട്ട് നടക്കുന്നത്. പ്രധാനമന്ത്രിയും കേന്ദ്രമന്ത്രിമാരുമടക്കം നിരവധി പ്രമുഖരാണ് പ്രതിനിധികളായി നഗരത്തിലെത്തുക. പ്രധാനമന്ത്രി പങ്കെടുക്കുന്ന ചടങ്ങായതിനാല് അതീവ സുരക്ഷാ സംവിധാനത്തോടെയാണ് സ്വപ്ന നഗരിയിലെ വേദി ഒരുക്കുന്നത്. ഒന്നര ലക്ഷം ചതുരശ്ര അടിയില് നിര്‍മിക്കുന്ന പന്തല് പൂര്‍ണമായും ശീതീകരിക്കും. പ്രധാനമന്ത്രിയുടെ ഓഫീസ്, മീഡിയ റൂം, മെഡിക്കല് എയ്ഡ് സെന്റര്, എക്‌സിബിഷന് കേന്ദ്രം, ഊട്ടുപുര, അടുക്കള തുടങ്ങിയവയെല്ലാം ഉള്‍ക്കൊള്ളുന്നതാണ് ...


വെയിറ്റിങ് ലിസ്റ്റാണോ ? സീറ്റ് കിട്ടുമോയെന്ന് ഇനി റെയില്‍വെ പ്രവചിക്കും\nകൂടുതല് ലളിതമായി, സങ്കീര്‍ണതകള് ഒഴിവാക്കി ട്രെയിന് ടിക്കറ്റ് ബുക്ക് ചെയ്യാനുള്ള സംവിധാനം ഒരുക്കി ഇന്ത്യന് റെയില്‍വെ.\nകൂടുതല് ലളിതമായി, സങ്കീര്‍ണതകള് ഒഴിവാക്കി ട്രെയിന് ടിക്കറ്റ് ബുക്ക് ചെയ്യാനുള്ള സംവിധാനം ഒരുക്കി ഇന്ത്യന് റെയില്‍വെ. ഐആര്‍സിടിസിയുടെ അണിഞ്ഞൊരുങ്ങിയ പുതിയ വെബ്സൈറ്റ്, ഉപഭോക്താക്കളുടെ ആശയക്കുഴപ്പങ്ങളെല്ലാം പരിഹരിക്കാന് തക്ക സാങ്കേതിക തികവോടെയാണ് വരുന്നത്.\nനാല് വര്‍ഷം മുമ്പാണ് ഏറ്റവുമൊടുവില് ഐആര്‍സിടിസി തങ്ങളുടെ വെബ്സൈറ്റ് പരിഷ്കരിച്ചത്. പുതിയ വെബ്സൈറ്റ്, രാജ്യാന്തര യാത്രാ വെബ്സൈറ്റുകളുടെ നിലവാരത്തോടെയാണ് അണിയിച്ചൊരുക്കിയിരിക്കുന്നത്. ഇതിന് പുറമെ ഒട്ടേറെ പുതിയ ഫീച്ചറുകളും സൈറ്റില് ഉള്‍പ്പെടുത്തിയിട്ടുണ്ട്. വെയിറ്റിങ് ലിസ്റ്റിലെ ടിക്കറ്റ് കണ്‍ഫോമാകാന് എത്രത്തോളം സാധ്യതയുണ്ടെന്ന് സൈറ്റ് പ്രവചിക്കുമെന്നതാണ് ഇതില് പ്രധാനം. സെന്റര് ഫോര് റെയില്‍വേ ഇന്‍ഫര്‍മേഷന് സിസ്റ്റമാണ് ഈ ഫീച്ചര് ഉള്‍ക്കൊള്ളിച്ചിരിക്കുന്നത്. ട്രെയിനുകള് തിരയുന്നതിനായി ഇനി ഉപയോക്താക്കള് ലോഗ് ഇന് ചെയ്യേണ്ടതില്ല എന്നതാണ് മറ്റൊരു ഫീച്ചര്.\nവെയിറ്റിങ് ലിസ്റ്റിലെ ടിക്കറ്റ് കണ്‍ഫോമാകുമോയെന്ന് അറിയാന്:\nഐആര്‍സിടിസിയുടെ പുതിയ വെബ്‍സൈറ്റില് ലോഗിന് ചെയ്യുക. ഇതിന് ശേഷം യാത്ര ചെയ്യാന് ഉദ്ദേശിക്കുന്ന തിയതിയും ക്ലാസും പുറപ്പെടുന്ന സ്ഥലവും ലക്ഷ്യസ്ഥാനവും രേഖപ്പെടുത്തുക. ആ സമയം നിങ്ങളുടെ ട്രെയിനിലെ ടിക്കറ്റുകള് വെയിറ്റിങ് ലിസ്റ്റിലാണെങ്കില് "CNF Probability" എന്നൊരു ഓപ്ഷന് ലഭിക്കും. ടിക്കറ്റ് ബുക്ക് ചെയ്യുന്നതിന് മുമ്പ് ഈ ഓപ്ഷന് തിരഞ്ഞെടുത്താല് കണ്‍ഫോം ടിക്കറ്റ് ലഭിക്കുമോയെന്നും എത്ര ശതമാനം സാധ്യതയുണ്ടെന്നും സൈറ്റ് പ്രവചിക്കും. പ്രത്യേക അല്‍ഗോരിതം ഉപയോഗിച്ചാണ് പ്രവചനം നടത്തുന്നത്.


സൗമിനി ജെയിനെതിരെ അവിശ്വാസപ്രമേയം; യുഡിഎഫിലെ ഭിന്നത ലക്ഷ്യമിട്ട് എൽഡിഎഫ് | Kochi Corporation | Manorama news\nസൗമിനി ജെയിനെതിരെ അവിശ്വാസപ്രമേയം; യുഡിഎഫിലെ ഭിന്നത ലക്ഷ്യമിട്ട് എൽഡിഎഫ്\nകൊച്ചി ∙ യുഡിഎഫ് ബഹിഷ്കരണം തീരുമാനിച്ചിരിക്കെ കൊച്ചി മേയര് സൗമിനി ജെയിനെതിരെതിരായ അവിശ്വാസപ്രമേയ ചര്‍ച്ചയില് ഇന്നു വോട്ടെടുപ്പ്. യുഡിഎഫ് അംഗങ്ങളെ പങ്കെടുക്കാന് അനുവദിച്ചാല് വോട്ടു മറിയുമെന്നും മേയര് പുറത്താകുമെന്നുമാണ് എല്‍ഡിഎഫിന്റെ അവകാശവാദം. സൗമിനി ജെയിനെതിരെ യുഡിഎഫിലുള്ള വികാരം മുതലാക്കാനാണ് എല്‍ഡിഎഫ് ശ്രമം.\n74 അംഗ നഗരസഭാ കൗണ്‍സിലില് നിലവിലെ കക്ഷി‍നില പ്രകാരം മേയറുടെ കാര്യം ഭദ്രമാണ്. യുഡിഎഫിന് 38, എല്‍ഡിഎഫിന് 34, ബിജെപിക്കു രണ്ട് എന്നിങ്ങനെയാണ് അംഗബലം. എന്നാല് യുഡിഎഫിലെ ഭിന്നത, പ്രത്യേകിച്ച് േമയര് സൗമിനി ജയിനെതിരായ വികാരം മുതലാക്കി വോട്ടു മറിക്കാമെന്ന കണക്കുകൂട്ടല് എല്‍ഡിഎഫിന് ഉണ്ട്. കേന്ദ്രപദ്ധതികളില് ഒന്നിന്റെ നടത്തിപ്പില് ക്രമക്കേട് ഉണ്ടെന്ന് ആരോപിച്ച് കഴിഞ്ഞ മാസം പ്രതിപക്ഷം പ്രതിഷേധം ഉയര്‍ത്തിയപ്പോള് ഭരണപക്ഷത്തു നിന്നടക്കം പിന്തുണ ലഭിച്ചിരുന്നു.\n7 യുഡിഎഫ് അംഗങ്ങളും ഒരു ബിജെപി അംഗവും മേയര്‍ക്ക് എതിരെ നിലപാട് എടുത്തതിനു പിന്നാലെയാണ് പ്രതിപക്ഷം അവിശ്വാസത്തിനു നോട്ടിസ് നല്‍കിയത്. മേയര്‍സ്ഥാനം വച്ചുമാറുന്നതു സംബന്ധിച്ച് കരാര് ഉണ്ടായിരുന്നുവെന്നു വാദിക്കുന്ന യുഡിഎഫിലെ ഒരുപക്ഷത്തിന്റെ പിന്തുണയും സൗമിനി ജെയിനെ പുറത്താക്കാന് എല്‍ഡിഎഫ് പ്രതീക്ഷിച്ചു.\nഇതെല്ലാം മുന്നില്‍കണ്ടു വോട്ടെടുപ്പു ബഹിഷ്കരിക്കാനാണ് യുഡിഎഫ് തീരുമാനം. ഉച്ചക്കുശേഷം നടക്കുന്ന കൗണ്‍സില് യോഗത്തില് പങ്കെടുക്കാതെ വിട്ടുനില്‍ക്കാന് തന്നെ യുഡിഎഫ് തീരുമാനിച്ചേക്കും. ജില്ലാ കോണ്‍ഗ്രസ് അധ്യക്ഷന് കൂടിയായ ഡപ്യൂട്ടി മേയര് ടി.ജെ.വിനോദ് അടക്കം പങ്കെടുക്കുന്ന പാര്‍ലമെന്ററി പാര്‍ട്ടിയോഗം രാവിലെ ചേരുന്നുണ്ട്.


07.02.19 Morning Malayalam Murli Om Shanti BapDada Madhuban\nമധുരമായ കുട്ടികളെ - പാവനമായി മാറുന്നതിനുവേണ്ടി ഒന്ന് ഓര് മ്മയുടെ ബലം മറ്റൊന്ന് ശിക്ഷകളുടെ ബലം , നിങ്ങള് ക്ക് ഓര് മ്മയുടെ ബലത്തിലൂടെ പാവനമായി ഉയര് ന്ന പദവി നേടണം .\nബാബ ആത്മീയ സര്ജനാണ്, നിങ്ങള്ക്ക് ഏതൊരുകാര്യത്തില് ക്ഷമ നല്കാനാണ് ബാബ വന്നിരിക്കുന്നത്?\nഎങ്ങനെയാണോ മറ്റു സര്ജന്, ഇപ്പോള് തന്നെ അസുഖം ഭേദമാകുമെന്ന് പറഞ്ഞ് രോഗികളെ ആശ്വസിപ്പിക്കുന്നത്, അതുപോലെ ആത്മീയ സര്ജനും നിങ്ങള് കുട്ടികളെ ആശ്വസിപ്പിക്കുന്നു- കുട്ടികളേ, നിങ്ങള് മായയുടെ അസുഖത്തെക്കണ്ട് പരിഭ്രമിക്കരുത്, സര്ജന് മരുന്ന് നല്കുമ്പോള് ഈ അസുഖങ്ങളെല്ലാം ആദ്യം പുറത്തേക്കു വരും, അജ്ഞാനകാലത്ത് പോലും വന്നിട്ടില്ലാത്ത ചിന്തകള് വരും. പക്ഷേ നിങ്ങള്ക്ക് എല്ലാം സഹിക്കണം. കുറച്ച് പരിശ്രമിക്കു, നിങ്ങളുടെ സുഖങ്ങളുടെ ദിനം വന്നുകഴിഞ്ഞു.\nപരിധിയില്ലാത്ത അച്ഛന് എല്ലാ കുട്ടികള്ക്കും മനസ്സിലാക്കിത്തരുകയാണ്- നിങ്ങള് എല്ലാവര്ക്കും സന്ദേശം എത്തിക്കണം ഇപ്പോള് അച്ഛന് വന്നിരിക്കുന്നു. അച്ഛന് ക്ഷമ നല്കുകയാണ് എന്തുകൊണ്ടെന്നാല്, കുട്ടികള് ബാബയെ വിളിച്ചിരുന്നു- ബാബാ വന്നാലും, മുക്തി നല്കൂ, ദുഃഖത്തില് നിന്നും മോചിപ്പിക്കു എന്ന് പറഞ്ഞ് ഭക്തി മാര്ഗ്ഗത്തില് വിളിച്ചിരുന്നു. അതിനാല് ബാബ ക്ഷമ നല്കുകയാണ്, ഇനി കുറച്ച് ദിവസങ്ങളേ ബാക്കിയുള്ളു. ആരുടേയെങ്കിലും അസുഖം ഭേദമാകാറായാല് പറയാറുണ്ട് ഇപ്പോള് എല്ലാം ശരിയാകും എന്ന്. കുട്ടികളും മനസ്സിലാക്കുന്നുണ്ട് ഈ മോശമായ ലോകത്തില് ഇനി കുറച്ച് ദിവസങ്ങളേ ബാക്കിയുള്ളു പിന്നീട് നമ്മള് പുതിയ ലോകത്തിലേയ്ക്ക് പോകും. അതിനായി നിങ്ങള്ക്ക് യോഗ്യരായി മാറണം പിന്നീട് ഒരു രോഗവും നിങ്ങളെ ബുദ്ധിമുട്ടിക്കില്ല. ബാബ ക്ഷമിക്കുവാന് പറയുന്നു- കുറച്ച് പരിശ്രമിക്കു. ഇങ്ങനെ ധൈര്യം നല്കാന് മറ്റാരുമില്ല. നിങ്ങള് തന്നെ തമോപ്രധാനമായിരിക്കുന്നു. ഇപ്പോള് അച്ഛന് വന്നിരിക്കുകയാണ് നിങ്ങളെ വീണ്ടും സതോപ്രധാനമാക്കി മാറ്റാന്. ഇപ്പോള് സര്വ്വാത്മാക്കളും പാവനമായി മാറും- ചിലര് യോഗബലത്തിലൂടെയും ചിലര് ശിക്ഷകളുടെ ബലത്തിലൂടെയും. ശിക്ഷകള്ക്കും ബലമുണ്ടല്ലോ. ശിക്ഷകളിലൂടെ ആരാണോ പവിത്രമായി മാറുന്നത് അവര്ക്ക് പദവി കുറയും. നിങ്ങള് കുട്ടികള്ക്ക് ശ്രീമതം ലഭിച്ചുകൊണ്ടിരിക്കുന്നു. അച്ഛന് പറയുന്നു എന്നെ മാത്രം ഓര്മ്മിക്കു, നിങ്ങളുടെ സര്വ്വപാപങ്ങളും ഭസ്മമാകും. അഥവാ ഓര്മ്മിക്കുന്നില്ലെങ്കില് പാപം നൂറുമടങ്ങാകും എന്തുകൊണ്ടെന്നാല് പാപാത്മാവായി മാറി നിങ്ങള് എന്റെ നിന്ദ ചെയ്യിക്കുകയാണ്. മനുഷ്യര് പറയും ഇവര്ക്ക് ഈശ്വരീയ മതം ലഭിച്ചിട്ടും ഇവരില് നിന്നും ആസുരീയ പെരുമാറ്റങ്ങള് ഉണ്ടാകുന്നു! കയറ്റവും ഇറക്കവും ഉണ്ടാകുമല്ലോ. കുട്ടികള് തോറ്റുപോകുന്നുമുണ്ട്. നല്ല നല്ല കുട്ടികള് പോലും തോറ്റുപോകുന്നു. അതിനാല് പാപം ഭസ്മമാകുന്നേയില്ല. പിന്നീട് അനുഭവിക്കേണ്ടതായും വരുന്നു. ഇത് വളരെ മോശമായ ലോകമാണ്, ഇതില് എല്ലാം സംഭവിച്ചുകൊണ്ടിരിക്കും. ബാബയെ വിളിക്കുന്നതുതന്നെ ഇങ്ങനെയാണ്, ബാബാ വന്ന് ഞങ്ങള്ക്ക് ഭാവിയിലെ പുതിയ ലോകത്തിലേയ്ക്കുള്ള വഴി പറഞ്ഞുതരൂ. ബാബയ്ക്ക് അറിയാം- ആ ഭാഗത്ത് പഴയലോകമാണ്, ഈ ഭാഗത്ത് പുതിയ ലോകമാണ്. നിങ്ങള് തോണിയാണ്. ഇപ്പോള് നിങ്ങള് പുരുഷോത്തമനായി മാറാന് മുന്നേറിക്കൊണ്ടിരിക്കുകയാണ്. നിങ്ങളുടെ നങ്കൂരം ഇപ്പോള് പഴയലോകത്തില് നിന്നും എടുത്തുകഴിഞ്ഞു. അതിനാല് എവിടേയ്ക്കാണോ പോകുന്നത് ആ വീടിനെത്തന്നെ ഓര്മ്മിക്കണം. ബാബ പറഞ്ഞിട്ടുണ്ട് എന്നെ ഓര്മ്മിക്കുന്നതിലൂടെ നിങ്ങളിലെ കറ ഇല്ലാതാകും. ഒന്നില്ലെങ്കില് യോഗബലം അല്ലെങ്കില് ശിക്ഷകള്. ഓരോ ആത്മാവും തീര്ച്ചയായും പവിത്രമായി മാറും. പവിത്രമായി മാറാതെ ആര്ക്കും തിരിച്ച് പോകാന് പറ്റില്ല. എല്ലാവര്ക്കും തന്റേതായി പാര്ട്ട് ലഭിച്ചിട്ടുണ്ട്. ബാബ പറയുന്നു ഇതാണ് നിങ്ങളുടെ അന്തിമ ജന്മം. മനുഷ്യര് പറയുന്നത് കലിയുഗം ഇപ്പോഴും പിഞ്ചുകുഞ്ഞാണെന്നാണ്. അങ്ങനെയാണെങ്കില് മനുഷ്യര് ഇപ്പോഴുള്ളതിലും കൂടുതല് ദുഃഖികളായി മാറും. നിങ്ങള് സംഗമയുഗീ ബ്രാഹ്മണര് മനസ്സിലാക്കുന്നുണ്ട് ഈ ദുഃഖധാമം ഇപ്പോള് വിനാശമാകാനുള്ളതാണ്. അച്ഛന് ധൈര്യം നല്കുകയാണ്. കല്പം മുമ്പും അച്ഛന് പറഞ്ഞിരുന്നു എന്നെ മാത്രം ഓര്മ്മിക്കു, എന്നെ ഓര്മ്മിക്കുകയാണെങ്കില് പാപത്തിന്റെ ഭാരം ഇറങ്ങും. ഇത് ഞാന് ഉറപ്പു തരുകയാണ്. ഇതും മനസ്സിലാക്കുന്നുണ്ട് കലിയുഗത്തിന്റെ വിനാശം തീര്ച്ചയായും ഉണ്ടാകണം ശേഷം തീര്ച്ചയായും സത്യയുഗം വരണം. ഇവിടെ കുട്ടികള്ക്ക് സത്കരണവും ലഭിക്കുന്നുണ്ട്, കുട്ടികള്ക്ക് നിശ്ചയവുമുണ്ട്. പക്ഷേ ഓര്മ്മ നിലയ്ക്കാത്തതിനാല് എന്തെങ്കിലും വികര്മ്മങ്ങളും ചെയ്യുന്നു. പറയുന്നു ബാബാ ക്രോധം വരുന്നു, ഇതിനെയും ഭൂതം എന്നാണ് പറയുന്നത്. ഈ രാവണരാജ്യത്തില്5വികാരങ്ങളും ദുഃഖം നല്കുകയാണ്. ഈ അവസാന സമയത്തെ കണക്കു വഴക്കുകളും അവസാനിപ്പിക്കണം, ആരെയാണോ ഇതുവരെ കാമവികാരം ബുദ്ധിമുട്ടിക്കാതിരുന്നത് അവരിലും ഈ രോഗം പ്രത്യക്ഷമാകും. എന്നിട്ട് പറയും മുമ്പ് ഒരിയ്ക്കലും ഇങ്ങനെയുള്ള വികല്പങ്ങള് ഉണ്ടായിട്ടില്ല, ഇപ്പോള് എന്തുകൊണ്ടാണ് ബുദ്ധിമുട്ടിക്കുന്നത്? ഇത് ജ്ഞാനമല്ലേ. ജ്ഞാനം മുഴുവന് അസുഖങ്ങളേയും പുറത്ത് കൊണ്ടുവരും. ഭക്തി എല്ലാ അസുഖത്തേയും പുറത്താക്കില്ല. ഇത് അശുദ്ധമായ വികാരീ ലോകമാണ്, 100 ശതമാനം അശുദ്ധതയാണ്. 100 ശതമാനം പതിതത്തില് നിന്നും 100 ശതമാനം പാവനമാകണം. 100 ശതമാനം ഭ്രഷ്ഠാചാരിയില് നിന്നും 100 ശതമാനം പാവനമായ ശ്രേഷ്ഠാചാരിയായ ലോകമുണ്ടാകണം.\nഅച്ഛന് പറയുന്നു ഞാന് വന്നിരിക്കുന്നത് നിങ്ങളെ ശാന്തിധാമം- സുഖധാമത്തിലേയ്ക്ക് കൊണ്ടുപോകുന്നതിനായാണ്. നിങ്ങള് എന്നെ ഓര്മ്മിക്കുകയും സൃഷ്ടി ചക്രം കറക്കുകയും ചെയ്യൂ. ഒരു വികര്മ്മവും ചെയ്യരുത്. എന്തെല്ലാം ഗുണങ്ങള് ഈ ദേവതകളിലുണ്ടോ ആ ഗുണങ്ങളെല്ലാം സ്വയത്തില് ധാരണചെയ്യണം. ബാബ ഒരു ബുദ്ധിമുട്ടും തരുന്നില്ല. ചില വീടുകളില് അശുദ്ധ ആത്മാക്കളുണ്ടെങ്കില് അത് തീക്കൊളുത്തും, നഷ്ടമുണ്ടാക്കിവെയ്ക്കും. ഈ സമയത്ത് എല്ലാ മനുഷ്യരും പിശാചാണല്ലോ. കര്മ്മഭോഗ് സ്ഥൂലരൂപത്തിലും ഉണ്ടാകും. ആത്മാവ് പരസ്പരം ദുഃഖം നല്കുന്നത് ശരീരത്തിലൂടെയാണ്, ഇനി ശരീരം ഇല്ലെങ്കിലും ദുഃഖം നല്കുന്നു. കുട്ടികള്ക്കറിയാം പ്രേതം എന്നു പറയുന്നതിനെ വെളുത്ത നിഴലുപോലെ കാണപ്പെടും. പക്ഷേ അതിനെക്കുറിച്ച് ചിന്തിക്കേണ്ട ആവശ്യമില്ല. നിങ്ങള് എത്രത്തോളം ബാബയെ ഓര്മ്മിക്കുന്നുവോ അത്രത്തോളം ഇതെല്ലാം അവസാനിച്ചുകൊണ്ടിരിക്കും. ഇതും കണക്കനുസരിച്ചാണല്ലോ.\nവീട്ടില് പെണ്കുട്ടികള് പറയും- ഞങ്ങള് പവിത്രമായിരിക്കാന് ആഗ്രഹിക്കുന്നു. ഇത് ആത്മാവാണ് പറയുന്നത്. പക്ഷേ ആരിലാണോ ജ്ഞാനമില്ലാത്തത്, അവര് പറയും പവിത്രമായിരിക്കരുത്. പിന്നീട് വഴക്കുണ്ടാകുന്നു. എത്ര ബഹളമാണുണ്ടാകുന്നത്. ഇപ്പോള് നിങ്ങള് പവിത്രാത്മാവായി മാറുകയാണ്. മറ്റുളളവര് അപവിത്രമാണ്, അതിനാലാണ് ദുഃഖം നല്കുന്നത്. എങ്കിലും ആത്മാവുതന്നെയല്ലേ. അവരെയാണ് പറയുന്നത് അശുദ്ധ ആത്മാവ്. ശരീരംകൊണ്ടും, ശരീരം ഇല്ലാതെയും ദുഃഖം നല്കുന്നു. ജ്ഞാനം സഹജമാണ്. സ്വദര്ശനചക്രധാരിയായി മാറണം. ബാക്കി മുഖ്യമായ കാര്യം പവിത്രതയാണ്. ഇതിനായി അച്ഛനെ സന്തോഷത്തോടെ ഓര്മ്മിക്കണം. രാവണനെ പിശാച് എന്നല്ലേ പറയാറ്. ഈ സമയത്ത് ഈ ലോകം തന്നെ പൈശാചികമാണ്. പരസ്പരം അനേക പ്രകാരത്തിലുള്ള ദുഃഖങ്ങള് നല്കിക്കൊണ്ടിരിക്കുന്നു. പിശാച് എന്ന് അപവിത്രമായവരെയാണ് പറയുന്നത്. പതിത ആത്മാവില്5വികാരങ്ങളും വിവിധ പ്രകാരങ്ങളിലുണ്ടാകും. ചിലരില് കാമവികാരത്തിന്റെ ശീലമാണെങ്കില് ചിലരില് ക്രോധിക്കുന്ന ശീലമായിരിക്കും, ചിലരില് ബുദ്ധിമുട്ടിക്കുന്ന ശീലമായിരിക്കും, ചിലരിലാണെങ്കില് നഷ്ടമുണ്ടാക്കുന്ന ശീലമായിരിക്കും. ചിലരില് കാമവികാരത്തിന്റെ ശീലമുണ്ടെങ്കില് വികാരം ലഭിക്കാതെ വരുമ്പോള് ക്രോധിച്ചുകൊണ്ട് ഒരുപാട് ഉപദ്രവിക്കാറുമുണ്ട്. ഈ ലോകം തന്നെ ഇങ്ങനെയാണ്. അതിനാല് ബാബ വന്ന് ധൈര്യം നല്കുകയാണ്- അല്ലയോ ആത്മാക്കളേ, മക്കളേ ധൈര്യമായിരിക്കൂ, എന്നെ ഓര്മ്മിച്ചുകൊണ്ടിരിക്കു ഒപ്പം ദൈവീകഗുണങ്ങളും ധാരണ ചെയ്യൂ. ജോലിയൊന്നും ചെയ്യേണ്ട എന്നൊന്നും പറയുന്നില്ല. എങ്ങനെയാണോ പട്ടാളക്കാര്ക്ക് യുദ്ധം ചെയ്യാന് പോകേണ്ടതായി വരുമ്പോള് അവരോടും പറയും ശിവബാബയെ ഓര്മ്മിച്ചുകൊണ്ടിരിക്കു. ഗീതയിലെ വരികള് എടുത്ത് അവര് മനസ്സിലാക്കുന്നത് യുദ്ധമൈതാനത്തില് അഥവാ ഞാന് മരിക്കുകയാണെങ്കില് സ്വര്ഗ്ഗത്തിലെത്തും എന്നാണ് അതിനാല് അവര് സന്തോഷത്തോടെ യുദ്ധമൈതാനത്തിലേയ്ക്ക് പോകുന്നു. പക്ഷേ ആ കാര്യം സത്യമല്ല. ഇപ്പോള് ബാബ പറയുന്നു നിങ്ങള്ക്ക് സ്വര്ഗ്ഗത്തിലേയ്ക്ക് പോകാന് സാധിക്കും എന്നാല് കേവലം ശിവബാബയെ ഓര്മ്മിക്കു. ഓര്മ്മിക്കേണ്ടത് ഒരേ ഒരു ശിവബാബയെത്തന്നെയാണ് എങ്കില് തീര്ച്ചയായും സ്വര്ഗ്ഗത്തിലേയ്ക്ക് പോകും. ആരെല്ലാം ഇവിടെക്ക് വന്നശേഷം പോയി പതിതമാകുന്നുവോ അവരും തീര്ച്ചയായും സ്വര്ഗ്ഗത്തിലേയ്ക്ക് വരും. ശിക്ഷകള് അനുഭവിച്ച്, പാവനമായാലും തീര്ച്ചയായും വരും. ബാബ ദയാഹൃദയനല്ലേ. ബാബ മനസ്സിലാക്കിത്തരുന്നു ഒരു വികര്മ്മവും ചെയ്യരുത് എങ്കില് വികര്മ്മാജീത്തായി മാറും. ഈ ലക്ഷ്മീ നാരായണന്മാര് വികര്മ്മാജീത്തല്ലേ. പിന്നീട് രാവണരാജ്യത്തില് വികര്മ്മിയായി മാറുന്നു. വിക്രമ സംവത്സരം ആരംഭിക്കുമല്ലോ. മനുഷ്യര്ക്കാണെങ്കില് ഒന്നും അറിയില്ല. നിങ്ങള് കുട്ടികള്ക്ക് ഇപ്പോള് അറിയാം ഈ ലക്ഷ്മീ നാരായണന്മാര് വികര്മ്മാജീത്ത് ആയിട്ടുണ്ട്. പറയും വികര്മ്മാജീത്ത് നമ്പര് വണ് ആയിരുന്നു പിന്നീട് 2500 വര്ഷങ്ങള്ക്ക് ശേഷം വിക്രമ സംവത്സരം ആരംഭിച്ചു. മോഹജീത്ത് രാജാവിന്റെ കഥയില്ലേ. ബാബ പറയുന്നു നഷ്ടോമോഹയായി മാറു. എന്നെമാത്രം ഓര്മ്മിക്കുകയാണെങ്കില് പാപം ഇല്ലാതാകും. 2500 വര്ഷങ്ങളില് ചെയ്ത പാപങ്ങളെ ഇല്ലാതാക്കി 50-60 വര്ഷങ്ങള്ക്കുള്ളില് നിങ്ങള്ക്ക് സ്വയത്തെ സതോപ്രധാനമാക്കാന് സാധിക്കും. അഥവാ യോഗബലമില്ലെങ്കില് നമ്പര് പിന്നിലായിപ്പോകും. മാല വളരെ വലുതാണ്. ഭാരതീയരുടെ മാല വളരെ പ്രധാനപ്പെട്ടതാണ്. അതിനുമേലാണ് മുഴുവന് കളിയും ഉണ്ടാക്കിയിരിക്കുന്നത്. ഇതില് മുഖ്യം ഓര്മ്മയുടെ യാത്രയാണ്, ബാക്കി ഒരു ബുദ്ധിമുട്ടുമില്ല. ഭക്തിയിലാണെങ്കില് ബുദ്ധിയോഗം അനേകം പേരിലായിരിക്കും. ഇതെല്ലാം രചനകളാണ്. അവരുടെ ഓര്മ്മയിലൂടെ ആരുടേയും മംഗളം ഉണ്ടാകില്ല. ബാബ പറയും ആരെയും ഓര്മ്മിക്കരുത്. എങ്ങനെയാണോ ഭക്തിമാര്ഗ്ഗത്തിന്റെ തുടക്കത്തില് നിങ്ങള് ഭക്തി മാത്രം ചെയ്തത് അതുപോലെ ഇപ്പോള് അവസാന സമയത്ത് എന്നെമാത്രം ഓര്മ്മിക്കു. ബാബ എത്ര വ്യക്തമായാണ് മനസ്സിലാക്കിത്തരുന്നത്. മുമ്പ് ഇതെല്ലാം അറിയുമായിരുന്നോ. ഇപ്പോള് നിങ്ങള്ക്ക് ജ്ഞാനം ലഭിച്ചിരിക്കുന്നു. ബാബ പറയുന്നു മറ്റു സംഗങ്ങളെല്ലാം വെടിഞ്ഞ് ഒരു സംഗത്തിലിരിക്കു എങ്കില് യോഗാഗ്നിയിലൂടെ നിങ്ങളുടെ പാപങ്ങള് ഭസ്മമാകും. ഒരുപാട് പാപങ്ങള് ചെയ്തിട്ടുണ്ട്. കാമകഠാരി ഉപയോഗിച്ചിരുന്നു. പരസ്പരം ആദി മദ്ധ്യ അന്ത്യം ദുഃഖം നല്കിവന്നു. കാമകഠാരി എന്നത് പ്രധാന കാര്യമാണ്. ഇതും ഡ്രാമയല്ലേ. എന്തിനാണ് ഡ്രാമ ഇങ്ങനെ ഉണ്ടാക്കിയത്? എന്നും ചോദിക്കാന് കഴിയില്ല. ഇത് ആനാദിയായ കളിയാണ്. ഇതില് എനിക്കും പാര്ട്ടുണ്ട്. ഡ്രാമ എപ്പോള് ഉണ്ടാക്കി, എപ്പോള് പൂര്ത്തിയാകും- ഇതും പറയാന് സാധിക്കില്ല. ഇത് ആത്മാവില് പാര്ട്ട് നിറഞ്ഞിരിക്കുകയാണ്. ആത്മാവിന്റെ പ്ലേറ്റ് ഒരിയ്ക്കലും മായുകയോ തേയുകയോ ഇല്ല. ആത്മാവ് അവിനാശിയാണ്, അതിലുള്ള പാര്ട്ടും അവിനാശിയാണ്. ഡ്രാമയും അവിനാശിയാണ് എന്നാണ് പറയാറ്. പുനര്ജന്മത്തില് വരാത്ത ബാബയാണ് വന്ന് എല്ലാ രഹസ്യങ്ങളും മനസ്സിലാക്കിത്തരുന്നത്. സൃഷ്ടിയുടെ ആദി മദ്ധ്യ അന്ത്യത്തിന്റെ രഹസ്യം മനസ്സിലാക്കിത്തരാന് മറ്റാര്ക്കും സാധിക്കില്ല. ആര്ക്കും അച്ഛന്റെ കര്ത്തവ്യവും അറിയില്ല, ആത്മാവിന്റെ കര്ത്തവ്യവും അറിയില്ല, ഒന്നും അറിയുന്നില്ല. ഈ സൃഷ്ടിയുടെ ചക്രം കറങ്ങിക്കൊണ്ടേയിരിക്കും.\nഇപ്പോള് പുരുഷോത്തമ സംഗമയുഗമാണ്, ഇപ്പോഴാണ് സര്വ്വാത്മാക്കളും ഉത്തമ പുരുഷന്മാരായി മാറുന്നത്. ശാന്തീധാമത്തില് എല്ലാ ആത്മാക്കളും പവിത്രവും ഉത്തമവുമായിരിക്കും. ശാന്തിധാമം പാവനമല്ലേ. പുതിയലോകവും പവിത്രമാണ്. അവിടെ ശാന്തി തീര്ച്ചയായുമുണ്ട്, പിന്നീട് ശരീരം ലഭിക്കുന്നതിലൂടെ പാര്ട്ട് അഭിനയിക്കുന്നു. ഇതും നമ്മുക്ക് അറിയാം, ഓരോരുത്തര്ക്കും അവരവരുടെ പാര്ട്ട് ലഭിച്ചിട്ടുണ്ട്. ശാന്തിധാമം നമ്മുടെ വീടാണ്, അവിടെ ശാന്തമായിരിക്കും. ഇവിടെയാണെങ്കില് പാര്ട്ട് അഭിനയിക്കണം. ഇപ്പോള് അച്ഛന് പറയുന്നു ഭക്തിമാര്ഗ്ഗത്തില് നിങ്ങള് എന്റെ അവ്യപിചാരീ പൂജ ചെയ്തിരുന്നു. ദുഃഖികളായിരുന്നില്ല. ഇപ്പോള് വ്യപിചാരീ ഭക്തിയിലേയ്ക്ക് വന്നതിനാല് നിങ്ങള് ദുഃഖിയായി മാറിയിരിക്കുന്നു. ഇപ്പോള് അച്ഛന് ദൈവീക ഗുണങ്ങള് ധാരണചെയ്യാന് പറയുന്നു എന്നിട്ടും എന്തിന് ആസുരീയ ഗുണങ്ങള് എടുക്കുന്നു? ബാബയെ വിളിച്ചതുതന്നെ പാവനമാക്കാന് വരൂ എന്നല്ലേ. എന്നിട്ടും എന്തിനാണ് പതിതമായി മാറുന്നത്? അതിലും പ്രധാനമായി കാമത്തെ ജയിക്കണം എങ്കില് നിങ്ങള് ജഗദ്ജീത്തായി മാറും. മനുഷ്യരാണെങ്കില് ഭഗവാനെക്കുറിച്ച് പറയുന്നത് അങ്ങുതന്നെ പൂജ്യന് അങ്ങുതന്നെ പൂജാരി എന്നാണ്. ഭഗവാനെപ്പോലും താഴേയ്ക്ക് കൊണ്ടുവരുന്നു. ഇങ്ങനെ പാപങ്ങള് ചെയ്ത് ചെയ്ത് മഹാവികാരീ ലോകമായി മാറി. ഗരുഢപുരാണത്തിലും അതിഘോരനരകത്തെക്കുറിച്ച് പറഞ്ഞിട്ടുണ്ട്, അവിടെ തേളും പഴുതാരയും എല്ലാം കടിക്കും. ശാസ്ത്രങ്ങളില് എന്തെല്ലാമാണ് ഇരുന്ന് എഴുതിയിരിക്കുന്നത്. ഇതും ബാബ മനസ്സിലാക്കിത്തന്നിട്ടുണ്ട് ഈ ശാസ്ത്രങ്ങളെല്ലാം ഭക്തിമാര്ഗ്ഗത്തിന്റേതാണ്. അതിലൂടെ ആര്ക്കും എന്റെ അടുത്ത് എത്താന് സാധിക്കില്ല. പിന്നെയും കൂടുതല് തമോപ്രധാനമായി മാറിയിരിക്കുന്നു. അതിനാലാണ് വന്ന് ഞങ്ങളെ പാവനമാക്കിമാറ്റൂ എന്നു പറഞ്ഞ് വിളിക്കുന്നത് എങ്കില് തീര്ച്ചയായും പതിതരല്ലേ. മനുഷ്യരാണെങ്കില് ഒന്നും മനസ്സിലാക്കുന്നില്ല. ആരാണോ നിശ്ചയബുദ്ധികളാവുന്നത് അവര് വിജയിയാവും. രാവണനുമേല് വിജയം നേടി രാമരാജ്യത്തിലേയ്ക്കുവരും. അച്ഛന് പറയുന്നു കാമത്തിനുമേല് വിജയം നേടൂ, ഇതിന്റെ പേരിലാണ് ബഹളമുണ്ടാകുന്നത്. അമൃത് ഉപേക്ഷിച്ച് വിഷം എന്തിന് കുടിക്കുന്നു? എന്ന് മഹിമയുണ്ട്. അമൃത് എന്ന് കേള്ക്കുമ്പോള് ഗൗമുഖത്തില് നിന്നാണ് അമൃത് പുറത്ത് വരുന്നത് എന്ന് കരുതുന്നു. ഗംഗാജലത്തെ അമൃത് എന്ന് പറയാന് സാധിക്കുമോ. ഇത് ജ്ഞാനാമൃതത്തിന്റെ കാര്യമാണ്. പത്നി പതിയുടെ കാലുകള് കഴുകി വെള്ളം കുടിക്കുന്നു, അതിനെയും അമൃത് എന്നാണ് കരുതുന്നത്. അഥവാ അത് അമൃത് ആണെങ്കില് വജ്രതുല്യമായി മാറേണ്ടതല്ലേ. ഇവിടെ അച്ഛന് ജ്ഞാനം നല്കുകയാണ് അതിലൂടെ നിങ്ങള് വജ്രമായി മാറുന്നു. ജലത്തിന്റെ പേരിനെ എത്ര പ്രശസ്തമാക്കിയിരിക്കുന്നു. നിങ്ങള് ജ്ഞാനാമൃതം കുടിപ്പിക്കുന്നു അവര് ജലം കുടിപ്പിക്കുന്നു. നിങ്ങള് ബ്രാഹ്മണരെ ആര്ക്കും അറിയില്ല. അവര് കൗരവര് പാണ്ഢവര് എന്ന് പറയുന്നുണ്ട് പക്ഷേ പാണ്ഢവര് തന്നെയാണ് ബ്രാഹ്മണര് എന്നത് അവര് അറിയുന്നില്ല. പാണ്ഢവര് തന്നെയാണ് ബ്രാഹ്മണര് എന്ന് മനസ്സിലാക്കാന് ഗീതയില് അത്തരത്തിലുള്ള വാക്കുകളൊന്നുമില്ല. അച്ഛന് ഇരുന്ന് മുഴുവന് ശാസ്ത്രങ്ങളുടേയും സാരം മനസ്സിലാക്കിത്തരുന്നു. കുട്ടികളോട് പറയുന്നു ശാസ്ത്രങ്ങളില് നിന്ന് എന്തെല്ലാം പഠിച്ചിട്ടുണ്ടോ അതും പിന്നീട് ഞാന് എന്തെല്ലാം കേള്പ്പിക്കുന്നോ അതും മനസ്സിലാക്കി നിങ്ങള് തന്നെ നിര്ണ്ണയിക്കു. നിങ്ങള്ക്ക് അറിയാം നാം മുമ്പ് എന്തെല്ലാം കേട്ടുവോ അതെല്ലാം തെറ്റായിരുന്നു, ഇപ്പോള് ശരിയായ കാര്യം കേട്ടുകൊണ്ടിരിക്കുകയാണ്.\nഅച്ഛന് മനസ്സിലാക്കിത്തന്നിട്ടുണ്ട് നിങ്ങള് എല്ലാവരും സീതമാരാണ് അഥവാ ഭക്തരാണ്. ഭക്തിയുടെ ഫലം നല്കുന്നത് ഭഗവാനായ രാമനാണ്. പറയുന്നു ഞാന് വരുന്നത് ഫലം നല്കുന്നതിനാണ്. നിങ്ങള്ക്ക് അറിയാം നമ്മള് സ്വര്ഗ്ഗത്തില് അപാരമായ സുഖം അനുഭവിച്ചിരുന്നു. ആ സമയത്ത് ബാക്കി എല്ലാവരും ശാന്തീധാമത്തിലാണ് ഇരുന്നത്. എന്തായാലും ശാന്തി ലഭിക്കുമല്ലോ. അവിടെ പുതിയലോകത്തില് സുഖം-ശാന്തി-പവിത്രത എല്ലാം ഉണ്ടാകും. നിങ്ങള് മനസ്സിലാക്കിക്കൊടുക്കുന്നുണ്ട് വിശ്വത്തില് എപ്പോഴാണോ ഒരു രാജ്യം ഉണ്ടായിരുന്നത് അപ്പോഴാണ് ശാന്തി ഉണ്ടായിരുന്നത്. എന്നിട്ടും മനസ്സിലാക്കുന്നില്ല. സ്ഥിരമായി നില്ക്കുന്നത് വിരളംപേരാണ്. അവസാന സമയത്ത് വളരെ അധികംപേര് വരും. എവിടേയ്ക്ക് പോകാനാണ്! ഈ ഒരു കട മാത്രമേയുള്ളു. കടക്കാരന്റെ സാധനം നല്ലതാണെങ്കില് വില ഒന്നായിരിക്കും. ഇതാണെങ്കില് ശിവബാബയുടെ കടയാണ്, ബാബ നിരാകാരനാണ്. ബ്രഹ്മാവും തീര്ച്ചയായും വേണം. നിങ്ങളെ ബ്രഹ്മാകുമാര്- കുമാരിമാര് എന്നാണ് വിളിക്കുന്നത്. ശിവകുമാരികള് എന്ന് വിളിക്കാന് സാധിക്കില്ല. ബ്രാഹ്മണരും തീര്ച്ചയായും വേണം. ബ്രാഹ്മണരായി മാറാതെ എങ്ങനെ ദേവതയായി മാറും. ശരി!\n1. ദേവതകളുടേതുപോലുള്ള ഗുണം സ്വയത്തില് ധാരണ ചെയ്യണം, ഉള്ളില് എന്തെല്ലാം പൈശാചിക സംസ്ക്കാരങ്ങളുണ്ടോ, ക്രോധം മുതലായ ശീലങ്ങളുണ്ടോ, അതിനെയെല്ലാം ഉപേക്ഷിക്കണം. വികര്മ്മാജീത്തായി മാറണം അതിനാല് ഇപ്പോള് ഒരു വികര്മ്മവും ചെയ്യരുത്.\n2. വജ്രതുല്യം ശ്രേഷ്ഠമായി മാറുന്നതിന് ജ്ഞാനാമൃതം കുടിക്കുകയും കുടിപ്പിക്കുകയും വേണം. കാമവികാരത്തിനുമേല് സമ്പൂര്ണ്ണ വിജയം നേടണം. സ്വയത്തെ സതോപ്രധാനമാക്കി മാറ്റണം. ഓര്മ്മയുടെ ബലത്തിലൂടെ എല്ലാ പഴയ കണക്കുവഴക്കുകളേയും ഇല്ലാതാക്കണം.\nസഹജയോഗത്തിന്റെ സാധനയിലൂടെ സാധനങ്ങളുടെമേല് വിജയം പ്രാപ്തമാക്കുന്ന പ്രയോഗീ ആത്മാവായി ഭവിയ്ക്കട്ടെ.\nസാധനങ്ങളുണ്ടായിട്ടും സാധനങ്ങളെ ഉപയോഗിച്ചുകൊണ്ടും, സ്ഥിതി ചഞ്ചലപ്പെടരുത്. യോഗിയായിമാറി അതിന്റെ പ്രയോഗം ചെയ്യുക ഇതിനെയാണ് വേറിട്ടതെന്നു പറയുന്നത്. ഉണ്ടായിട്ടും നിമിത്ത മാത്രം അനാസക്ത രൂപത്തില് പ്രയോഗിക്കൂ. അഥവാ ഇച്ഛയുണ്ടെങ്കില് അത് നമ്മളെ നല്ലതാക്കുവാന് അനുവദിക്കില്ല. പിന്നീട് പ്രയത്നത്തില് തന്നെ സമയം വ്യര്ത്ഥമാകുന്നു. ആ സമയത്ത് നിങ്ങള് സാധനയിലിരിക്കുവാന് പ്രയത്നിച്ചാല് പോലും സാധനങ്ങള് നിങ്ങളെ ആകര്ഷിക്കുന്നു. അതിനാല് പ്രയോഗീ ആത്മാവായി മാറി സഹയോഗത്തിന്റെ സാധനയിലൂടെ സാധനങ്ങളുടെ മേല് അതായത് പ്രകൃതിയുടെ മേല് വിജയം പ്രാപ്തമാക്കൂ.\nസ്വയം സന്തുഷ്ടമായിരുന്നുകൊണ്ട് മറ്റുളളവരെയും സന്തുഷ്ടമാക്കുകയാണ് സന്തുഷ്ടമണിയായി മാറുക.


ഗെയിംസ് നടത്തിപ്പില് തൃപ്തി; ലാലിസത്തിന്റെ പ്രതിഫലം തിരികെ വാങ്ങില്ല - India News 24\nതിരുവനന്തപുരം:ദേശീയ ഗെയിംസ് നടത്തിപ്പില് പൂര്‍ണ സംതൃപ്തിയാണുള്ളതെന്ന് മുഖ്യമന്ത്രി ഉമ്മന് ചാണ്ടി.എന്നാല് ഗെയിംസിന്റെ ഉദ്ഘാടന ചടങ്ങില് തിരുത്തപ്പെടേണ്ട പോരായ്മകളുണ്ടായിരുന്നു അത് ചീഫ് സെക്രട്ടറി ജിജി തോംസണ് ചൂണ്ടിക്കാട്ടുകയായിരുന്നുവെന്നും മന്ത്രിസഭായോഗത്തിന് ശേഷം മുഖ്യമന്ത്രി മാധ്യപ്രവര്‍ത്തകരോട് അറിയിച്ചു.ലാലിസത്തിനായി മോഹന്‍ലാല് കൈപറ്റിയ തുക തിരികെ വാങ്ങില്ലെന്നും അദ്ദേഹം പറഞ്ഞു.\nഗെയിംസ് നടത്തിപ്പ് സമിതിയിലും ഉദ്യോഗസ്ഥരിലും പൂര്‍ണ വിശ്വാസമുണ്ടെന്നും വിവാദങ്ങളുണ്ടാക്കി സര്‍ക്കാരിന്റെ മനോവീര്യം തകര്‍ക്കാന് ആരെയും അനുവദിക്കില്ലെന്നും ഉമ്മന്‍ചാണ്ടി പറഞ്ഞു.ഗെയിംസിന്റെ ഉദ്ഘാടന ചടങ്ങിന് 15 കോടി രൂപ 2011ല് തന്റെ യോഗം ചേര്‍ന്ന് നിശ്ചയിച്ചതാണ്. അത് ഒരു തരത്തിലും കൂടതലല്ല. ഗെയിംസ് സംബന്ധിച്ച ഓരോ വാര്‍ത്തയും സശ്രദ്ധം നിരീക്ഷിച്ച് വരികയായിരുന്നു. ഒരു ചെറിയ തെറ്റുപോലും വരരുതെന്ന് സര്‍ക്കാരിന് നിര്‍ബന്ധമുണ്ട്. ഗെയിംസ് കേരളത്തിന്റെ അഭിമാന പ്രശ്‌നമാണെന്നും മുഖ്യമന്ത്രി പറഞ്ഞു.\nമോഹന്‍ലാലിന്റെ ലാലിസം പരിപാടിയെ കുറിച്ചാണ് വിമര്‍ശനം ഏറെ ഉയര്‍ന്നത്.പരിപാടിക്കായി മോഹന്‍ലാലിനെ താനാണ് ക്ഷണിച്ചത്.അപ്പോള് തന്നെ അദ്ദേഹം സമയക്കുറവ് ചൂണ്ടിക്കാട്ടിയിരുന്നു.എന്നാല് കേരളത്തിന്റെ അഭിമാന പ്രശ്‌നമാണെന്ന് പറഞ്ഞപ്പോള് വഴങ്ങുകയായിരുന്നു.ഈ വിവാദത്തിലേക്ക് ലാലിനെ വലിച്ചിഴച്ചതില് സര്‍ക്കാരിന് അതിയായ ഖേദമുണ്ട്. മോഹന്‍ലാല് കേരളം ഏറെ സ്‌നേഹിക്കുന്ന് നടനാണ്. പരിപാടിക്ക് പ്രതിഫലമായി നല്‍കിയ തുക അദ്ദേഹത്തിന്റെ കൈയില് നിന്ന് തിരികെ വാങ്ങില്ല. ഈതുക മോഹന്‍ലാല് തനിക്കായി വാങ്ങിയതല്ല. കരാറൊപ്പിട്ടാണ് തുക വാങ്ങിയത്. ലാലിസത്തിലെ കലാകാരന്മാര്‍ക്കുള്ള പ്രതിഫലമാണത്. അത് തിരികെ വാങ്ങാന് സര്‍ക്കാരിന് ധാര്‍മികമായി അവകാശമില്ലെന്നും ഉമ്മന്‍ചാണ്ടി പറഞ്ഞു.\nദേശീയ ഗെയിംസിന്റെ ക്യാപ്റ്റനായ മന്ത്രി തിരുവഞ്ചൂര് രാധാകൃഷ്ണന് അഭിമാനകരമായ പ്രവര്‍ത്തനമാണ് അദ്ദേഹം കാഴ്ചവയ്ക്കുന്നത്. മുഴുവന് സമയവും കഷ്ടപ്പെട്ടാണ് അദ്ദേഹം ഗെയിംസിനുവേണ്ടി രംഗത്തിറങ്ങിയിരിക്കുന്നതെന്നും മുഖ്യമന്ത്രി ചൂണ്ടിക്കാട്ടി. ഉദ്ഘാടന ചടങ്ങിനെക്കാള് ഗംഭീരമായി തന്നെ സമാപന ചടങ്ങും നടത്തും. നേരത്തെ നിശ്ചയിച്ച ബഡ്ജറ്റ് പ്രകാരം തന്നെ പ്രവര്‍ത്തനങ്ങള് നടക്കുമെന്നും ഉമ്മന്‍ചാണ്ടി വ്യക്തമാക്കി.


Koodathai serial death: വൈന് കുടിച്ചും കേക്ക് മുറിച്ചും സന്തോഷവതിയായി ജോളി; വൈറലായി വിവാഹചിത്രങ്ങള് - koodathai serial death: jolly and shaju's wedding photos goes viral | Samayam Malayalam\nkoodathai serial death: jolly and shaju's wedding photos goes viral\nവൈന് കുടിച്ചും കേക്ക് മുറിച്ചും സന്തോഷവതിയായി ജോളി; വൈറലായി വിവാഹചിത്രങ്ങള്\nSamayam Malayalam | Updated: 08 Oct 2019, 05:11:00 PM\nസിലി കൊല്ലപ്പെട്ട് ഒരു വര്‍ഷത്തിനു ശേഷമാണ് ഷാജുവും ജോളിയും വിവാഹിതരാകുന്നത്. വിവാഹ ചിത്രങ്ങളില് വളരെ സന്തോഷവതിയായി നില്‍ക്കുന്ന ജോളിയെ കാണാം.\nകൂടത്തായി പരമ്പര കൊലപാതകം വന് കോളിളക്കമാണ് കേരളക്കരയില് ഉണ്ടാക്കിയത്. സമാനരീതിയില് ഒരു കുടംബത്തിലെ ആറു പേരെയും കൊലപ്പെടുത്തുകയായിരുന്നു കൂടത്തായിയിലെ ജോളി.\nസംഭവത്തില് സമൂഹമാധ്യമങ്ങളില് നിരവധി ട്രോളുകളാണ് ഉയരുന്നത്. ജോളിയുടെ പേരില് ഫേസ്ബുക്ക് പേജും തുടങ്ങി കഴിഞ്ഞു. ജോളിയുടെയും ഷാജുവിന്റെയും രണ്ടാം വിവാഹ ചിത്രങ്ങളാണ് ഇപ്പോള് ചര്‍ച്ചാ വിഷയം.\nഇതിലൊരു ചിത്രത്തില് ജോളിയേയും ഷാജുവിനേയും കൂടാതെ ജോളിയുടെ ആദ്യ ഭര്‍ത്താവ് റോയിയുടെ അച്ഛന് ടോം തോമസ്, ഭാര്യ അന്നമ്മ, റോയിയുടെ സഹോദരി റഞ്ചി, സഹോദരന് റോജോ എന്നിവരേയും കാണാം.\nപരസ്പരം കേക്ക് നല്‍കുന്നതും വൈന് നല്‍കുന്നതും ഭക്ഷണം കഴിക്കുന്നതും അടക്കമുളള ചിത്രങ്ങളാണ് പുറത്ത് വന്നിരിക്കുന്നത്.\nസിലിയുടെ മരണദിവസത്തെ ചിത്രങ്ങളും ഇതോടൊപ്പം പ്രചരിക്കുന്നുണ്ട്. സിലിയുടെ മൃതദേഹത്തില് ജോളിയും ഷാജുവും ചുംബിക്കുന്ന ചിത്രവും ഉണ്ട്.\nഇനി ജോളി ജയിലില് ഉണ്ടാക്കുന്ന ചപ്പാത്തി എങ്ങാനും മേടിച്ചു കഴിക്കേണ്ടി വരുമോ?; ജോളിയെ ട്രോളി ട്രോളന്മാര് ആര്‍ട്ടിക്കിള് ഷോ\nകൂടത്തായി പരമ്പര കൊലപാതകം Koodathai serial death koodathai murder Koodathai Jolly koodathai death\nWeb Title : koodathai serial death: jolly and shaju's wedding photos goes viral


- വിവർത്തനം : വാസന്തി ഗോപാലൻ\nപിറന്ന കുഞ്ഞിൻറെ ശരിയായി പ്രവർത്തിക്കാത്ത ശ്വാസകോശ ശസ്ത്രക്രിയയ്ക്കുവേണ്ടി കുഞ്ഞിൻറെ അമ്മയ്ക്ക് ആവശ്യമായ ധനസഹായം നൽകുക.\nദാരിദ്ര്യ രേഖയ്ക്കു കീഴെ ഉള്ള വൃക്ക രോഗികൾക്ക് ഡയാലിസിസ് ചെയ്യുന്നതിനുള്ള ധനസഹായം നൽകുക.\nകാൻസർ രോഗം മൂലം അത്യധികം കഷ്ടപ്പെടുന്നവരെയും പക്ഷവാതം ബാധിച്ച വരെയുംഅന്ത്യനിമിഷം വരെ സഹായിക്കുക.\nപ്രമേഹരോഗം മൂലം നിത്യ ആവശ്യങ്ങൾക്ക് പോലും നടക്കുവാൻ കഷ്ടപ്പെടുന്ന ശാന്താകുമാരിക്ക് വാക്കർ നൽകുക.\nശേഷം ആരോഗ്യം തിരിച്ചു കിട്ടിയ കുഞ്ഞ്\nശാന്തകുമാരിക്ക് കണിക വിമൻസ് ഫോറത്തിന്റെ വാക്കർ സംഭാവന\nഅവശതകൾക്ക് എതിരെ പ്രതിരോധം\nവാക്കർ കൊടുക്കുക, കസ്തൂർബാ വിധവ കൂട്ടായ്മയിലേക്കും, ആശ്രയ ഭവനിലെ ആശ്രിതർക്കും ഓക്സിമീറ്റർ നൽകുക, പച്ചക്കറികളും കുടകളും സംഭാവന ചെയ്യുക, കൊച്ചു കുട്ടിയുടെ ശ്വാസകോശ ശസ്ത്രക്രിയയ്ക്ക് ധന സഹായം ചെയ്യുക, ദാരിദ്ര്യരേഖയ്ക്കു താഴെ ഉള്ള പ്രായമായവർക്കു ശൗചാലയം നിർമ്മിച്ചു കൊടുക്കുക, അവശരായവർക്ക് സമയാനുസരണ സഹായം - ഇത്തരം പ്രവർത്തനങ്ങളെ കുറിച്ചാണ് 160 അംഗങ്ങളുള്ള കണികാ വിമൻസ് ഫോറം (കെ ഡബ്ലിയു എഫ്) ചർച്ച ചെയ്യുന്നത്.\n‘കണികാ’, എന്നാൽ, ഒരു തുള്ളി. ഈ പേര് കണികയ്യിൽ അംഗങ്ങളുടെ 10 വർഷത്തെ പരോപകാരപ്രദമായ പ്രവർത്തനങ്ങൾ സമൂഹത്തിലെ വ്യക്തികൾക്കും കൂട്ടായ്മകൾക്കും കുറച്ചു കുറച്ചായി ഉപകാരപ്രദം ആകുന്നു എന്ന തൃപ്തി ഉണ്ടാക്കുന്നു. 2016ലെ കണിക ഉൽപാദിപ്പിക്കുന്ന ജൈവ ജന്യമായ സാനിറ്ററി ടവ്വൽസ ജനപ്രീതി നേടി. ഈ ടവ്വലുകൾ പ്രായപൂർത്തിയായ സെൻറ് ജോസഫ് സ്പെഷൽ സ്കൂൾ വിദ്യാർഥിനികൾക്കും പോപ്പ് പോൾ മേഴ്സി ഹോമിലും സൗജന്യ വിതരണം ചെയ്തു.\nതൃശ്ശൂർ പാലിയേറ്റീവ് കെയർ സൊസൈറ്റിക്ക് ഓക്സിജൻ കോൺസെൻട്രേറ്റ്ർ സംഭാവന\n2020 മെയ് മാസം മുതൽ കോവിഡ്19 മഹാമാരി കാരണം ദേശീയതലത്തിൽ അടച്ചുപൂട്ടൽ വന്നപ്പോൾ കണികാ അംഗങ്ങൾക്ക് ഒന്നിച്ചുകൂടി പ്രവർത്തിക്കാൻ പറ്റാതായി. അതുകൊണ്ട് സാനിറ്ററി ടവൽ നിർമ്മാണം നിർത്തിവെക്കേണ്ടിവന്നു. ഈ സമയത്ത് കണികാ വിമൻസ് ഫോറത്തിന്റെ എല്ലാ പ്രവർത്തനങ്ങളും നിന്നു പോയേനെ. പക്ഷേ നശിച്ചു പോകുമായിരുന്ന സാനിറ്ററി ടവൽ നിർമ്മാണ യൂണിറ്റ് വിൽക്കുകയും, അതിൽ നിന്ന് കിട്ടിയ വരുമാനത്തിന്ൻറെ ഒരു വലിയ സംഖ്യ കൊണ്ട് അത്യാവശ്യമായ ഓക്സിജൻ കോൺസെൻട്രേറ്റ്ർ തൃശ്ശൂർ ഡിസ്ട്രിക്ട് പാലിയേറ്റീവ് കെയർ സൊസൈറ്റിക്ക് നൽകുകയും ചെയ്തു.\nമാനസിക തകരാറുമൂലം തെരുവിൽ ചുറ്റി നടക്കുന്നവർക്കും , ക്യാൻസർ രോഗം മൂലം കഷ്ടപ്പെടുന്നവർക്കും, കിടപ്പാടം ഇല്ലാത്ത കിടപ്പ് രോഗികൾക്കും, മാറാത്ത വ്രണ ബാധ ഉള്ളവർക്കും, കുടുംബത്തിന്റെ, സമൂഹത്തിന്റെ സഹായം കിട്ടാത്തവർക്കും, താങ്ങും തണലും ആണ്. വൻതോതിലുള്ള ധനസഹായം എങ്ങുനിന്നും ഇല്ല. ഇവരുടെ നിത്യ ചിലവുകൾ, ആശുപത്രി സന്ദർശനം, മരുന്ന് എന്നീ ചിലവുകൾ സാധാരണക്കാരുടെ സഹായം കൊണ്ടാണ് 20 വർഷമായി നടത്തുന്നത്.\nകസ്തൂർബാ വൃദ്ധസദന കൂട്ടായ്മയിലേക്ക് രാധിക കൃഷ്ണന്റെ ഓക്സിമീറ്റർ സംഭാവന\nകാലുകൾ മടക്കി ഇരിക്കാൻ ബുദ്ധിമുട്ടുള്ള 82 വയസ്സായ സുഭദ്രമ്മയ്ക്കും 60 വയസ്സായ ഓമനയ്ക്കും ഉയർന്ന ഇരിപ്പിടം ഉള്ള ശൗചാലയം ഉണ്ടാക്കിക്കൊടുത്തു\nകഴിഞ്ഞ 19 മാസങ്ങളിലും കെ ഡബ്ലിയു എഫ് കോവിഡ് പ്രോട്ടോകോൾ പാലിച്ചു കൊണ്ടു തന്നെ പ്രവർത്തനം തുടർന്നു. കസ്തൂർബാ വിധവ കൂട്ടായ്മയിലും ആശ്രയ ഭവനിലും ഉള്ള 106 പേരുടെ ആരോഗ്യ വർധനവിനായി വൈറ്റമിൻ സിയും, ഡിയും സംസ്കൃതി വിഷൻ എന്ന സംഘടനയിലൂടെ വിതരണം ചെയ്തു. ഇവർക്കു തന്നെ തലയിണകളും വിരിപ്പുകളും സൗജന്യമായി നൽകി. കണിക മെമ്പർ രാധിക കൃഷ്ണന്റെ സംഭാവനയായ ഓക്സിമീറ്ററുകൾ മേൽപ്പറഞ്ഞ രണ്ടിടത്തും നൽകിയപ്പോൾ, ഇവിടുത്തെ അന്തേവാസികൾ അവരുടെ സ്നേഹവും നന്ദിയും പ്രകടിപ്പിച്ചു.\nസ്ഥിരമായി വെല്ലുവിളി നേരിടുന്ന ഒരു അന്തരീക്ഷത്തിൽ ആശ്വാസവും അറിവും സംരക്ഷണവും നൽകാൻ കണികയും ഭാരതത്തിൽ ഒരു ലക്ഷം സന്നദ്ധ പ്രവർത്തകരുള്ള AIWCയോട് ബന്ധപ്പെട്ട 600 സ്ത്രീ സംഘടനകളിൽ ഒന്നാണ്.\nഅന്ധനായ സന്തോഷ് മക്കളുടെ ഔപചാരിക വിദ്യാഭ്യാസം നിലക്കടല വിറ്റ് വരുമാനം കൊണ്ടാണ് നടത്തിയിരുന്നത്. സന്തോഷിന്റെ അനാരോഗ്യം കുട്ടികളുടെ വിദ്യാഭ്യാസം തുടരുന്നതിന് തടസ്സമായി. ഇതു പോലെ, മറ്റൊന്നാണ് ജോലി ചെയ്തു കുടുംബം പുലർത്തിയിരുന്ന സ്ത്രീയ്ക്ക് ഹൃദ്രോഗം പിടി പെട്ടതും.\nവൈവിധ്യമുള്ള ഭാരതത്തിൽ, ദക്ഷിണ ഇന്ത്യൻ സംസ്ഥാനമായ കൊച്ചു കേരളം 1991ൽ തന്നെ പൂർണ്ണ സാക്ഷരത, 2016ൽ പൂർണ പ്രാഥമിക വിദ്യാഭ്യാസം എന്നിവയ്ക്ക് പ്രസിദ്ധി നേടിയതാണ്. ഈ രാഷ്ട്രത്തിൽ ഔപചാരിക വിദ്യാഭ്യാസം ഉദ്യോഗ് ലബ്ധിക്കും, ജീവിത മുന്നേറ്റത്തിനും ആവശ്യമാണു്. സാനിറ്ററി ടവൽ നിർമ്മാണ യൂണിറ്റ് വിറ്റ സംഖ്യയിലെ നല്ലൊരുഭാഗം വിഷമാവസ്ഥയിൽ പെട്ട ഇത്തരം കുട്ടികളുടെ സ്കൂൾ ഫീസും കോളേജ് ഫീസും അടയ്ക്കുവാൻ പ്രയോജനമായി. കണികാ അംഗങ്ങളുടെ വാർഷിക വരിസംഖ്യ കൊണ്ടു മാത്രം ഇത്രയുമധികം സേവനങ്ങൾ നടത്തി കൊണ്ടുപോകാൻ സാധ്യമല്ല. കെ ഡബ്ലിയു എഫ് അംഗങ്ങളിൽ പലരും കൈ അയച്ചു നൽകുന്ന സംഭാവനകളും പേര് പറയാൻ ഇഷ്ടപ്പെടാത്ത മറ്റു പല സജ്ജനങ്ങൾ നൽകുന്ന സഹായങ്ങളും ഈ പ്രവർത്തനങ്ങളിൽ കണികക്ക് സഹായകമാകുന്നു.\nതയ്യൽ വേലയിൽ സമർഥയായ കോളേജ് വിദ്യാർത്ഥിനി വന്ദനക്ക് കണികാ അംഗമായ സരോജ മുരളീധരൻ തയ്യൽ മെഷീൻ സൗജന്യമായി നൽകിയത് ഒരു ഉദാഹരണമാണ്. വന്ദനക്ക് ഒരു വരുമാനമാർഗ്ഗമാണ് ഈ തയ്യൽ മെഷീൻ.\nഈ വർഷം ആരംഭിച്ചത് ഓൾ ഇന്ത്യ വിമൻസ് കോൺഫറൻസിന് നോട് ചേർന്ന് നടത്തിയ വെബിനാറിലൂടെ പുതിയതായി തിരഞ്ഞെടുക്കപ്പെട്ട ജനപ്രതിനിധികളുമായി സംവദിക്കാൻ കഴിഞ്ഞു എന്നുള്ളതാണ്. കോട്ടപ്പുറം ഡിവിഷനിൽനിന്ന് നിജി ഹരിലാൽ, സിവിൽ ലൈൻ ഡിവിഷനിൽനിന്ന് സുനിത വിനു, കോലഴി പഞ്ചായത്തിൽനിന്ന് ലക്ഷ്മി വിശ്വംഭരൻ എന്നീ പ്രതിനിധികളുമായും എ ഐ ഡബ്ല്യു സി യുടെ മറ്റു ശാഖ അംഗങ്ങളുമായും കണികയുടെ പ്രവർത്തന വിവരങ്ങൾ പങ്കുവെച്ചു. പൗര പ്രതിനിധികൾ അവർ നേരിടുന്ന പ്രശ്നങ്ങളെക്കുറിച്ചും പദ്ധതികളെക്കുറിച്ചും സംസാരിക്കുകയും ചെയ്തു.\nകോവിഡ്19 മഹാമാരി തുടങ്ങുന്നതിനുമുമ്പ് 2014ൽ സ്ഥാപക മെമ്പറായ വാസന്തി ഗോപാലനും മറ്റു കണിക അംഗങ്ങളും കോട്ടപ്പുറം നമ്പൂതിരി വിദ്യാലയ അപ്പർപ്രൈമറി സ്കൂളിലേക്ക് CPUs നൽകുന്നു\nഅവഗണിക്കപ്പെടുന്ന മാനുഷിക പ്രശ്നങ്ങളെ കുറിച്ചുള്ള പ്രഭാഷണങ്ങളും ചർച്ചകളും ഈ സമയത്തും കണിക നടത്തുന്നുണ്ട്. സംസാര വൈകല്യം, കേൾവി വൈകല്യം എന്നീ വിഷയങ്ങളെ പറ്റി ആണ് സീനിയർ ഓഡിയോളജിസ്റ്റ്, സ്പീച് തെറാപ്പിസ്റ്റ് കരൊലിൻ ജിയൊ ബ്രിഡ്‌ജിത് സംസാരിച്ചത്. അമല ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസിലെ യൂറോളജിസ്റ്റ് ഡോക്ടർ ഹരികൃഷ്ണൻ മൂത്രനാളി അണുബാധയെ കുറിച്ച് വിശദമായി സംസാരിച്ചു. അക്രമങ്ങളെ നേരിടുന്നതിനുള്ള സ്വയം പ്രതിരോധ രീതികളെപ്പറ്റി നിർഭയ ലെക്ചർ ഡെമോൺസ്റ്റ്രേഷൻ നടത്തി. ‘സുരക്ഷ’ സ്ത്രീധന സംബന്ധമായ മാനസിക-ശാരീരിക പീഡനങ്ങളിൽ നിന്ന് രക്ഷ നേടുന്നതിനെ കുറിച്ച് അറിവു നൽകാൻ എ ഐ ഡബ്ല്യു സി സൗത്ത് സോങ് നടത്തിയ 130 ചർച്ച സമ്മേളനങ്ങളിൽ ഒന്നാണ്.\nമാനവ സേവയെ മുൻനിർത്തിയുള്ള കണികയുടെ പരിശ്രമങ്ങൾക്ക് 10 വർഷം പൂർത്തിയാകാൻ പോകുന്നു. ഉദ്ദേശം: ഇനിയും ഈ പ്രവർത്തനങ്ങൾ തുടരുക.\nസമർഥമായ പരിഹാരങ്ങളേ പങ്കുവയ്ക്കൂ. ചിന്തകളും അഭിപ്രായങ്ങളും അടിയിലുള്ള കോൺടാക്ട് ഫോർമിൽ എഴുതിയാൽ, മറ്റു വായനക്കാർക്ക് കാണാനായി ആയി ഇവിടെ പോസ്റ്റ് ചെയ്യുന്നതായിരിക്കും.\nSharing Solutions magazine\nഇത്തരം സമർഥമായ പരിഹാരങ്ങൾ എഴുതുവാനും പ്രസിദ്ധീകരിക്കാനും താല്പര്യമുണ്ടോ? ദയവായി ഇമെയിൽ sshumanityhelps@gmail.com ലേക്ക് അയയ്ക്കു.\nവളരേ നല്ലനല്ല പ്രവർത്തനങ്ങൾ ഇനിയും ഇതേ പോലെ കൂടുതൽ പ്രവർത്തനമേഖല വർദ്ധിക്കാനും, എല്ലാവരും കൂടുതൽ സഹകരിച്ച്, ഉത്സാഹിച്ച് മുന്നോട്ടു പോകാനും ഭഗവാന്റെ അനുഗ്രഹം ഉണ്ടാവട്ടെ. കണികയിലെ എല്ലാഅംഗങ്ങൾക്കും അഭിനന്ദനങ്ങൾ.


thrissure pooram | പൂരം വിളിച്ചുണർത്തി കണിമംഗലം ശാസ്താവ്; പൊലിമയിൽ ചരിത്രം രചിച്ച പൂരം ഇത്തവണ ചരിത്രം രചിക്കുക കരുതലിന്റെ മാതൃക തീർത്ത്; ഘടകപൂരങ്ങൾ എത്തുക ഒരാനപ്പുറത്ത് എഴുന്നള്ളിച്ച്; കർശന നിയന്ത്രണത്തിൽ തൃശ്ശൂർ പുരം ഇന്ന് - MarunadanMalayalee.com\nApril 23, 202106:56 AM IST Permalink\nതൃശൂർ: പ്രൗഡികൊണ്ടും പൊലിമകൊണ്ടും ചരിത്രം രചിച്ച തൃശ്ശൂർ പൂരം ഇത്തവണ പുതുചരിത്രം രചിക്കാൻ ഒരുങ്ങുന്നു. കരുതലിന്റെ .. സുരക്ഷയുടെ പുത്തൻ ചരിത്രം. കോവിഡ് മഹാമാരിയെ പ്രതിരോധിക്കാൻ നിയന്ത്രണങ്ങളോടെയാണ് ഇന്നു തൃശൂർ പൂരം നടക്കുന്നത്. കഴിഞ്ഞദിവസം ആളും ആരവവുമില്ലാതെ തെക്കേ ഗോപുരനട തുറന്നതോടെയാണ് ഇത്തവണത്തെ തൃശ്ശൂർ പൂരത്തിന് തുടക്കമായത്.\nആൾത്തിരക്കില്ലെങ്കിലെങ്കിലും, ചടങ്ങുകൊണ്ടും ആചാരം കൊണ്ടും ത്രിലോക വിസ്മയം തന്നെയാണ് തൃശ്ശൂർ പൂരം. രാവിലെ ഏഴുമണിയോടെ കണിമംഗലം ശാസ്താവ് പൂരപ്പറമ്പിലെഴുന്നള്ളി പൂരത്തെ വിളിച്ചുണർത്തി. ഇതോടെ ഘടകപൂരങ്ങളുടെ വരവും ആരംഭിച്ചു. ഒരാനപ്പുറത്ത് എഴുന്നള്ളിച്ചാണ് ഇത്തവണ ഘടകപൂരങ്ങളെത്തുക. പാസ് ലഭിച്ച സംഘാടകർ മാത്രമാണ് ഘടകപൂരത്തെ അനുഗമിക്കുന്നത്.\n11നു പഴയനടക്കാവിൽ മഠത്തിൽ വരവ് പഞ്ചവാദ്യത്തിനു കോങ്ങാട് മധു പ്രമാണിയാകും. 12.30നു പാറമേക്കാവ് അമ്പലത്തിനു മുന്നിൽ ഭഗവതിയെ പുറത്തേക്കെഴുന്നള്ളിക്കുന്ന ചടങ്ങിനൊപ്പം പെരുവനം കുട്ടന്മാരാരുടെ ചെമ്പടമേളം.2മണിയോടെ വടക്കുന്നാഥക്ഷേത്രത്തിന്റെ പടിഞ്ഞാറേനടയിലെ ഇലഞ്ഞിത്തറയിൽ ലോകപ്രശസ്തമായ ഇലഞ്ഞിത്തറമേളം. 2.45നു ശ്രീമൂലസ്ഥാനത്തു കിഴക്കൂട്ട് അനിയന്മാരാരുടെ പ്രമാണത്തിൽ തിരുവമ്പാടിയുടെ പാണ്ടിമേളം അരങ്ങേറും.\nവൈകിട്ട് 4.30ന് ഇലഞ്ഞിത്തറ മേളം കലാശിച്ച് 5.30നു തെക്കേഗോപുരനടയിൽ വിശ്വപ്രസിദ്ധമായ കുടമാറ്റം ചടങ്ങായി മാത്രം നടക്കും. പാറമേക്കാവ് വിഭാഗം 15 ആനകളെ അണിനിരത്തും. 25 സെറ്റ് കുട മാറും. തിരുവമ്പാടി വിഭാഗം ഒരാനപ്പുറത്ത് ചടങ്ങിനു മാത്രം കുടമാറ്റത്തിനു നിന്നു മടങ്ങും. രാത്രി 11നു പാറമേക്കാവ് വിഭാഗത്തിന്റെ പഞ്ചവാദ്യത്തിനു പരയ്ക്കാട് തങ്കപ്പൻ മാരാർ പ്രമാണിയാകും. പുലർച്ചെ 3നു പൂരവെടിക്കെട്ട്. നാളെ രാവിലെ 9നു ശ്രീമൂലസ്ഥാനത്ത് പൂരം വിടചൊല്ലിപ്പിരിയും.\nകാണികൾക്കു പ്രവേശനം കർശനമായി നിരോധിച്ചിട്ടുള്ളതിനാൽ നഗരത്തിലേക്കുള്ള വഴികൾ പൊലീസ് അടയ്ക്കും. പാസ് ലഭിച്ച സംഘാടകർക്കു മാത്രമാവും പ്രവേശനം.കോവിഡ് പശ്ചാത്തലത്തിൽ ആൾക്കൂട്ടത്തെ പൂർണമായി ഒഴിവാക്കിയിട്ടുണ്ട്. വീടുകളിൽ ഇരുന്നു ടിവിയിലോ നവ മധ്യമങ്ങളിലോ പൂരം കാണാനാണ് അധികൃതരുടെ നിർദ്ദേശം. തേക്കിൻകാട് മൈതാനി കർശന പൊലീസ് നിയന്ത്രനത്തിൽ ആയിരിക്കും. 2000 പൊലീസുകാരെ സുരക്ഷക്കായി വിനിയോഗിക്കും. കുടമാറ്റവും എഴുന്നള്ളിപ്പും ഉൾപ്പെടെ ഉള്ള ചടങ്ങുകൾ ചുരുക്കിയാണ് നടത്തുന്നത്.


Kerala Flloods: PV Anwar MLAs facebook post about Kavalappara Landslide | കണ്ണീർ മുഖമായി കവളപ്പാറ, രണ്ട് കുഞ്ഞുങ്ങളുടെ മൃതദേഹം കണ്ടെത്തിയെന്ന് എംഎൽഎ, സൈന്യം വേണം - Malayalam Oneindia\n4 min ago ആറ് മുതല് എട്ട് ആഴ്ചകള്‍ക്കുള്ളില് കൊവിഡ് മൂന്നാം തരംഗം; മുന്നറിയിപ്പുമായി എയിംസ് മേധാവി\n49 min ago പെരിയ കൊലക്കേസിലെ പ്രതികളുടെ ഭാര്യമാര്‍ക്ക് താല്‍ക്കാലിക നിയമനം, ആരോപണവുമായി യൂത്ത് കോണ്‍ഗ്രസ്\nPublished: August92019, 17:05 [IST]\nനിലമ്പൂര്: കനത്ത മഴ തുടരുന്നതിനിടെ സംസ്ഥാനത്തെ ദുരന്തമുഖമായി മാറുകയാണ് മലപ്പുറം ജില്ലയിലെ കവളപ്പാറ. ഉരുള്‍പൊട്ടലിനെ തുടര്‍ന്ന് നിരവധി പേരാണ് ഇവിടെ മണ്ണിനടിയില് കുടുങ്ങി കിടക്കുന്നത് എന്നാണ് റിപ്പോര്‍ട്ടുകള്. പ്രതികൂല കാലാവസ്ഥ മൂലം ഈ പ്രദേശത്ത് ഇതുവരെ സജീവമായ രക്ഷാപ്രവര്‍ത്തനം നടത്താനായിട്ടില്ല. അതിനിടെ കവളപ്പാറയില് നിന്ന് രണ്ട് കുട്ടികളുടെ മൃതദേഹം കണ്ടെത്തിയതായി നിലമ്പൂര് എംഎല്‍എ പിവി അന്‍വര് അറിയിക്കുന്നു.\nപിവി അൻവറിന്റെ ഫേസ്ബുക്ക് കുറിപ്പ് ഇങ്ങനെയാണ്: '' ഏറെ ദു:ഖകരമായ ഒരു വാർത്തയാണ് അറിയിക്കുവാനുള്ളത്. പോത്തുകല്ല് പഞ്ചായത്തിൽ പെട്ട കവളപ്പാറയിൽ ഉണ്ടായ ഉരുൾപൊട്ടലിൽ 30-ഓളം വീടുകൾ മണ്ണിനടിയിലായിട്ടുണ്ട്. ഏകദേശം അൻപതിനും നൂറിനുമിടയിൽ ആളുകളെ കാണാതായിട്ടുണ്ടെന്നാണ് പ്രദേശവാസികളിൽ നിന്ന് ലഭ്യമായ വിവരം. മലയുടെ താഴ്‌വരയായ ഒരു പ്രദേശം ഒന്നാകെ ഉരുൾപൊട്ടലിൽ പെട്ട് ഒലിച്ച് പോയി മണ്ണിൽ അമരുകയാണുണ്ടായത്.\nദുരന്തപ്രദേശത്ത് നിന്ന് രണ്ട് കുട്ടികളുടെ മൃതദേഹം കണ്ടെത്തിയിട്ടുണ്ട്. തിരച്ചിൽ ഏറെ ദുഷ്ക്കരമാണ്. സൈന്യത്തിന്റെ സേവനം ഉണ്ടെങ്കിൽ മാത്രമേ മണ്ണിനിടയിൽ ആരെങ്കിലും കുടുങ്ങിയിട്ടുണ്ടെങ്കിൽ, അവരെ രക്ഷിക്കാനാകൂ. പ്രദേശത്തേക്ക് എത്തിച്ചേരാൻ ബുദ്ധിമുട്ടുണ്ട്. സിഗ്നൽ ലഭ്യതയുടെ അഭാവം മൂലം കമ്മ്യൂണിക്കേഷനിലും ബുദ്ധിമുട്ടുണ്ട്.\nരാവിലെ മുതൽ തന്നെ ഞാനുൾപ്പെടെ കവളപ്പാറയിൽ ക്യാമ്പ് ചെയ്ത് സാധ്യമായ തരത്തിലുള്ള രക്ഷാപ്രവർത്തനം നടത്തുന്നുണ്ട്. സൈന്യത്തിന്റെ സേവനം ലഭ്യമാക്കാനുള്ള നടപടികൾ സ്വീകരിച്ചിട്ടുണ്ട്. സർക്കാർ തീരുമാനപ്രകാരം പാലക്കാട് നിന്ന് ദേശീയ ദുരന്ത നിവാരണ സേന ഉടൻ കവളപ്പാറയിൽ എത്തും. കൂടുതൽ ജീവനുകൾ നഷ്ടപ്പെടാതിരിക്കട്ടെ എന്ന് പ്രത്യാശിക്കാം. കവളപ്പാറയിലെ ജനങ്ങൾക്കൊപ്പം ഈ നാട് ഒന്നാകെ ഉണ്ടാകണം എന്ന് അഭ്യർത്ഥിക്കുന്നു''.\nkerala floods kerala rain rain mansoon flood പ്രളയം മണ്‍സൂണ് കാലവര്‍ഷം മഴ കാലാവസ്ഥ പിവി അന്‍വര് pv anwar\nKerala Flloods: PV Anwar MLAs facebook post about Kavalappara Landslide\nStory first published: Friday, August 9, 2019, 17:05 [IST]


ഐപിഎൽ 2020: ചെന്നൈ സൂപ്പർ കിംഗ്സിനെതിരെ ഏകപക്ഷീയമായ തോൽവിക്ക് ശേഷം പഞ്ചാബ് ക്യാപ്റ്റൻ കെ എൽ രാഹുൽ പ്രതികരിച്ചു | Puthen Vartha\nHome » Top News » ഐപിഎൽ 2020: ചെന്നൈ സൂപ്പർ കിംഗ്സിനെതിരെ ഏകപക്ഷീയമായ തോൽവിക്ക് ശേഷം പഞ്ചാബ് ക്യാപ്റ്റൻ കെ എൽ രാഹുൽ പ്രതികരിച്ചു\nഐപിഎൽ 2020: ചെന്നൈ സൂപ്പർ കിംഗ്സിനെതിരെ ഏകപക്ഷീയമായ തോൽവിക്ക് ശേഷം പഞ്ചാബ് ക്യാപ്റ്റൻ കെ എൽ രാഹുൽ പ്രതികരിച്ചു\nഞായറാഴ്ച നടന്ന ഇന്ത്യൻ പ്രീമിയർ ലീഗിന്റെ (ഐ‌പി‌എൽ) രണ്ടാം മത്സരത്തിൽ ചെന്നൈ സൂപ്പർ കിംഗ്സ് ദുബായ് ഇന്റർനാഷണൽ സ്റ്റേഡിയത്തിൽ നടന്ന മത്സരത്തിൽ കിംഗ്സ് ഇലവൻ പഞ്ചാബിനെ 10 വിക്കറ്റിന് പരാജയപ്പെടുത്തി തുടർച്ചയായ തോൽവികളുടെ ക്രമം തകർത്തു. ആദ്യം ബാറ്റ് ചെയ്ത പഞ്ചാബ് നാല് വിക്കറ്റ് നഷ്ടത്തിൽ 178 റൺസ് നേടി. ഇതിന് മറുപടിയായി 17.4 ഓവറിൽ വിക്കറ്റ് നഷ്ടപ്പെടാതെ ചെന്നൈ ഈ ലക്ഷ്യം നേടി. ചെന്നൈയ്ക്ക് വേണ്ടി ഫഫ് ഡു പ്ലെസിസ് 87 റൺസും ഷെയ്ൻ വാട്സൺ 83 റൺസും നേടി. 53 പന്തിൽ ഇന്നിംഗ്സിൽ ഡു പ്ലെസിസ് 11 ഫോറും ഒരു സിക്സറും നേടി. 53 പന്തിൽ 11 ഫോറും മൂന്ന് സിക്സറും വാട്സൺ നേരിട്ടു. ചെന്നൈയ്‌ക്കെതിരായ ഏകപക്ഷീയമായ തോൽവിക്ക് ശേഷം കിംഗ്സ് ഇലവൻ പഞ്ചാബ് ക്യാപ്റ്റൻ കെ എൽ രാഹുൽ പ്രസ്താവന നൽകി.\nഐ‌പി‌എൽ 2020: പഞ്ചാബിനെതിരെ ടീം എന്ത് മാറ്റങ്ങളാണ് നേടിയതെന്ന് എം‌എസ് ധോണി പറഞ്ഞു\nനാല് മത്സരങ്ങളിൽ നിന്ന് തുടർച്ചയായ മൂന്നാം തോൽവിയും അഞ്ച് മത്സരങ്ങളിൽ നാലാമത്തെ തോൽവിയുമാണ് ടീമിനെ അവസാന സ്ഥാനത്തേക്ക് നയിച്ചത്, ഇത് ക്യാപ്റ്റൻ ലോകേഷ് രാഹുലിനെ നിരാശനാക്കി. നിരവധി മത്സരങ്ങളിൽ തോൽവി നേരിടുന്നത് നിരാശാജനകമാണെന്ന് മത്സരത്തിൽ പഞ്ചാബിനായി ഏറ്റവും കൂടുതൽ 63 റൺസ് നേടിയ രാഹുൽ പറഞ്ഞു. നാം കഠിനമായി ശ്രമിച്ചുകൊണ്ടിരിക്കണം. അതിൽ റോക്കറ്റ് ശാസ്ത്രം ഇല്ല, നമ്മൾ എവിടെയാണ് തെറ്റ് പറ്റിയതെന്ന് നമുക്കറിയാം. പദ്ധതികൾ നടപ്പിലാക്കുന്നതിൽ ഞങ്ങൾ പരാജയപ്പെടുന്നു. ഞങ്ങൾ ഒരു പാഠം പഠിച്ച് തിരികെ വരുമെന്ന് പ്രതീക്ഷിക്കാം.\nഷാർജയിൽ മുംബൈയ്ക്ക് എളുപ്പത്തിൽ ജയം, ഡേവിഡ് വാർണർ തോൽവിയുടെ കാരണം വിശദീകരിക്കുന്നു\nടീമിന്റെ സ്കോർ കണക്കിലെടുക്കുമ്പോൾ 178 റൺസ് മികച്ചതായിരിക്കുമെന്ന് ഞാൻ കരുതിയെന്ന് രാഹുൽ പറഞ്ഞു. ഞങ്ങൾ ബാറ്റിംഗ് ആരംഭിക്കുമ്പോൾ, പന്ത് ഒരു സ്റ്റോപ്പിലേക്ക് വരികയായിരുന്നു. 170 മുതൽ 180 വരെ ഒരു മത്സര സ്‌കോറായിരിക്കുമെന്ന് ഞങ്ങൾ കരുതി, എന്നാൽ ഞങ്ങൾ വിക്കറ്റ് എടുത്തില്ലെങ്കിൽ ഈ ലെവൽ കളിക്കാർക്കെതിരെ പോരാടേണ്ടിവരുമെന്ന് ഞങ്ങൾക്കറിയാം. മാൻ ഓഫ് ദ മാച്ച് ആയി തിരഞ്ഞെടുക്കപ്പെട്ട വാട്സൺ ഇന്നിംഗ്സ് കളിക്കുന്നത് നല്ലതാണെന്ന് പറഞ്ഞു. സാങ്കേതികതയുടെയും വികാരത്തിന്റെയും സംയോജനമായിരുന്നു അത്. പന്തിനെ കൂടുതൽ നന്നായി നേരിടാൻ കഴിയുക. ഞങ്ങൾ പരസ്പരം നന്നായി കളിക്കുന്നു. അദ്ദേഹം (ഡു പ്ലെസിസ്) നേരിടാൻ ഇഷ്ടപ്പെടുന്ന ചില ബ lers ളർമാരുണ്ട്. അദ്ദേഹം ഒരു നല്ല കളിക്കാരനാണ്, ഒപ്പം അദ്ദേഹത്തോടൊപ്പം ബാറ്റ് ചെയ്യുന്നത് നല്ലതായി തോന്നുന്നു.\nപാഡിക്കൽ ചരിത്രം സൃഷ്ടിച്ചു, ഐ‌പി‌എൽ ചരിത്രത്തിൽ ആദ്യമായി കളിക്കാരനായി\nSiehe auch ത്രിവർണ്ണത്തെക്കുറിച്ചുള്ള പ്രസ്താവനയിൽ മെഹബൂബ കുഴപ്പത്തിലാണ്,3നേതാക്കൾ പിഡിപിയിൽ നിന്ന് രാജിവെച്ചു\nഅതെ, ഞങ്ങൾ നന്നായി ചെയ്തുവെന്ന് ഡു പ്ലെസിസ് പറഞ്ഞു. എന്നെ സംബന്ധിച്ചിടത്തോളം ഏറ്റവും വലിയ കാര്യം ഞാൻ അവസാനം വരെ തുടർന്നു എന്നതാണ്. ഒരു നല്ല തുടക്കം വലിയ ഇന്നിംഗ്‌സാക്കി മാറ്റാൻ ശ്രമിക്കുക എന്നതാണ് എന്റെ ശ്രദ്ധ. ഇന്ന് രാത്രി ഞങ്ങൾക്ക് ഒരു നല്ല പങ്കാളിത്തം നേടാൻ കഴിഞ്ഞത് നല്ലതാണ്. കഴിഞ്ഞ മത്സരത്തിൽ ഞങ്ങളുടെ ബ ling ളിംഗ് വളരെ മികച്ചതായിരുന്നു, ഞങ്ങളുടെ ടീം ബാലൻസ് മികച്ചതായിരുന്നു, പക്ഷേ ഞങ്ങൾ നന്നായി ബാറ്റ് ചെയ്തില്ല.\nഈ ഫിറ്റ്നസ് ഗാഡ്ജറ്റുകൾ ഭക്ഷണ നിയന്ത്രണം മുതൽ കലോറി എണ്ണൽ വരെ എല്ലാം ശ്രദ്ധിക്കും


Emalayalee.com - 'ഇത്രമാത്രം' പ്രദര്‍ശനത്തിന്\nബിജു മേനോന്, ശ്വേതാ മേനോന് എന്നിവരെ പ്രധാന കഥാപാത്രങ്ങളാക്കി കെ. ഗോപിനാഥന് സംവിധാനം ചെയ്യുന്ന 'ഇത്രമാത്രം' ആഗസ്ത് 10ന് തിയേറ്ററിലെത്തുന്നു. കല്പറ്റ നാരായണന്റെ കഥയ്ക്ക് കെ. ഗോപിനാഥന് തിരക്കഥ എഴുതുന്ന ഈ ചിത്രത്തിന്റെ ക്യാമറാമാന് കെ.ജി. ജയനാണ്. ബാലനടിക്കുള്ള സംസ്ഥാന അവാര്‍ഡ് നേടിയ ബേബി മാളവിക ശ്രദ്ധേയമായ കഥാപാത്രത്തെ അവതരിപ്പിക്കുന്ന ഈ ചിത്രത്തില് നെടുമുടി വേണു, വി.കെ. ശ്രീരാമന്, പ്രകാശ് ബാരെ, അനൂപ് ചന്ദ്രന്, വിനു ജോസഫ്, സജിത മഠത്തില്, കെ.പി.എ.സി. ലളിത എന്നിവരും അഭിനയിക്കുന്നു.\nട്രയാങ്കിള് ക്രിയേഷന്‍സിന്റെ ബാനറില് പി.കെ. സന്തോഷ്‌കുമാര്, എ.ഐ. ദേവരാജ് എന്നിവര് ചേര്‍ന്ന് നിര്‍മിക്കുന്ന ഈ ചിത്രത്തിന്റെ സംഗീത സംവിധായകന് ജെയ്‌സണ് ജെ. നായരാണ്. റഫീക്ക് അഹമ്മദ്, പി. കുഞ്ഞിരാമന് നായര് എന്നിവരാണ് ഗാനരചയിതാക്കള്.


ജാഗ്രത: സിബിഐ അന്വേഷണം തിരിച്ചടിക്കും: പിണറായി\nസിബിഐ അന്വേഷണം തിരിച്ചടിക്കും: പിണറായി\nപെരിന്തല്‍മണ്ണ: അന്ധമായ കമ്മ്യൂണിസ്റ്റ് വിരോധം കൊണ്ട് സിപിഐ എമ്മിനെ വേട്ടയാടാന് നിയമവിരുദ്ധമായി യുഡിഎഫ് സര്‍ക്കാര് നടത്തുന്ന നീക്കങ്ങള് അവര്‍ക്കു തന്നെ ബൂമറാങ്ങായി തിരിച്ചടിക്കുമെന്ന് സിപിഐ എം സംസ്ഥാന സെക്രട്ടറി പിണറായി വിജയന് പാറഞ്ഞു. കേരളരക്ഷാ മാര്‍ച്ചിനിടെ പെരിന്തല്‍മണ്ണയില് വാര്‍ത്താസമ്മേളനം നടത്തുകയായിുരുന്നു പിണറായി. ടി പി ചന്ദ്രശേഖരന് വധക്കേസില് സിബിഐ അന്വേഷണം പ്രഖ്യാപിച്ച് സിപിഐ എം നേതാക്കളെ വേട്ടയാടാമെന്ന വ്യാമോഹമാണെങ്കില് അതുകൊണ്ടൊന്നും ഈ പാര്‍ടി തകരില്ല. ഇതിലൂടെ കോണ്‍ഗ്രസിന് അവരുദ്ദേശിക്കുന്ന ഫലം കിട്ടാന് പോകുന്നില്ല.\nമുന്‍കൂട്ടി തയ്യാറാക്കിയ തിരക്കഥക്കനുസരിച്ചാണ് യുഡിഎഫ് സര്‍ക്കാര് കാര്യങ്ങള് നീക്കുന്നത്. രമയുടെ നിരാഹാരവും സിബിഐ അന്വേഷണം തത്വത്തില് അംഗീകരിക്കലുമൊക്കെ അതിന്റെ ഭാഗമായിരുന്നു. ഒരു കേസ് അന്വേഷണം പൂര്‍ത്തിയായി കുറ്റപത്രം സമര്‍പ്പിച്ച് വിധിയും വന്നശേഷം വീണ്ടും ആ കേസ് സിബിഐക്ക് വിടുന്നതിന് ഇന്ത്യന് നിയമപ്രകാരം സാധുതയില്ലാത്തതാണ്. അത് മനസിലാക്കിയപ്പോഴാണ് മന്ത്രിസഭക്ക് സിബിഐ അന്വേഷണം പ്രഖ്യാപിക്കാന് പറ്റാതായത്. തുടര്‍ന്ന് ഒരു ടീമിനെ ഗൂഢാലോചന കണ്ടെത്താന് ചുമതല ഏല്‍പിച്ചു. അവരോട് ആവശ്യപ്പെട്ടത് നിങ്ങള് ഒന്നും കണ്ടെത്തേണ്ട. രണ്ട് ദിവസം കഴിഞ്ഞ് ഈ കേസ് സിബിഐ അന്വേഷിക്കണം എന്ന് എഴുതിതന്നാല് മാത്രം മതിയെന്നാണ്. അത്തരത്തില് ഒരു റിപ്പോര്‍ട്ട് എഴുതി വാങ്ങിയാണ് ഇപ്പോള് സിബിഐ അന്വേഷണം നടത്താനൊരുങ്ങുന്നത് . ഇത് യുഡിഎഫ് സര്‍ക്കാരിന്റെയും അതിന് നേതൃത്വം നല്‍കുന്ന കോണ്‍ഗ്രസിന്റെയും ഗൂഢാലോചനയുടെ ഫലമാണ്. സിപിഐ എം ഇതിനെ രാഷ്ട്രീയമായും നിയമപരമായും നേരിടും.\nകേസിന്റെ ആദ്യഘട്ടത്തില്‍തന്നെ സിപിഐ എമ്മിന്റ പ്രമുഖരെ കേസില് കുടുക്കാനുള്ള ശ്രമമുണ്ടായി. കേസില് കസ്റ്റഡിയിലെടുത്ത പി മോഹനന് മാസ്റ്ററോട് " നിങ്ങളെ കേസില് നിന്നൊഴിവാക്കിത്തരാം പകരം എസ്എസിന്റെ പേര് പറഞ്ഞാല് മതിയെന്ന്" ആവശ്യപ്പെട്ടു. അരാണ് "എസ്എസ്" സ്റ്റേറ്റ് സെക്രട്ടറി. അത്തരത്തില് പിണറായി വിജയനെ കുടുക്കാനാണ് ശ്രമമുണ്ടായത്. സിബിഐ അന്വേഷണം വരുമ്പോള് ഇതെല്ലാം ഓര്‍മ്മയുണ്ടാകുന്നതും നല്ലതാണ്. എന്ത് പുതിയ തെളിവിന്റെ അടിസ്ഥാനത്തിലാണ് സിബിഐക്ക് വിടുന്നത് എന്നുപോലും പറയാന് ഉത്തരവാദപ്പെട്ടവര്‍ക്ക് കഴിയുന്നില്ല. ഫായിസുമായുള്ള ബന്ധം ഉമ്മന്‍ചാണ്ടിക്കാണ്. ഉമ്മന്‍ചാണ്ടിയാണ് പ്രതിപക്ഷ നേതാവായിരിക്കുമ്പോള് യാത്രക്കിടെ കാറിലിരുന്ന് ഫായിസുമായി ദീര്‍ഘനേരം സംസാരിച്ചത്. അതൊക്കെയല്ലേ അന്വേഷിക്കേണ്ടത്. ഈ വിഷയത്തില് വി എസ് അയച്ച കത്ത് ആയുധമാക്കേണ്ടതില്ലെന്ന് മുമ്പും പറഞ്ഞതാണ്.\nഇത്രയും നാളും ലാവ് ലിന് ലാവ് ലിന് എന്നായിരുന്നു തെരഞ്ഞെടുക്കടുക്കുമ്പോള് പറഞ്ഞിരുന്നത്. അത് ആകെ ചീറ്റിപോയി അതിനാല് മറ്റൊരു അന്വേഷണവുമായി വരികയാണ്. ഇത്തരത്തില് അധികാര ദുര്‍വിനിയോഗം നടത്തുകയാണ്.ഇങ്ങനെ നിയമവിരുദ്ധമായി കാര്യങ്ങള് നടത്തുമ്പോള് ഈ നാടിന്റെ ഭാവിയെന്താകും.ഈ നിയമവിരുദ്ധ വേട്ടയാടല് ഭാവിയില് സിപിഐ എമ്മില് മാത്രമായി ഒതുങ്ങില്ല.\nഅനധികൃതമായി ക്വറികള് അനുവദിച്ചതില് ക്രമക്കേട് നടന്നിട്ടുണ്ട്. അത്തരത്തില് അനുവദിച്ച 17 ക്വാറികളുടെ അനുമതി റദ്ദാക്കി അന്വേഷണം നടത്തണം. പരിസ്ഥിതി ആഘാത പഠന അതോറിറ്റിയുടെ അനുമതി തെറ്റായ വഴിയിലൂടെ സമ്പാദിച്ചാണ് അനുമതി നല്‍കിയത്. ഇതില് മനം മടുത്താണ് അതോറിട്ടി ചെയര്‍മാനായ മുത്തുനായകം രാജിവച്ചത്. ഇതെല്ലാം നടക്കുമ്പോള് മുഖ്യമന്ത്രി ഉമ്മന്‍ചാണ്ടിയാണ് വനം പരിസ്ഥിതി വകുപ്പുകള് കൈകാര്യം ചെയ്തിരുന്നത്. അതിനാല് ഈ വന് അഴിമതിക്ക് മുഖ്യമന്ത്രി മറുപടി പറയണമെന്നും പിണറായി ആവശ്യപ്പെട്ടു.\nടി പി ചന്ദ്രശേഖരന് വധം ഗൂഢാലോചന കേസ് സിബിഐക്ക്\nതിരു:ടി പി ചന്ദ്രശേഖരന് വധത്തിലെ ഗൂഢാലോചന കേസ് സിബിഐ അന്വേഷണത്തിന് വിട്ടതായി ആഭ്യന്തരമന്ത്രി രമേശ് ചെന്നിത്തല അറിയിച്ചു. ഡിജിപിയുടേ നിര്‍ദേശവും എജിയുടേയും നിയമോപദേശവും തേടിയ ശേഷമാണ് സിബിഐക്ക് വിടുന്നത്.\nസ്വര്‍ണക്കടത്ത് കേസില് പിടിയിലായ ഫായിസുമായി പ്രതികള്‍ക്കുള്ള ബന്ധം. കൊലപാതകത്തിന് പിന്നിലെ സാമ്പത്തിക സ്രോതസിന്റെ ഉറവിടം, പ്രതികളുടെ ജയിലിലടക്കമുള്ള ഫെയ്സ് ബുക്ക് ഉപയോഗം, വധശ്രമത്തിന് പിന്നിലെ ഉന്നതതല ഗൂഢാലോചന തുടങ്ങി ഹര്‍ജിക്കാരിയായ കെ കെ രമ ഉന്നയിച്ച കാര്യങ്ങളാണ് അന്വേഷിക്കുക. പ്രതിപക്ഷ നേതാവിന്റെ അഭിപ്രായവും കേസ് സിബിഐക്ക് വിടുന്നതിന് പ്രേരകമായി. ഫായിസിന്റെ സ്വര്‍ണക്കടത്ത് കേസ് നിലവില് സിബിഐയുടെ അന്വേഷണ പരിധിയിലാണെന്നും ചെന്നിത്തല പറഞ്ഞു.\nനിയമത്തിന്റെ ദുരുപയോഗം ബൂമറാങ്ങാകും: പിണറായി\nമലപ്പുറം: നിയമ നടപടികള് പൂര്‍ത്തിയാക്കി വിധിപറഞ്ഞ ടി പി ചന്ദ്രശേഖരന് വധക്കേസില് ഇപ്പോള് സിബിഐ അന്വേഷണത്തിന് ശുപാര്‍ശ ചെയ്തിരിക്കുന്നത് മുന്‍കൂട്ടി തയ്യാറാക്കിയ തിരക്കഥയനുസരിച്ചാണെന്നും ഇത് യുഡിഎഫിന്റെ രാഷ്ട്രീയക്കളിയാണെന്നും സിപിഐ എം സംസ്ഥാന സെക്രട്ടറി പിണറായി വിജയന് പറഞ്ഞു. കേരളരക്ഷാ മാര്‍ച്ചിനോടനുബന്ധിച്ച് പെരിന്തല്‍മണ്ണയില് വാര്‍ത്താസമ്മേളനത്തില് സംസാരിക്കുകയായിരുന്നു അദ്ദേഹം.\nസിബിഐ അന്വേഷണത്തെക്കുറിച്ച് ഭയമില്ല. തീരുമാനം ബൂമറാങ്ങായി യുഡിഎഫിനെ തിരിച്ചടിക്കും. സിപിഐ എം നേതാക്കളെ വേട്ടയാടിയും കള്ളക്കേസില് കുടുക്കിയും തെരഞ്ഞെടുപ്പിനെ നേരിടുകയെന്നതാണ് യുഡിഎഫ് സര്‍ക്കാരിന്റെ പദ്ധതി. കഴിഞ്ഞ തെരഞ്ഞെടുപ്പില് ലാവ്ലിന് പറഞ്ഞാണ് പാര്‍ടിയെ വേട്ടയാടിയത്. അത് ചീറ്റിപ്പോയി. മറ്റേതെങ്കിലും തരത്തില് പാര്‍ടി നേതാക്കളെ പ്രതിക്കൂട്ടിലാക്കി തെരഞ്ഞെടുപ്പിനെ നേരിടാന് കഴിയുമോയെന്നാണ് ഇപ്പോള് നോക്കുന്നത്. അതിനാണ് സിബിഐ അന്വേഷണം. ഇതിലൊന്നും സിപിഐ എം അമ്പരക്കില്ല. രാഷ്ട്രീയമായും നിയമപരമായും ഇതിനെ നേരിടും. ഈ കളികൊണ്ട് എന്തെങ്കിലും നേടാമെന്ന വ്യാമോഹം കോണ്‍ഗ്രസിനും യുഡിഎഫിനും വേണ്ട. നിയമപരമായി ഇത്തരമൊരു അന്വേഷണത്തിന് ശുപാര്‍ശ ചെയ്യാന് കഴിയാത്തതിനാലാണ് മന്ത്രിസഭയ്ക്ക് ആദ്യം തീരുമാനമെടുക്കാന് കഴിയാതിരുന്നത്. എന്നാല് പദ്ധതി ഉപേക്ഷിച്ചില്ല. സിബിഐ അന്വേഷണത്തോട് തത്വത്തില് യോജിക്കുന്നുവെന്ന് മുഖ്യമന്ത്രി പറഞ്ഞത് ഈ ലക്ഷ്യം മുന്‍നിര്‍ത്തിയാണ്. പ്രത്യേക പൊലീസ് സംഘത്തെ നിയോഗിച്ചു. നിങ്ങള് മറ്റൊന്നും ചെയ്യേണ്ടതില്ല, സിബിഐ അന്വേഷണം നടത്തണമെന്ന് ആവശ്യപ്പെട്ട് റിപ്പോര്‍ട്ട് നല്‍കിയാല് മതിയെന്നാണ് അവരോട് പറഞ്ഞത്. പൊലീസ് സംഘത്തില്‍നിന്ന് സിബിഐ അന്വേഷണത്തിന് ശുപാര്‍ശ ചെയ്യുന്ന റിപ്പോര്‍ട്ട് വാങ്ങിയ ശേഷമാണ് ഇപ്പോള് സംസ്ഥാന സര്‍ക്കാര് തീരുമാനമെടുത്തിരിക്കുന്നത്. പച്ചയായ നിയമനിഷേധമാണിത്.\nഒരു രാഷ്ട്രീയ പാര്‍ടിയോടുളള വിരോധം വെച്ച് നിയമവിരുദ്ധമായി ഇത്തരം കാര്യങ്ങള് ചെയ്താല് എന്താകും നിയമവ്യവസ്ഥയുടെയും നാടിന്റെയും സ്ഥിതിയെന്ന് ഗൗരവമായി ചിന്തിക്കണം. ഇത്തരം നടപടികള് സിപിഐ എമ്മില് മാത്രമായി ഒതുങ്ങില്ല. നാടിന്റെ ഭാവിയെത്തന്നെ ഗൗരവമായി ബാധിക്കും. അടിയന്തരാവസ്ഥക്കാലത്ത് അമിതാധികാര വാഴ്ചയില് സമാനമായ സംഭവങ്ങള് നടന്നിട്ടുണ്ട്. അന്ന് നിയമവാഴ്ച പുനഃസ്ഥാപിക്കാന് വലിയ പ്രക്ഷോഭം നടന്നു. ഇപ്പോള് സാധാരണ അന്തരീക്ഷത്തില് അധികാര ദുര്‍വിനിയോഗം നടത്തുന്നു. സിപിഐ എം വിരുദ്ധ ശക്തികള് ഇത്തരം നിയമവിരുദ്ധ നടപടികളെ അംഗീകരിക്കുമോ?\nചന്ദ്രശേഖരന് വധക്കേസില് കുടുക്കി അറസ്റ്റുചെയ്ത സിപിഐ എം കോഴിക്കോട് ജില്ലാ സെക്രട്ടറിയറ്റംഗം പി മോഹനനെ ഉന്നത പൊലീസ് ഉദ്യോഗസ്ഥന് വലിയതോതില് ഭീഷണിപ്പെടുത്തി തെറ്റായ മൊഴിനല്‍കാന് സമ്മര്‍ദം ചെലുത്തി. "നിങ്ങളെ മോചിപ്പിക്കാം. എസ്എസിനെ പറഞ്ഞാല് മതി" എന്നാണ് ഉദ്യോഗസ്ഥന് അദ്ദേഹത്തോട് പറഞ്ഞത്. പാര്‍ടി സംസ്ഥാന സെക്രട്ടറിയെയാണ് എസ്എസ് എന്ന് ഉദ്ദേശിച്ചത്. അത്തരം പ്രയോഗം പാര്‍ടിക്കുള്ളിലില്ല. ഇത് ഉദ്യോഗസ്ഥര് സ്വന്തം നിലയ്ക്കെടുത്ത തീരുമാനമല്ല. കേസന്വേഷണത്തിന് നേതൃത്വം നല്‍കിയ അനൂപ് കുരുവിളയ്ക്ക് വിരോധം തോന്നേണ്ട കാര്യമില്ല. സര്‍ക്കാര് സമ്മര്‍ദംമൂലമാണ് ഉദ്യോഗസ്ഥന് മോഹനനെ ഭീഷണിപ്പെടുത്തിയത്. 76 പ്രതികളെ ഉള്‍പ്പെടുത്തി പലരുടെയും മൊഴിയെടുത്ത്, റിപ്പോര്‍ട്ടുകള് സ്വീകരിച്ചിട്ടും ഗൂഢാലോചന കണ്ടെത്താനായില്ല. പുതുതായി ഒരു തെളിവുമില്ലാതെ ഇനി പുതിയ അന്വേഷണമാണ്. ഇത് തെരഞ്ഞെടുപ്പില് ദോഷകരമായി ബാധിക്കുന്നത് യുഡിഎഫിനെയാകുമെന്ന് പിണറായി പറഞ്ഞു.\nPosted by ജനശക്തി at 8:18 PM


തിരു: കോവിഡ്-19 ബാധയ്‌ക്കെതിരെ ഒറ്റക്കെട്ടായി പൊരുതുമ്പോഴും ഡെങ്കിപ്പനി പ്രതിരോധ പ്രവര്‍ത്തനങ്ങളിലും അതീവ ജാഗ്രത പാലിക്കാന് ശ്രദ്ധിക്കേണ്ടതാണെന്ന് ആരോഗ്യ വകുപ്പ് മന്ത്രി കെ.കെ. ശൈലജ ടീച്ചര് അറിയിച്ചു. എല്ലാ വര്‍ഷവും മേയ് 16ന് ദേശീയ ഡെങ്കിപ്പനി ദിനമായി ആചരിച്ച് വരികയാണ്. -ഡെങ്കിപ്പനി നിയന്ത്രണത്തിന് പൊതുജന പങ്കാളിത്തം അനിവാര്യം- എന്നതാണ് ഈ വര്‍ഷത്തെ ദിനാചരണ സന്ദേശം. പല സ്ഥലങ്ങളിലും മഴ പെയ്യുന്നതിനാല് ഇപ്പോള് തന്നെ ശ്രദ്ധിക്കേണ്ടതുണ്ട്. ഡെങ്കിപ്പനിക്ക് പ്രത്യേക മരുന്നോ പ്രതിരോധ കുത്തിവയ്പ്പു കളോ ഇല്ല. രോഗം പരത്തുന്ന കൊതുകളെ നശിപ്പിക്കുകയാണ് ഏറ്റവും ഫലപ്രദമായ പ്രതിരോധ മാര്‍ഗം. അതിനാല് തന്നെ എല്ലാവരും ശ്രദ്ധിക്കണമെന്നും മന്ത്രി വ്യക്തമാക്കി.\nഡെങ്കിപ്പനി പരത്തുന്ന ഈഡിസ് കൊതുകുകള് ശുദ്ധ ജലത്തിലാണ് മുട്ടയിടുന്നത് കെട്ടി നില് ക്കുന്ന തീരെ ചെറിയ അളവിലുളള വെള്ളത്തില്‍പ്പോലും കൊതുകള് മുട്ടയിട്ടു വളരാനിടയുണ്ട്. അതിനാല് വീട്, സ്ഥാപനങ്ങള് തുടങ്ങിയ കെട്ടിടങ്ങളുടെ അകത്തും മേല്‍കൂരകളിലും പരി സരത്തും വെള്ളം കെട്ടി നില്‍ക്കാതിരിക്കാന് പ്രത്യേകം ശ്രദ്ധിക്കണം. ലോക്ക് ഡൗണ് കാലയ ളവില് ദീര്‍ഘനാള് അടഞ്ഞു കിടക്കുന്ന ഓഫീസുകള്, വാണിജ്യ, വിദ്യാഭ്യാസ സ്ഥാപനങ്ങള്, ടൂറിസ്റ്റ് കേന്ദ്രങ്ങള്, പാര്‍ക്കുകള്, ചന്തകള്, ആക്രികടകള്, ഫാക്ടറികള്, മറ്റു തൊഴിലിടങ്ങള് തുടങ്ങിയവയില് കൊതുകുകള് ധാരാളമായി മുട്ടയിട്ട് പെരുകുന്നതായി ശ്രദ്ധയില്‍പെട്ടിട്ടുണ്ട്.\nഇത്തരം കേന്ദ്രങ്ങള് വളരെ നാളുകള്‍ക്ക് ശേഷം തുറക്കുമ്പോള് കൊതുക് മനുഷ്യരെ കടിക്കു ന്നതിനും ഡെങ്കിപ്പനി പോലുളള രോഗങ്ങള് പടര്‍ന്നു പിടിക്കുന്നതിനും ഉളള സാധ്യത ഏറെ യാണ്. അതിനാല് കെട്ടിടത്തിനുള്ളിലും ടെറസ്, സണ്‍ഷേഡുകള്, കെട്ടിടത്തിന്റെ പരിസരം എന്നിവയില് കെട്ടിനില്‍ക്കുന്ന വെളളം ഒഴുക്കി കളയുകയും പാഴ് വസ്തുക്കള് സംസ്‌കരിക്കു കയും കൊതുകു നിര്‍മ്മാര്‍ജ്ജനം ഉറപ്പുവരുത്തിയും വേണം പ്രവര്‍ത്തനം തുടങ്ങുവാന്.\nകൂടാതെ ബസ് സ്റ്റാന്റ്, റെയില്‍വേ സ്‌റ്റേഷന് തുടങ്ങിയ പൊതുസ്ഥലങ്ങളില് കൊതുക് വളരാന് ഇടയുളള എല്ലാ വസ്തുക്കളും സുരക്ഷിതമായി സംസ്‌കരിച്ചു കുത്താടികളെ നശിപ്പിക്കേണ്ടതാണ്. മാര്‍ക്കറ്റ്, പാര്‍ക്കുകള് വിനോദ സഞ്ചാര കേന്ദ്രങ്ങള് എന്നിവിടങ്ങളിലും ശുചീകരണം നടത്തി യതിനുശേഷം മാത്രമേ പൊതുജനങ്ങളെ പ്രവേശിപ്പിക്കാവൂ. കോവിഡ് 19 പ്രതിരോധത്തിനായി വിവിധ സ്ഥാപനങ്ങളുടേയും കടകളുടെയും മുന്നില് കൈ കള് കഴുകുന്നതിനായി സംഭരിച്ചിരിക്കുന്ന വെള്ളം ദിവസവും മാറ്റി ബക്കറ്റ്, സംഭരണി കഴുകി വൃത്തിയാക്കേണ്ടതാണ്. വീട്ടു മുറ്റത്തും പുരയിടത്തിലും എറിഞ്ഞു കളഞ്ഞ പാത്രങ്ങള്, ചിരട്ട കള്, തൊണ്ട്, ടയര്, മുട്ടത്തോട്, ടിന്നുകള് തുടങ്ങിയവയില് കെട്ടിനില്‍ക്കുന്ന വെള്ളത്തില് കൊതുക് വളരാം. അവ വലിച്ചെറിയാതെ നശിപ്പിക്കുകയോ വെള്ളം കെട്ടിനില്‍ക്കാതെ കമ ഴ്ത്തി വയ്ക്കുകയോ ചെയ്യുക. റബ്ബര് മരങ്ങളില് വച്ചിട്ടുളള ചിരട്ടകളിലും കവുങ്ങിന് തോട്ട ങ്ങളില് വീണു കിടക്കുന്ന പാളകളിലും മരപ്പൊത്തുകളില് കെട്ടിനില്‍ക്കുന്ന വെള്ളത്തിലും ഇവ മുട്ടയിടാം. അതിനാല് തോട്ടങ്ങളില് കൊതുക് പെരുകുന്നില്ലെന്ന് ഉറപ്പാക്കുക.\nവീട്ടിനുള്ളില് പൂച്ചട്ടികള്‍ക്ക് താഴെ വെള്ളം കെട്ടിനില്‍ക്കുന്ന പാത്രങ്ങളിലും ഫ്രിഡ്ജിന് അടി യില് വെള്ളം നില്‍ക്കുന്ന ട്രേയിലും കൊതുക് മുട്ടയിടാന് സാധ്യതയുണ്ട്. ഫ്രിഡ്ജിനിടയിലെ ട്രേ ആഴ്ചയില് ഒരിക്കല് വൃത്തിയാക്കുക. ജല ദൗര്‍ലഭ്യമുളള പ്രദേശങ്ങളില് ജലം സംഭരിച്ചു സൂക്ഷി ച്ചിരിക്കുന്ന പാത്രങ്ങളും ടാങ്കുകളും ഭദ്രമായി അടച്ചു സൂക്ഷിക്കുക.


രാത്രി റോഡരുകിൽ മരിച്ചുവീണ അച്ഛന്റെ മൃതദേഹത്തിനരികെ ഇരട്ടകുട്ടികൾ കഴിച്ചുകൂട്ടിയത് മൂന്നു മണിക്കൂറിലേറെ; ജിതിൻ മരിച്ചത് ഹൃദയാഘാതത്തെ തുടർന്നെന്ന് പ്രാഥമിക നിഗമനം – Media Mangalam\nരാത്രി റോഡരുകിൽ മരിച്ചുവീണ അച്ഛന്റെ മൃതദേഹത്തിനരികെ ഇരട്ടകുട്ടികൾ കഴിച്ചുകൂട്ടിയത് മൂന്നു മണിക്കൂറിലേറെ; ജിതിൻ മരിച്ചത് ഹൃദയാഘാതത്തെ തുടർന്നെന്ന് പ്രാഥമിക നിഗമനം\nപറവൂർ: റിസോർട്ടിന് പുറത്ത് കുഴഞ്ഞുവീണ് മരിച്ച പിതാവിന്റെ മൃതദേഹത്തിനരുകിൽ രാത്രി കഴിച്ചുകൂട്ടി ഇരട്ടകുട്ടികൾ. കലൂർ പള്ളിപ്പറമ്പിൽ ജോർജിന്റെ ഏക മകൻ ജിതിൻ (29) ആണ് കഴിഞ്ഞ ദിവസം വെളുപ്പിന് റിസോർട്ടിന് മുന്നിലെ വഴിയിൽ കുഴഞ്ഞുവീണ് മരിച്ചത്. ജിതിന്റെ ഇരട്ടക്കുട്ടികളായ ഏയ്ഡനും ആമ്പർലിയും മൂന്നു മണിക്കൂറോളം അച്ഛന്റെ മൃതദേഹത്തിനരികെ കഴിച്ചുകൂട്ടി. ചേന്ദമംഗലം വലിയ പഴമ്പിള്ളിത്തുരുത്തിലെ മാൻഗ്രൂവ് റിസോർട്ടിനു മുന്നിൽ ചൊവ്വാഴ്ച പുലർച്ചെയാണ് സംഭവം.\nജിതിന്റെ ഇരട്ടക്കുട്ടികളായ ഏയ്ഡനും ആമ്പർലിയും മരിച്ചുകിടക്കുന്ന അച്ഛനു സമീപത്തിരുന്നു കരയുന്ന കാഴ്ച മാതൃഭൂമി ഏജന്റായ അണ്ടിപ്പിള്ളിക്കാവ് ചുള്ളിക്കാട്ട് സി.ടി. രാധാകൃഷ്ണനാണ് ആദ്യം കണ്ടത്. പുലർച്ചെ ആറിന് പത്രവിതരണത്തിനിടെയാണ് രാധാകൃഷ്ണൻ കുട്ടികളെ കണ്ടത്. കുട്ടികൾ രണ്ടും അച്ഛനെ വിളിച്ച് ഏങ്ങി കരയുകയായിരുന്നു. കൈ രണ്ടും നെഞ്ചിൽ ചേർത്തുപിടിച്ച നിലയിലായിരുന്നു ജിതിന്റെ ശരീരമെന്ന് രാധാകൃഷ്ണൻ പറഞ്ഞു.\nറിസോർട്ടിൽ ഇവർ താമസിച്ച വീടിന്റെ വാതിൽ തുറന്നുകിടന്നിരുന്നു. കോളിങ് ബെൽ അടിച്ചെങ്കിലും ആരും വരാത്തതിനെ തുടർന്ന് പരിസരത്തെ വീടുകളിൽ വിവരമറിയിക്കുകയായിരുന്നു. പോലീസെത്തിയാണ് ആശുപത്രിയിലേക്ക് മാറ്റിയത്. അപ്പോഴേക്കും ജിതിൻ മരിച്ചിട്ട് മൂന്നു മണിക്കൂറിലേറെ പിന്നിട്ടിരുന്നു.\nറഷ്യൻ സ്വദേശിനിയായ ക്രിസ്റ്റീനയാണ് ജിതിന്റെ ഭാര്യ. ഇവർ ജോലി സംബന്ധമായി ബെംഗളരൂവിലാണ്. ആറു ദിവസം മുൻപാണ് വി.പി. തുരുത്തിലെ മാൻഗ്രൂവ് റിസോർട്ടിൽ ജിതിനും മക്കളും താമസിക്കാൻ എത്തിയത്. ഇവർ കുടുംബമായി ഇവിടെ എത്തുക പതിവുണ്ട്. പുലർച്ചെ രണ്ടരയോടെ ജിതിൻ മക്കളോടൊപ്പം മുറിയുടെ വാതിൽ തുറന്ന് പുറത്തേക്ക് ഇറങ്ങിവരുന്നത് സി.സി. ടി.വി. ദൃശ്യങ്ങളിൽ കാണാം. ഹൃദയാഘാതം മൂലമാണ് മരണമെന്നാണ് പ്രാഥമിക നിഗമനം. ശാരീരിക അസ്വസ്ഥതയെ തുടർന്ന് മക്കളുമായി പുറത്തിറങ്ങിയ ജിതിൻ വീണുമരിക്കുകയായിരുന്നുവെന്നാണ് പോലീസ് കരുതുന്നത്.\nജിതിന്റെ പിതാവ് ജോർജ് വിദേശത്താണ്. മാതാവ് ലിസിമോൾ ഇടപ്പള്ളി നോർത്ത് വില്ലേജ് ഓഫീസറാണ്. ഗോവയിൽ ബിസിനസ് ചെയ്തിരുന്ന ജിതിൻ കോവിഡ് പ്രതിസന്ധിയെ തുടർന്നാണ് നാട്ടിലെത്തിയത്. കലൂരിൽ സ്വന്തമായി വീടുണ്ട്. എന്നാൽ, കാക്കനാട് വാടകവീട്ടിലാണ് താമസം. അവിടെ അറ്റകുറ്റപ്പണി നടക്കുന്നതിനാലാണ് മക്കളോടൊത്ത് റിസോർട്ടിൽ എത്തിയത്. പോലീസ് നടപടിക്രമങ്ങൾ പൂർത്തിയാക്കി മൃതദേഹം കളമശ്ശേരി മെഡിക്കൽ കോളേജിലേക്കു കൊണ്ടുപോയി. ബുധനാഴ്ച പോസ്റ്റ്‌മോർട്ടം നടത്തും.\nഗോവയിൽ ബിസിനസ് ചെയ്തിരുന്ന ജിതിൻ കോവിഡ് പ്രതിസന്ധി രൂക്ഷമായതോടെയാണു നാട്ടിലെത്തിയത്. കലൂരിൽ സ്വന്തമായി വീട് ഉണ്ടെങ്കിലും കുറച്ചുകാലമായി കാക്കനാടുള്ള വാടകവീട്ടിലാണു താമസം. ക്രിസ്റ്റീന ജോലി സംബന്ധമായ ആവശ്യത്തിനു ബെംഗളൂരുവിലായിരുന്നു. കാക്കനാട്ടെ വീട്ടിൽ അറ്റകുറ്റപ്പണി നടക്കുന്നതിനാലാണു ജിതിൻ റിസോർട്ടിൽ താമസിക്കാൻ എത്തിയതെന്നാണ് വിവരം.\njithin obituary ജിതിൻ മരണം\nആ മാസ്മരിക താളം നിലച്ചു; റോളിംഗ് സ്റ്റോൺസിന്റെ ഡ്രമ്മർ ചാർലി വാട്സ് അന്തരിച്ചു\nവയറ്റിൽ രണ്ട് വലിയ തണ്ണിമത്തൻ, സ്തനങ്ങളുടെ സ്ഥാനത്ത് ചെറിയ തണ്ണിമത്തനും; നിറവയറുമായി ടിക്ടോക് താരം; ഗർഭിണികളുടെ ബുദ്ധിമുട്ടുകളും പ്രയാസങ്ങളും പരീക്ഷിച്ച് അറിയാൻ ശ്രമിച്ച മൈറ്റ്‌ലാൻഡ് ഹാൻഡ്‌ലിയ്ക്ക് പിന്നീട് സംഭവിച്ചത്...


Famous poet Puthussery Ramachandran passed away | മലയാള വിപ്ലവ സാഹിത്യത്തിന്റെ അമരക്കാരൻ, കവി പുതുശ്ശേരി രാമചന്ദ്രന് അന്തരിച്ചു - Malayalam Oneindia\nPublished: March 14 2020, 18:55 [IST]\nതിരുവനന്തപുരം: പ്രശസ്ത കവിയും ഭാഷാ പണ്ഡിതനുമായ ഡോ. പുതുശ്ശേരി രാമചന്ദ്രന് അന്തരിച്ചു. 92 വയസ്സായിരുന്നു. വാര്‍ധക്യ സംബന്ധമായ രോഗങ്ങളെ തുടര്‍ന്ന് ഏറെ നാളായി ചികിത്സയില് ആയിരുന്നു. തിരുവനന്തപുരം വെള്ളയമ്പലത്തെ വീട്ടില് മകള് ഗീത ആര് പുതുശേരിക്കൊപ്പമായിരുന്നു താമസം.\nരാജ്യത്തിന്റെ സ്വാതന്ത്ര്യ സമര പോരാട്ടങ്ങളില് അടക്കം പങ്ക് വഹിച്ചിട്ടുളള പുതുശേരി രാമചന്ദ്രന് മലയാള സാഹിത്യത്തിലെ വിപ്ലവ രചനകളുടെ മുഖം കൂടിയാണ്. തിളച്ച മണ്ണില് കാല്‍നടയായി എന്ന പുതുശേരിയുടെ ആത്മകഥ കേരളത്തിലെ വിപ്ലവ കാലങ്ങളുടെ അടയാളപ്പെടുത്തല് കൂടിയാണ്.\nമാവേലിക്കരയിലെ വളളിക്കുന്നത്ത് 1928 സെപ്റ്റംബര് 23നാണ് പുതുശേരിയുടെ ജനനം. ദാമോദരന് പിളള ആയിരുന്നു അച്ഛന്, അമ്മ പുതുശേരില് ജാനകിയമ്മ. മണക്കാട് പ്രൈമറി സ്‌കൂള്, വട്ടയ്ക്കാട്ട് ഗവ യുപി സ്‌കൂള്, വളളിക്കുന്ന എസ്എന്‍ഡിപി സംസ്‌കൃത സ്‌കൂള്, ഭരണിക്കാവ് പോപ്പ് പയസ് ഇലവന്‍ത് ഇംഗ്ലീഷ് ഹൈക്കൂള് എന്നിവിടങ്ങളിലായാണ് പുതുശ്ശേരി സ്‌കൂള് വിദ്യാഭ്യാസം പൂര്‍ത്തിയാക്കിയത്.\nസ്‌കൂളില് പഠിക്കുന്ന കാലത്ത് സ്വാതന്ത്ര്യ സമരങ്ങളില് പങ്കെടുത്തിരുന്നു. പുന്നപ്ര വയലാര് സമരത്തിലും ക്വിറ്റ് ഇന്ത്യ സമരത്തിലും ഉള്‍പ്പെടെ പുതുശ്ശേരി പങ്കെടുത്തു. ഇതിന്റെ പേരില് പുതുശേരിയെ സ്‌കൂളില് നിന്ന് പുറത്താക്കുക പോലുമുണ്ടായി. കൊല്ലം എസ്എന് കോളേജിലായിരുന്നു പുതുശേരി കോളേജ് വിദ്യാഭ്യാസം നടത്തിയത്. ഇക്കാലത്തും സമരമുഖങ്ങളില് പുതുശേരി സജീവമായിരുന്നു. അതിന്റെ ഭാഗമായി അറസ്റ്റും ജയില് ജീവിതവും ഉണ്ടായിട്ടുമുണ്ട്.\n1951 കാലത്ത് കമ്മ്യൂണിസ്റ്റ് പാര്‍ട്ടിയുമായി ബന്ധപ്പെട്ട സംഘടനാ പ്രവര്‍ത്തനങ്ങളില് സജീവമായി. പിന്നീട് തിരുവനന്തപുരം യൂണിവേഴ്‌സിറ്റി കോളേജില് ചേര്‍ന്ന് ബിഎ പാസ്സായി. 1957ല് കൊല്ലം എസ്എന് കോളേജിലൂടെയാണ് അധ്യാപക ജീവിതത്തിന്റെ തുടക്കം. കേരള സര്‍വ്വകലാശാലയുടെ മലയാളം വിഭാഗത്തിലടക്കം അധ്യാപകമായി സേവനം അനുഷ്ടിച്ചിട്ടുണ്ട്. മലയാള ഭാഷയ്ക്ക് ശ്രേഷ്ഠ ഭാഷാ പദവി നേടിയെടുക്കാനുളള പോരാട്ടത്തിലുള്‍പ്പെടെ പുതുശേരി മുന്നിലുണ്ടായിരുന്നു.\nനിരവധി പുരസ്‌ക്കാരങ്ങള് പുതുശേരിയെ തേടി എത്തിയിട്ടുണ്ട്. എഴുത്തച്ഛന് പുരസ്‌ക്കാരം, കേരള സാഹിത്യ അക്കാദമി വിശിഷ്ടാഗംത്വം, കേന്ദ്ര സാഹിത്യ അക്കാദമിയുടെ ഭാഷാ സമ്മാന് പുരസ്‌ക്കാരം, മഹാകവി പി അവാര്‍ഡ്, മഹാകവി ഉളളൂര് അവാര്‍ഡ്, വളളത്തോള് പുരസ്‌ക്കാരം, കുമാരനാശാന് പുരസ്‌ക്കാരം എന്നിവ അടക്കം ലഭിച്ചിട്ടുണ്ട്. പുതുശേരിയുടെ ആത്മകഥയ്ക്ക് വയലാര് പുരസ്‌ക്കാരം നല്‍കാനുളള തീരുമാനം വിവാദത്തിലായിരുന്നു. പരേതയായ ബി രാജമ്മയാണ് പുതുശേരിയുടെ ഭാര്യ.\nobit death poet malayalam literature literature writer കവി മരണം\nFamous poet Puthussery Ramachandran passed away


ഫ്രീയായി ജിയോ ഫോര് ജി സ്മാര്‍ട് ഫോണ് നല്കി വിപണി പിടിക്കാന് മുകേഷ് അംബാനി, സ്വാതന്ത്ര്യ ദിനത്തില് ഫോണ് എത്തും | VygaNews\nഫ്രീയായി ജിയോ ഫോര് ജി സ്മാര്‍ട് ഫോണ് നല്കി വിപണി പിടിക്കാന് മുകേഷ് അംബാനി, സ്വാതന്ത്ര്യ ദിനത്തില് ഫോണ് എത്തും\nമുംബയ്: ഒരു രൂപ പോലും വില ഈടാക്കാതെ ഫോര് ജി ഫോണുമായി ഇന്ത്യന് വിപണി പിടിച്ചടക്കാന് റിലയന്‍സ് പദ്ധതിയിടുന്നു. റിലയന്‍സ് ഇന്‍ഡസ്ട്...\nമുംബയ്: ഒരു രൂപ പോലും വില ഈടാക്കാതെ ഫോര് ജി ഫോണുമായി ഇന്ത്യന് വിപണി പിടിച്ചടക്കാന് റിലയന്‍സ് പദ്ധതിയിടുന്നു.\nറിലയന്‍സ് ഇന്‍ഡസ്ട്രീസ് ലിമിറ്റഡിന്റെ വാര്‍ഷിക യോഗത്തിലാണ് ചെയര്‍മാന് മുകേഷ് അംബാനിയെ4ജി ഫോണിന്റെ വരവ് പ്രഖ്യാപിച്ചത്. 'ജിയോ ഫോണ്' എന്ന പേരിലാണ് ഫോണ് അവതരിപ്പിക്കുന്നത്.\nവോയിസ് കോളുകള് സൗജന്യമായിരിക്കും. മിതമായ നിരക്കില് ഡാറ്റ ലഭ്യമാക്കാനുള്ള ശ്രമമാണ് നടക്കുന്നത്. ഈ വര്‍ഷം ആഗസ്റ്റ് 15 ന് ജിയോ ഫോണ് ഉപഭോക്താക്കളുടെ കൈയിലെത്തും. രാജ്യത്തെ 50 കോടിയോളം ഫോണ് ഉപയോക്താക്കള്‍ക്ക് ഇന്റര്‍നെറ്റ് സൗകര്യം ലഭ്യമല്ല. ഇതു ലഭ്യമാക്കുകയാണ് തന്റെ ദൗത്യമെന്നും മുകേഷ് പറയുന്നു.\nപ്രതിമാസം 153 രൂപ എന്ന നിരക്കില് ഇന്റര്‍നെറ്റ് സൗകര്യം ലഭ്യമാക്കുകയാണ് ലക്ഷ്യം. ഏത് ടിവിയുമായും കണക്ട് ചെയ്യാന് സൗകര്യമുള്ളതാണ്.\nമുകേഷ് അംബാനിയുടെ മക്കളായ ആകാശിന്റെയും ഇഷയുടെയും ബിസിനസ് പ്രവേശം കൂടിയായി ഈ ചടങ്ങ്. ഇരുവരും അച്ഛനൊപ്പം ചടങ്ങില് പങ്കെടുക്കുകയും ചോദ്യങ്ങള്‍ക്കു മറുപടി നല്കുകയും ചെയ്തു.\nഅംബാനിയുടെ ഓഫറുകള് ഇങ്ങനെ:\n* ഫോണിന്റെ ദുരുപയോഗം തടയാന് 1,500 രൂപ സെക്യൂരിറ്റി ഡിപ്പോസിറ്റായി നല്‍കണം. ഈ തുക മൂന്നു വര്‍ഷത്തിനുശേഷം തിരിച്ചുനല്‍കും.\n* 2017 അവസാനത്തോടെ ജിയോ ഫോണുകള് ഇന്ത്യയില്‍ത്തന്നെ നിര്‍മിച്ചു തുടങ്ങും. ഒരു ആഴ്ചയില് 50 ലക്ഷം ഫോണുകള് നിര്‍മിക്കും.\n* ഇന്ത്യയിലെ 22 ഭാഷകളെ ഈ ഫോണ് പിന്തുണയ്ക്കും. ജിയോ ഫോണില്‍നിന്നുള്ള എല്ലാ വോയ്‌സ് കോളുകളും സൗജന്യം.\n* ഓഗസ്റ്റ് 15 മുതല് 153 രൂപയ്ക്ക് ജിയോ ഫോണ് വഴി അണ്‍ലിമിറ്റഡ് ഡേറ്റ നല്‍കും.\n* വോയിസ് റെക്കഗ്‌നിഷന് സൗകര്യമുള്ള ഫോണായിരിക്കുമിത്.\n* ബുക്ക് ചെയ്ത ഉപഭോക്താക്കള്‍ക്ക് സെപ്റ്റംബര് മുതല് ജിയോഫോണ് നല്‍കും. ഓഗസ്റ്റ് 24 മുതല് പ്രീ ബുക്കിങ് സൗകര്യം. ഓഗസ്റ്റ് 15 മുതല് പരീക്ഷണാടിസ്ഥാനത്തില് ഫോണ് നല്‍കും.\n* ഫോണിനൊപ്പം 'ജിയോഫോണ് ടിവി കേബിള്' കൂടി ഉപഭോക്താക്കള്‍ക്കു നല്‍കും. ഏതു ടിവിയുമായും ഈ കേബിള് വഴി ജിയോ ഫോണ് ബന്ധിപ്പിക്കാം.\n* രണ്ട് ദിവസത്തേക്ക് 24 രൂപയ്ക്കും ഒരാഴ്ചത്തേക്ക് 54 രൂപയ്ക്കുമുള്ള പ്ലാനുകളുമുണ്ട്.\nKeywords: Reliance, Indian market , Chairman , Managing Director, Reliance Industries Ltd , Mukesh Ambani , 4G, Geo Phone, My job , TV\nIndia lifestyle Slider\nVygaNews: ഫ്രീയായി ജിയോ ഫോര് ജി സ്മാര്‍ട് ഫോണ് നല്കി വിപണി പിടിക്കാന് മുകേഷ് അംബാനി, സ്വാതന്ത്ര്യ ദിനത്തില് ഫോണ് എത്തും


ഡെൽ മുതൽ ലെനോവ വരെ; 40,000 രൂപയിൽ താഴെ വിലയുള്ള മികച്ച ലാപ്‌ടോപ്പുകൾ | Laptops From Dell, HP, Lenovo & More Here Are The Best Options Under Rs 40,000 November 2021 – News18 Malayalam\nLaptops | ഡെൽ മുതൽ ലെനോവ വരെ; 40,000 രൂപയിൽ താഴെ വിലയുള്ള മികച്ച ലാപ്‌ടോപ്പുകൾ\nനിലവില് ഇന്ത്യയില് 40,000 രൂപയില് താഴെ വാങ്ങാന് കഴിയുന്ന ചില മികച്ച ലാപ്‌ടോപ്പുകള്\nLast Updated : November 03, 2021, 21:26 IST\nകഴിഞ്ഞ കുറച്ച് വര്‍ഷങ്ങളായി, ആളുകള്‍ക്ക് ആവശ്യമുള്ള സാധാരണ ഉപകരണങ്ങളില് ഒന്നായി ലാപ്പ്ടോപ്പുകള് (Laptops) മാറിയിട്ടുണ്ട്. കോവിഡ് 19 മഹാമാരി (Covid Pandemic) കാരണം 'വര്‍ക്ക് അറ്റ് ഹോം' (Work at Home) എന്ന അവസ്ഥയിലേക്ക് ധാരാളം ആളുകള്‍ക്ക് മാറേണ്ടി വന്നതും ലാപ്പ്ടോപ്പുകള്‍ക്ക് ആവശ്യക്കാര് കൂടാന് കാരണമായി. എല്ലാവര്‍ക്കും എല്ലാ തരത്തിലുമുള്ള ലാപ്പ്ടോപ്പുകള് അനുയോജ്യമായിരിക്കണമെന്നില്ല.\nവ്യത്യസ്ത ആവശ്യങ്ങള്‍ക്ക് വ്യത്യസ്തമായ സാങ്കേതികവിദ്യകള് അടങ്ങിയ ലാപ്പ്ടോപ്പുകള് ആയിരിക്കും ആവശ്യമായി വരുക. മിക്ക ആളുകളുടെയും ആവശ്യങ്ങള് നിറവേറ്റാന് തക്ക രീതിയില് ലാപ്പ്ടോപ്പുകളുടെ വിപണി വിശാലമാണ്. എങ്കിലും, വില, സാങ്കേതിക വിദ്യകള്, ഉപകരണത്തിന്റെ ഭാരം, സൗകര്യം അങ്ങനെ പല ഘടകങ്ങളും അനുയോജ്യമായ ലാപ്‌ടോപ്പിന്റെ തിരഞ്ഞെടുപ്പിനെ സ്വാധീനിക്കുന്നു. നിലവില് ഇന്ത്യയില് 40,000 രൂപയില് താഴെ വാങ്ങാന് കഴിയുന്ന ചില മികച്ച ലാപ്‌ടോപ്പുകള് നോക്കാം:\n1. അസ്യൂസ് വിവോബുക്ക് 14 ഇന്റല് ഐ3 (Asus VivoBook 14 Intel i3) - 39,990 രൂപ വിലയുള്ള 2021 അസ്യൂസ് വിവോബുക്ക് 14, ഇന്റലിന്റെ പതിനൊന്നാം തലമുറ i3-1115G4 പ്രോസസറും 8 ജിബി റാമും 256 ജിബി NVMe PCIe SSD സ്റ്റോറേജുമായാണ് വരുന്നത്. 14 ഇഞ്ച് എഫ്എച്ച്ഡി എല്‍സിഡി ഡിസ്‌പ്ലേയാണ് ലാപ്ടോപ്പിനുള്ളത്.\n2. ലെനോവ ഐഡിയപാഡ് സ്ലിം3 (Lenovo IdeaPad Slim 3) - ലെനോവ ഐഡിയപാഡ് സ്ലിം3 യ്ക്ക് ഇന്ത്യയില് 36,990 രൂപയാണ് വില. ആമസോണില് നിന്നും വാങ്ങാന് സാധിക്കും. 8 ജിബി റാമും 256 ജിബി എസ്എസ്ഡി സ്റ്റോറേജും പത്താം തലമുറ ഇന്റല് ഐ3 പ്രോസസറുമായാണ് ലാപ്‌ടോപ്പ് വരുന്നത്. 14 ഇഞ്ച് എഫ്എച്ച്ഡി ഡിസ്‌പ്ലേയാണ് ലാപ്‌ടോപ്പിന് ഒരുക്കിയിരിക്കുന്നത്.\n3. റെഡ്മിബുക്ക് ഇ-ലേണിംഗ് എഡിഷന് (RedmiBook E-Learning Edition) - 39,999 രൂപ വിലയുള്ള റെഡ്മിബുക്ക് 15 ഇ-ലേണിംഗ് എഡിഷന് 8 ജിബി റാമും 512 ജിബി വരെ പിസിഐഇ എന്‍വിഎം എസ്എസ്ഡി സ്റ്റോറേജുമാണ് ഉള്ളത്. 11-ാം തലമുറ ഇന്റല് കോര് ഐ3 പ്രോസസര് ലാപ്ടോപ്പിന് കരുത്തു നല്‍കുന്നു. ലാപ്‌ടോപ്പിന് 15.6 ഇഞ്ച് ഡിസ്‌പ്ലേയുണ്ട്, ഫുള് എച്ച്ഡി റെസല്യൂഷനുമുണ്ട്.\n4. ഏസര് അസ്പൈര്5(Acer Aspire 5) - ഏസര് അസ്പൈര് 5ന്റെ വില 36,990 രൂപയാണ്. 14 ഇഞ്ച് ഡിസ്‌പ്ലേയുള്ള ലാപ്‌ടോപ്പിന് ഇന്റല് കോര് ഐ3 പ്രോസസറാണ് നല്‍കിയിരിക്കുന്നത്. 11-ാം ജനറേഷന് ഇന്റല് കോര് i3 പ്രോസസറും4ജിബി റാമുമാണ് ഈ മോഡലിന്റെ പ്രത്യേകതകള്. അത് 20 ജിബി വരെ അപ്‌ഗ്രേഡു ചെയ്യാനും കഴിയും. 256GB PCIe NVMe SSD സ്റ്റോറേജും ലാപ്ടോപ്പിനുണ്ട്.\n5. എച്ച്പി 15 റൈസണ്3(HP 15 Ryzen 3) - എഎംഡി റൈസണ്33250U ചിപ്പുള്ള എച്ച്പി 15 തിന് ആന്‍ഡ് ലൈറ്റ് 38,990 രൂപയ്ക്ക് ലഭ്യമാകുന്ന മികച്ച ലാപ്‌ടോപ്പ് ആണ്. 15.6 ഇഞ്ച് ഡിസ്‌പ്ലേയിലാണ് ലാപ്‌ടോപ്പ് എത്തുന്നത്. 8 ജിബി റാമും 256 ജിബി എസ്എസ്ഡി സ്റ്റോറേജും ഇതിനുണ്ട്.\n6. ഡെല് വോസ്ട്രോ 3401 (Dell Vostro 3401) - ഇന്റലിന്റെ 11-ാം തലമുറ Core i3 പ്രൊസസറോട് കൂടിയ ഡെല് വോസ്ട്രോ 3401 ലാപ്‌ടോപ്പിന്റെ വില ആമസോണില് 39,639 രൂപയാണ്. 8 ജിബി റാമും 1 ടിബി എച്ച്ഡിഡി സ്റ്റോറേജും അടങ്ങിയ ഐ3 പ്രോസസറാണ് ലാപ്‌ടോപ്പിന് കരുത്ത് പകരുന്നത്.\nFirst published: November 03, 2021, 21:26 IST


എസേക്കിയൽ ൪ - വിശുദ്ധ ബൈബിൾ [മലയാളം ബൈബിൾ 1992] - (എസ 4)\nമനുഷ്യപുത്രാ, നീ ഒരു ഇഷ്ടിക എടുത്തു നിന്റെ മുമ്പില് വെച്ചു അതില് യെരൂശലേംനഗരം വരെച്ചു, അതിനെ നിരോധിച്ചു,\nപിന്നെ ഒരു ഇരുമ്പുചട്ടി എടുത്തു നിനക്കും നഗരത്തിന്നും മദ്ധ്യേ ഇരിമ്പുമതിലായി വെക്കുക; നിന്റെ മുഖം അതിന്റെനേരെ വെച്ചു, അതു നിരോധത്തില് ആകേണ്ടതിന്നു അതിനെ നിരോധിക്ക; ഇതു യിസ്രായേല്‍ഗൃഹത്തിന്നു ഒരടയാളം ആയിരിക്കട്ടെ;\nപിന്നെ നീ ഇടത്തുവശം ചരിഞ്ഞുകിടന്നു യിസ്രായേല്‍ഗൃഹത്തിന്റെ അകൃത്യം അതിന്മേല് ചുമത്തുക; നീ ആ വശം കിടക്കുന്ന ദിവസങ്ങളുടെ എണ്ണത്തോളം അവരുടെ അകൃത്യം വഹിക്കേണം.\nഞാന് അവരുടെ അകൃത്യത്തിന്റെ സംവത്സരങ്ങളെ നിനക്കു ദിവസങ്ങളായി എണ്ണും; അങ്ങനെ മുന്നൂറ്റി തൊണ്ണൂറു ദിവസം നീ യിസ്രായേല് ഗൃഹത്തിന്റെ അകൃത്യം വഹിക്കേണം.\nഇതു തികെച്ചിട്ടു നീ വലത്തുവശം ചരിഞ്ഞു കിടന്നു യെഹൂദാഗൃഹത്തിന്റെ അകൃത്യം നാല്പതു ദിവസം വഹിക്കേണം; ഒരു സംവത്സരത്തിന്നു ഒരു ദിവസംവീതം ഞാന് നിനക്കു നിയമിച്ചിരിക്കുന്നു.\nനിന്റെ നിരോധകാലം തികയുവോളം നീ ഒരു വശത്തുനിന്നു മറുവശത്തേക്കു തിരിയാതെ ഇരിക്കേണ്ടതിന്നു ഞാന് ഇതാ, കയറുകൊണ്ടു നിന്നെ കെട്ടുന്നു.\nനീ കോതമ്പും യവവും അമരയും ചെറുപയറും തിനയും ചോളവും എടുത്തു ഒരു പാത്രത്തില് ഇട്ടു അവകൊണ്ടു അപ്പം ഉണ്ടാക്കുക; നീ വശംചരിഞ്ഞു കിടക്കുന്ന ദിവസങ്ങളുടെ എണ്ണത്തിന്നൊത്തവണ്ണം മുന്നൂറ്റിതൊണ്ണൂറു ദിവസം അതു തിന്നേണം.\nനീ ഭക്ഷിക്കുന്ന ആഹാരം ഒരു ദിവസത്തേക്കു ഇരുപതു ശേക്കെല് തൂക്കമായിരിക്കേണം; നേരത്തോടു നേരം നീ അതുകൊണ്ടു ഉപജീവിച്ചുകൊള്ളേണം.\nവെള്ളവും അളവുപ്രകാരം ഹീനില് ആറില് ഒരു ഔഹരി നീ കുടിക്കേണം; നേരത്തോടുനേരം നീ അതു കുടിക്കേണം.\nനീ അതു യവദോശപോലെ തിന്നേണം; അവര് കാണ്‍കെ നീ മാനുഷമലമായ കാഷ്ഠം കാത്തിച്ചു അതു ചുടേണം.\nഇങ്ങനെ തന്നേ യിസ്രായേല്‍മക്കള്, ഞാന് അവരെ നീക്കിക്കളയുന്ന ജാതികളുടെ ഇടയില് തങ്ങളുടെ ആഹാരം മലിനമായി ഭക്ഷിക്കും എന്നു യഹോവ അരുളിച്ചെയ്തു.\nഅതിന്നു ഞാന് അയ്യോ, യഹോവയായ കര്‍ത്താവേ, എനിക്കു ഒരിക്കലും ഒരു മാലിന്യവും ഭവിച്ചിട്ടില്ല; ഞാന് ബാല്യംമുതല് ഇന്നുവരെ താനേ ചത്തതിനെയോ പറിച്ചുകീറിപ്പോയതിനെയോ തിന്നിട്ടില്ല; അറെപ്പായുള്ള മാംസം എന്റെ വായില് വെച്ചിട്ടുമില്ല എന്നു പറഞ്ഞു.\nഅവന് എന്നോടുനോക്കുക മാനുഷകാഷ്ഠത്തിന്നു പകരം ഞാന് നിനക്കു പശുവിന് ചാണകം അനുവദിക്കുന്നു; അതു കത്തിച്ചു നിന്റെ അപ്പം ചുട്ടുകൊള്‍ക എന്നു കല്പിച്ചു.\nമനുഷ്യപുത്രാ, അപ്പവും വെള്ളവും അവര്‍ക്കും മുട്ടിപ്പോകേണ്ടതിന്നും ഔരോരുത്തനും സ്തംഭിച്ചു അകൃത്യം നിമിത്തം ക്ഷയിച്ചുപോകേണ്ടതിന്നും\nഞാന് യെരൂശലേമില് അപ്പം എന്ന കോല് ഒടിച്ചുകളയും; അവര് തൂക്കപ്രകാരവും പേടിയോടെയും അപ്പം തിന്നും; അവര് അളവു പ്രകാരവും സ്തംഭനത്തോടെയും വെള്ളം കുടിക്കും എന്നു അവന് എന്നോടു അരുളിച്ചെയ്തു.


എംപാനല് ജീവനക്കാരെ പിരിച്ചുവിടണമെന്നാവര്‍ത്തിച്ച് ഹൈകോടതി\nഎംപാനല് ജീവനക്കാരെ പിരിച്ചുവിടണമെന്നാവര്‍ത്തിച്ച് കോടതി. തിങ്കളാഴ്ച വിവരം അറിയിക്കണമെന്ന് എംഡിയ്ക്ക് കോടതി നിര്‍ദേശം നല്‍കി. എം പാനല് ജീവനക്കാരെ പിരിച്ച് വിടാത്തതില് എംഡി കോടതി വിമര്‍ശിക്കുകയും ചെയ്തു. ഉത്തരവ് നടപ്പാക്കിയില്ലെങ്കിൽ എം ഡിക്കെതിരെ നടപടി എടുക്കും. ഉത്തരവ് നടപ്പാക്കിയില്ലെങ്കിൽ എംഡി ഹാജരാകേണ്ടി വരും.ജീവനക്കാരെ പിരിച്ചുവിടുന്നതിന് സമയം വേണമെന്ന എംഡി ടോമിൻ ജെ തച്ചങ്കരിയുടെ ആവശ്യം കോടതി അംഗീകരിച്ചില്ല.\nഅതേസമയം ഹൈക്കോടതി ഉത്തരവിന് എതിരായി കക്ഷി ചേരാനൊരുങ്ങുകയാണ് ജീവനക്കാർ. താൽക്കാലിക ജീവനക്കാരെ സ്ഥിരപ്പെടുത്താൻ സർക്കാർ ഇടപെടൽ വേണമെന്നും ഇവർ ആവശ്യപ്പെടുന്നു. എം പാനൽ ജീവനക്കാരുടെ പ്രശ്നങ്ങൾ കേൾക്കാതെയാണ് ഹൈക്കോടതി, വിധി പുറപ്പെടുവിച്ചത് എന്നാണ് ജീവനക്കാരുടെ വിലയിരുത്തൽ. ഈ മാസം പതിനേഴാം തീയതി കേസ് വീണ്ടും പരിഗണിക്കുന്നതിന് മുൻപ് കേസിൽ കക്ഷി ചേരാനാണ് ജീവനക്കാരുടെ ശ്രമം. വിധി നടപ്പാക്കുന്നതിൽ സാവകാശം വേണമെന്ന് കോടതിയിൽ ആവശ്യപ്പെടാൻ കെഎസ്ആർടിസി നേരത്തേ തീരുമാനിച്ചിരുന്നു. ഇതിന് പുറമെയാണ് എം പാനൽ ജീവനക്കാരും ഹർജി നൽകുന്നത്.\nകോടതി ഉത്തരവിനെ തുടർന്ന് എം പാനൽ ജീവനക്കാരെ പിരിച്ചുവിട്ടാൽ നാലായിരത്തോളം പേർക്ക് ജോലി നഷ്ടപ്പെടും. വിഷയത്തിൽ സർക്കാർ അടിയന്തരമായി ഇടപെടണമെന്ന് ജീവനക്കാർ ആവശ്യപ്പെട്ടു. അഞ്ച് വർഷം പൂർത്തിയാക്കിയ എം പാനൽ ജീവനക്കാരെ സ്ഥിരപ്പെടുത്തണം. മറ്റ് മേഖലകളിലെ താൽക്കാലിക ജീവനക്കാർക്ക് നൽകുന്ന മിനിമം വേതനം കെ എസ് ആർ ടി സിയിലെ എം പാനൽ ജീവനക്കാർക്കും നൽകണമെന്നതാണ് മറ്റൊരു ആവശ്യം. ആവശ്യങ്ങൾ അംഗീകരിച്ചില്ലെങ്കിൽ സമരം തുടങ്ങാനാണ് ഇവരുടെ തീരുമാനം.


Nazriya Nazim Accepted Green India Challenge By Kalyani Priyadarshan | താരപുത്രിയുടെ വെല്ലുവിളി ഏറ്റെടുത്ത് നസ്രിയ! പിന്നാലെ അന്ന ബെന്നിനും പാര്‍വതിയ്ക്കും ചലഞ്ച് കൊടുത്ത് നടി - Malayalam Filmibeat\nതാരപുത്രിയുടെ വെല്ലുവിളി ഏറ്റെടുത്ത് നസ്രിയ! പിന്നാലെ അന്ന ബെന്നിനും ചലഞ്ച് കൊടുത്ത് നടി\n| Published: Wednesday, July 22, 2020, 11:22 [IST]\nസിനിമാ താരങ്ങളുടെ പലതരത്തിലുള്ള ചലഞ്ചുകള് ആരാധകര് കണ്ട് കഴിഞ്ഞു. നടന്മാരുടെ നേതൃത്വത്തില് നേരത്തെ ഫിറ്റ്‌നെസ് ചലഞ്ച് വ്യാപകമായി നടന്നിരുന്നു ടൊവിനോ തോമസും അബു സലീം തുടങ്ങിയ താരങ്ങളെല്ലാം ഇത് വെല്ലുവിളിയായി ഏറ്റെടുക്കുകയും ചെയ്തിരുന്നു. ഇപ്പോഴിതാ മലയാളത്തിലെ യുവനടിമാരെല്ലാം ചേര്‍ന്ന് മറ്റൊരു ചലഞ്ചുമായി എത്തിയിരിക്കുകയാണ്.\nനടി നസ്രിയ നസീമാണ് ഇന്‍സ്റ്റാഗ്രാം സ്‌റ്റോറിയിലൂടെ തനിക്ക് ലഭിച്ച വെല്ലുവിളി പൂര്‍ത്തിയാക്കിയ കാര്യം പറഞ്ഞ് എത്തിയത്. ഗ്രീന് ഇന്ത്യ ചലഞ്ചായിരുന്നു നസ്രി ഏറ്റെടുത്തത്. രസകരമായ കാര്യം പ്രിയദര്‍ശന്-ലിസി ദമ്പതികളുടെ മകളും നടിയുമായ കല്യാണി പ്രിയദര്‍ശനായിരുന്നു നസ്രിയയെ വെല്ലുവിളിച്ചത്. ഒരു കവറില് ചെടി നട്ട് അതിന് വെള്ളമൊഴിച്ച് പരിപാലിക്കുന്ന ചിത്രങ്ങളും നസ്രിയ പങ്കുവെച്ചിട്ടുണ്ട്.\nനസ്രിയയ്‌ക്കൊപ്പം പെറ്റ് ഡോഗ് ഓറിയോയും ഈ ചലഞ്ചിന്റെ ഭാഗമായി എത്തിയത് ചിത്രങ്ങളില് കാണാം. നസ്രിയ ചലഞ്ച് പൂര്‍ത്തിയാക്കിയത് കല്യാണി പ്രിയദര്‍ശനും പങ്കുവെച്ചിരുന്നു. തനിക്ക് ചലഞ്ച് ഏല്‍പ്പിച്ച കല്യാണിയ്ക്ക് നന്ദി പറഞ്ഞതിനൊപ്പം മലയാളത്തിലെ മറ്റ് ചില നടിമാരെ കൂടി നസ്രിയ നോമിനേറ്റ് ചെയ്തിരിക്കുകയാണ്.\nഎന്നെ ഈ ചലഞ്ചിലേക്ക് നോമിനേറ്റ് ചെയ്ത കല്യാണി പ്രിയദര്‍ശനോട് നന്ദി പറയുകയാണ്. ഇനി എന്റെ അമ്മിണി (പാര്‍വതി) യെയും ക്യൂട്ട് അന്ന ബെന്നിനെയും ഞാന് ചലഞ്ച് ചെയ്യുകയാണെന്നും നസ്രിയ സൂചിപ്പിച്ചു. അതേ സമയം നസ്രിയയുടെ ചലഞ്ചിന് സപ്പോര്‍ട്ട് കൊടുത്ത് അന്ന ബെന്നും രംഗത്ത് വന്നിരുന്നു. എന്നാല് ചെടി നടുന്ന ചിത്രങ്ങളൊന്നും നടി പങ്കുവെച്ചില്ല. ഇതൊരു തമാശയായി പോവുകയാണെന്നും അന്ന സൂചിപ്പിച്ചിരുന്നു.\nകഴിഞ്ഞ ദിവസങ്ങളിലെല്ലാം നസ്രിയയുടെ പോസ്റ്റുകള് ഏറെ വൈറലായിരുന്നു. ഫഹദ് എടുത്ത് കൊടുത്ത ചിത്രങ്ങളുമായിട്ടായിരുന്നു നസ്രിയ എത്തിയത്. പഴയ ചിത്രമാണെങ്കിലും അതും വൈറലായി. പിന്നാലെ ഫഹദിന്റെ സഹോദരന് ഫര്‍ഫാന് ഈ ഫോട്ടോ എടുത്തതിന് പിന്നിലെ കാര്യം ഫോട്ടോയിലൂടെ പുറത്ത് വിട്ടിരുന്നു.\nവരനെ ആവശ്യമുണ്ട് എന്ന ചിത്രത്തിലൂടെ ദുല്‍ഖറിന്റ നായികയായിട്ടാണ് കല്യാണി പ്രിയദര്‍ശന് മലയാളത്തിലേക്ക് എത്തുന്നത്. ആദ്യ സിനിമ തന്നെ ശ്രദ്ധിക്കപ്പെട്ടിരുന്നു. നസ്രിയ നിര്‍മ്മിച്ച കുമ്പളങ്ങി നൈറ്റ്‌സ് എന്ന ചിത്രത്തിലെ നായികയായിരുന്നു അന്ന ബെന്. സിനിമകളുമായിട്ടുള്ള ബന്ധം മാത്രമല്ല വ്യക്തി ജീവിതത്തിലും ഈ താരസുന്ദരിമാരെല്ലാം സൗഹൃദം കാത്തുസൂക്ഷിക്കുന്നുണ്ടെന്നാണ് പുതിയ ചിത്രങ്ങളില് നിന്നും മനസിലാവുന്നത്.\nNazriya Nazim Accepted Green India Challenge By Kalyani Priyadarshan\nStory first published: Wednesday, July 22, 2020, 11:22 [IST]


''ബോളിവുഡ് നടി ശ്രീദേവിയുടേത് മുങ്ങിമരണമല്ല; ആസൂത്രിത കൊലപാതകം'' - ഇ വാർത്ത | evartha\nബോളിവുഡ് നടി ശ്രീദേവിയുടേത് മുങ്ങിമരണം അല്ലെന്നും ആസൂത്രിത കൊലപാതകമാണെന്നും ഡല്‍ഹി പോലീസ് മുന് എസിപി വേദ് ഭൂഷന്. പോലീസ് സേനയില് നിന്നു വിരമിച്ച വേദ് ഭുഷന് ഇപ്പോള് ഒരു സ്വകാര്യ കുറ്റാന്വേഷണ ഏജന്‍സി നടത്തുകയാണ്.\nദുബായിലെ നീതി ന്യായ വ്യവസ്ഥയോട് എല്ലാ ആദരവും ഉണ്ട്. എന്നാല് അവര് പറഞ്ഞ റിപ്പോര്‍ട്ടില് താന് പൂര്‍ണ്ണ തൃപ്തനല്ല. ശ്രീദേവിയുടെ മരണത്തില് ദൂരുഹതയുണ്ട്. ചില ചോദ്യങ്ങള്‍ക്ക് ഉത്തരം തരേണ്ടതുണ്ട്. എന്തൊക്കയോ മറച്ചു വച്ചിരിക്കുന്നു എന്നാണ് എനിക്കു മനസിലായത്, വേദ് ഭുഷന് പറയുന്നു.\nദുബായിലെ ജുമെയ്‌റ എമിറ്റേറ് ടവര് സന്ദര്‍ശിച്ചിരുന്നു എങ്കിലും ശ്രീദേവി മരിച്ച മുറി സന്ദര്‍ശിക്കനുള്ള അനുവാദം വേദ് ഭുഷന് ലഭിച്ചിരുന്നില്ല. അതു കൊണ്ടു തന്നെ ശ്രീദേവി മരിച്ച മുറിയുടെ അതേ രീതിയിലുള്ള മറ്റൊരു മുറി സജ്ജികരിച്ചു മരണം റിക്രിയേറ്റ് ചെയ്യുകയായിരുന്നു.\nഫെബ്രുവരി 26ന് ദുബായ് പൊലീസ് പുറത്തുവിട്ട ഫോറന്‍സിക് റിപ്പോര്‍ട്ട് പറയുന്നത് ശ്രീദേവിയുടേത് അപകടമരണം ആണെന്നാണ്. ബാത്ത്ടബില് ബോധരഹിതയായി കിടക്കുകയായിരുന്നു, ഉള്ളില് മദ്യത്തിന്റെ അംശമുണ്ടായിരുന്നു എന്നാണ്. ദുബായ് പൊലീസിന്റെ ഈ വാദത്തെയാണ് ഭൂഷണ് എതിര്‍ക്കുന്നത്.\nഈ കേസ് എന്തുകൊണ്ട് ഇത്രപെട്ടന്ന് തീര്‍പ്പാക്കിയതെന്ന് അറിയണം. അന്വേഷണം ആരംഭിച്ച് മണിക്കൂറുകള്‍ക്കുള്ളിലാണ് കേസ് റദ്ദാക്കിയത്. ഇതിന്റെ സത്യാവസ്ഥ പുറത്തുകൊണ്ടുവരുമെന്നും കേസില് ഉന്നത അന്വേഷണം വേണമെന്നും അദ്ദേഹം ആവശ്യപ്പെട്ടു.


കൂടണയാനാകാതെ കുടിയേറ്റ തൊഴിലാളികൾ; മഹാരാഷ്ട്രയിലും ഉത്തര്‍പ്രദേശിലും ഉണ്ടായ വാഹനാപകടങ്ങളിൽ7പേർ മരണപ്പെട്ടു - BIG14NEWS\nകൂടണയാനാകാതെ കുടിയേറ്റ തൊഴിലാളികൾ; മഹാരാഷ്ട്രയിലും ഉത്തര്‍പ്രദേശിലും ഉണ്ടായ വാഹനാപകടങ്ങളിൽ7പേർ മരണപ്പെട്ടു\nന്യൂഡല്‍ഹി: സ്വന്തം നാട്ടിലേക്ക് പലായനം ചെയ്യുന്നതിനിടെ മരണപ്പെട്ട കുടിയേറ്റ തൊഴിലാളികളുടെ പട്ടികയിലേക്ക്7പേരുകൂടി. മഹാരാഷ്ട്രയിലും ഉത്തര്‍പ്രദേശിലും ഉണ്ടായ വാഹനാപകടങ്ങളിലാണ്7പേർക്ക് ജീവൻ നഷ്ടമായത്.\nമഹാരാഷ്ട്രയില് നിന്നും ജാര്‍ഖണ്ഡിലേക്കു പോയ ബസ് ട്രക്കില് ഇടിച്ച് നാലു പേരാണ് മരിച്ചത്. പരിക്കേറ്റ 15 പേരെ ആശുപത്രിയില് പ്രവേശിപ്പിച്ചു. ചൊവ്വാഴ്ച പുലര്‍ച്ചെ യവാത്മലിലായിരുന്നു അപകടം. ബസ് സോളാപുരില്‍നിന്നും ജാര്‍ഖണ്ഡിലേക്ക് പോകുകയായിരുന്നു.\nഉത്തര്‍പ്രദേശിലെ ഝാന്‍സി-മിര്‍സാപുര് ഹൈവേയില് തൊഴിലാളികളുമായി പോയ വാഹനം മറിഞ്ഞ് മൂന്നു പേരാണ് മരിച്ചത്. മരിച്ച മൂന്നു പേരും സ്ത്രീ കളാണ്. പരിക്കേറ്റ 12 പേരെ ആശുപത്രിയില് പ്രവേശിപ്പിച്ചു. തിങ്കളാഴ്ച രാത്രിയില് മഹോബ ജില്ലയിലെ കമല്‍പുരയിലായിരുന്നു അപകടം.\nഡല്‍ഹിയില് നിന്നും നടക്കാനാരംഭിച്ച് സംഘത്തെ യു.പിയിലെ ട്രക്ക് ഡ്രൈവര് നാടെത്തിക്കാമെന്നേറ്റ് വണ്ടിയില് കയറ്റിയതായിരുന്നു. പരുക്കേറ്റവരില് നാലു പേരുടെ നില ഗുരുതരമാണെന്ന് എസ്.പി അറിയിച്ചു.\nമധ്യപ്രദേശിലെ ഛതാര്‍പുരിലുള്ള ക്രെഷറിലേക്ക് സാധനങ്ങളുമായിപോയ മിനി ട്രക്കാണ് അപകടത്തില്‍പ്പെട്ടത്. ട്രക്കിന്‍റെ ടയര് പൊട്ടിത്തെറിച്ചതിനെ തുടര്‍ന്ന് നിയന്ത്രണം നഷ്ടപ്പെട്ട് തലകീഴായി മറിയുകയായിരുന്നു. ഡല്‍ഹിയില്‍നിന്ന് കിഴക്കന് യുപിയിലെ വീടുകളിലേക്ക് മടങ്ങുകയായിരുന്ന 17 തൊഴിലാളികളാണ് ഈ ട്രക്കില് ഉണ്ടായിരുന്നത്. നടന്ന് നാട്ടിലേക്കുപോകുന്ന ഇവരെ ട്രക്ക് ഡ്രൈവര് വാഹനത്തില് കയറ്റുകയായിരുന്നു.\nPrevious articleകോവിഡ് 19: രാജ്യത്ത് രോഗബാധിതരുടെ എണ്ണം ഒരു ലക്ഷം കടന്നു; മരണസംഖ്യ 3,156\nNext articleഅതിതീവ്ര ഉംപുണ് ചുഴലിക്കാറ്റ് ഇന്ന് ഉച്ചയോടെ തീരംതൊടും; ആശങ്ക


എം കെ മുനീര്, താങ്കളോട് പോരാടാന് ഞാന് തയ്യാര്; ഇന്ത്യാവിഷനിലെ ഡ്രൈവര്\nഎം കെ മുനീര്,...\n24 April 2016 4:00 PM GMT\nഇന്ത്യാവിഷന് ചാനലുടമയും മന്ത്രിയുമായ എംകെ മുനീറിന് എതിരെ തൊഴില് നഷ്ടമായ ചാനല് ഡ്രൈവര് തെരഞ്ഞെടുപ്പില് മത്സരത്തിന് ഇറങ്ങുന്നു. ദീര്‍ഘകാലം ഇന്ത്യാവിഷന് ചാനലിലെ ഡ്രൈവറായിരുന്ന കോഴിക്കോട് സ്വദേശിയായ എകെ സാജനാണ് ചാനല് മുതലാളിയുടെ തൊഴിലാളി വഞ്ചനയുയര്‍ത്തി സ്ഥാനാര്‍ത്ഥിയാകുന്നത്.\nഏറെനാളായി അടഞ്ഞു കിടക്കുന്ന ഇന്ത്യാവിഷനിലെ തൊഴിലാളികളില് ഭൂരിപക്ഷം പേരും ചാനലിന്റെ പുനരാരംഭത്തിന് കാത്തിരിക്കുന്നവരാണ്. ചാനല് മുതലാളിയായ എംകെ മുനീര് എഡിറ്റോറിയല് വിഭാഗത്തിലുള്‍പ്പെടെയുള്ള തൊഴിലാളികള്‍ക്ക് ഈ വാഗ്ദാനം നല്‍കുകയും ചെയ്തിരുന്നു. പത്ര പ്രവര്‍ത്തക യൂണിയനും മുസ്ലിംലീഗ് സംസ്ഥാന നേതൃത്വവും പ്രശ്‌ന പരിഹാരത്തിന് മുനീറിനുമേല് സമ്മര്‍ദ്ദം ചെലുത്തിയെങ്കിലും ഫലമുണ്ടായില്ല.\nപരസ്യമായി രംഗത്തു വരാത്ത ജീവനക്കാര് സാജന്റെ സ്ഥാനാര്‍ത്ഥിത്വത്തെ രഹസ്യമായി പിന്തുണയ്ക്കുന്നുണ്ട്. മുനീറിനെതിരെയുള്ള മത്സരത്തിനുള്ള കാരണമെന്തെന്ന് സാജന് പറയുന്നത് ഇങ്ങനെയാണ്.\nചാനല് അടച്ചു പൂട്ടുന്നതിന് മുമ്പു തന്നെ ജീവനക്കാര്‍ക്ക് ആറുമാസത്തെ ശമ്പളം കുടിശികയായിരുന്നു. ഈയാഴ്ച അടുത്തയാഴ്ച എന്നൊക്കെ പറഞ്ഞ് നീട്ടിക്കൊണ്ടു പോയി. ഒരു കൊല്ലത്തിലധികമായി ഞങ്ങളെ പട്ടിണിക്ക് ഇടുകയാണ്. ഇളിഭ്യരാക്കി കൊണ്ടു നടന്നു. ജനങ്ങളുടെ ഇടയില് തരംതാണവരാക്കി അധിക്ഷേപിച്ചു. എന്നിട്ടും ആ മുതലാളി നന്മയുടെ കൂട്ടുകാരന് എന്ന് പറഞ്ഞ് മത്സരിക്കുകയാണ്. ഇന്നുവരെ തീരുമാനമായിട്ടില്ല. അദ്ദേഹവുമായി നേരിട്ട് സംസാരിക്കാന് വ്യക്തിപരമായി അവസരം ലഭിച്ചിട്ടില്ല. തൊഴിലാളികളുടെ പ്രതിനിധികളെ അല്ലെങ്കില് അവരെ പിന്തുണയ്ക്കുന്നവരുമായി ചര്‍ച്ച നടത്തിയിട്ടുണ്ട്. അതിനിടെ കൈരളി ടിവിയില് അദ്ദേഹം ഒരു വാര്‍ത്ത ബ്രേക്ക് ചെയ്തു. ചാനല് നാല് മാസത്തിനകം വീണ്ടും സംപ്രേക്ഷണം ആരംഭിക്കുമെന്നും തൊഴിലാളികളുടെ പ്രശ്‌നം മുഴുവനായും പരിഹരിക്കുമെന്നുമായിരുന്നു അദ്ദേഹത്തിന്റെ പ്രഖ്യാപനം.\nഞങ്ങളില് പലരും ഇന്നും പട്ടിണിയിലാണ്. ഞാന് മാത്രമല്ല. തൊഴിലാളികളെല്ലാം. വണ്ടി ഓടിച്ച് എനിക്ക് എങ്ങനേയും ജീവിക്കാനാകും. ഇത്രയും കാലം അങ്ങനെയാണ് പോയത്. ഞങ്ങളെ പറ്റിക്കുകയായിരുന്നു. മുനീര് മാത്രമല്ല ചാനലിന്റെ തലപ്പത്ത് മറ്റു പലരുമുണ്ടായിരുന്നു. അവരെയൊന്നും പിന്നീട് വിളിച്ചാല് കിട്ടാതെയായി. തൊഴിലാളികളുടെ ക്ഷേമത്തിനായി പ്രവര്‍ത്തിക്കുന്ന എച്ച് ആര് വകുപ്പിനെ ഫോണ് ചെയ്താല് അറ്റെന്‍ഡ് ചെയ്യാന് പോലുമാളില്ല. ഇന്ത്യാവിഷനിലെ മൊത്തം തൊഴിലാളികള്‍ക്കുവേണ്ടിയാണ് പോരാട്ടം. മറ്റു സ്ഥാപനങ്ങളില് നിലവില് ജോലി ചെയ്യുന്നവരും ജോലിക്കായി ശ്രമിക്കുന്നവരും അവരുടെ നിലനില്‍പ്പോര്‍ത്താണ് മാറി നില്‍ക്കുന്നത്. അവരുടെ പിന്തുണയും എനിക്കുണ്ട്. ഷെയര് ഹോള്‍ഡേഴ്‌സ് എന്ന് അവകാശപ്പെട്ട് രണ്ടു മൂന്നു പേര് സമീപിച്ചിരുന്നു. നിങ്ങളെ പോലെ വഞ്ചിക്കപ്പെട്ടവരാണ് എന്നാണ് അവരും പറയുന്നത്. ഞാനും കോഴിക്കോട്ടുകാരനാണ്. ഞാന് ചെക്കു കേസില് കേസില് പ്രതിയല്ല. തട്ടിപ്പുകാരനുമല്ല. ആരേയും വഞ്ചിച്ചിട്ടുമില്ല. വിജിലന്‍സ് കേസിലുമില്ല. ഇന്ത്യാവിഷനുവേണ്ടി രാപകല് ജോലി ചെയ്തുവെന്നതാണ് ഞാന് ചെയ്ത തെറ്റ്. അദ്ദേഹം നന്മയുള്ള കോഴിക്കോടുകാരനാണെങ്കില് എന്നെ എന്ത് വിളിക്കണം. കൂടെ ജോലി ചെയ്തിരുന്നവരില് പലരും വലിയ പ്രതിസന്ധിയിലാണ്. ചിലരുടെ വിവാഹം മുടങ്ങി.\nഒത്തുതീര്‍പ്പിന്റെ കാലം കഴിഞ്ഞുവെന്നും മത്സരിക്കുക തന്നെ ചെയ്യുമെന്നും പറഞ്ഞ സാജന് രണ്ടു ദിവസത്തിനകം നോമിനേഷന് കൊടുക്കാനുള്ള ഒരുക്കത്തിലാണ്.\nനിങ്ങള്‍ക്കെങ്ങനെ ചിരിക്കാന് കഴിയുന്നു? എം.കെ മുനീറിന് ഇന്ത്യാവിഷന് ജീവനക്കാരുടെ തുറന്ന കത്ത്


റബര്: കേന്ദ്ര നിലപാട് താങ്ങാവുന്നതിലും അപ്പുറം | Editorial | Deshabhimani | Thursday Aug 4, 2016\nവെബ് ഡെസ്‌ക്Updated: Thursday Aug 4, 2016\nകൃഷിച്ചെലവുകള് കൂടിയും വിലകുറഞ്ഞും ഗുരുതര പ്രതിസന്ധിയിലായ റബറിനെ ആശ്രയിക്കുന്നവര്‍ക്ക് കനത്ത ആഘാതമായിരിക്കുകയാണ് താങ്ങുവിലയില്ലെന്ന കേന്ദ്ര സര്‍ക്കാര് നിലപാട്. വിലസ്ഥിരതാ ഫണ്ടില്‍നിന്ന് 500 കോടി രൂപ അനുവദിക്കണമെന്ന ആവശ്യം കേന്ദ്രം തള്ളിയത് റബര്‍കൃഷി മേഖലയില് കടുത്ത നിരാശ പടര്‍ത്തി. കിലോയ്ക്ക് 50 രൂപ അധികവില നല്‍കാന് ലക്ഷ്യമിട്ട പദ്ധതിക്കായാണ് കേരളം ഫണ്ട് ആവശ്യപ്പെട്ടത്. റബര്‍വില ഉയര്‍ത്താനായി സംസ്ഥാന ബജറ്റിലടക്കം കേരള സര്‍ക്കാര് ആവിഷ്കരിച്ച പദ്ധതികളോട് കേന്ദ്രം മുഖംതിരിക്കുകയാണ്. രാജ്യത്തെ റബര് ഉല്‍പ്പാദനത്തില് 98.04 ശതമാനവും നല്‍കുന്ന, രണ്ടു ഹെക്ടറില് താഴെ ഭൂമിയുള്ള സാധാരണക്കാരായ 12 ലക്ഷത്തോളം കര്‍ഷകരുള്ള, കേരളത്തിന്റെ താല്‍പ്പര്യങ്ങളോട് കേന്ദ്രത്തിന്റെ ഈ അവഗണന ഭയാനകമാണ്. റബര് വിലസ്ഥിരതാ ഫണ്ട് യാഥാര്‍ഥ്യമാക്കാന് 500 കോടി രൂപ ബജറ്റില് വകയിരുത്തിയ എല്‍ഡിഎഫ് സര്‍ക്കാരിന്റെ നിശ്ചയദാര്‍ഢ്യം മാത്രമാണിന്ന് കര്‍ഷകരുടെ പ്രതീക്ഷ. മറ്റ് നവീന പദ്ധതികളും സര്‍ക്കാരിന്റെ പരിഗണനയിലാണ്. പക്ഷേ, ഇവയെല്ലാം ഫലപ്രദമായി ഏറ്റെടുക്കാന് കേന്ദ്രസഹായം കൂടിയേ തീരൂ. ഇക്കാര്യങ്ങള് പ്രധാനമന്ത്രിയെ ആദ്യസന്ദര്‍ശനവേളയില്‍തന്നെ എല്ലാ ഗൌരവത്തോടെയും മുഖ്യമന്ത്രി പിണറായി വിജയന് ധരിപ്പിച്ചിരുന്നു.\nറബര് വാണിജ്യവിളയായതിനാല് താങ്ങുവില നടപ്പില്ലെന്ന കേന്ദ്ര വാണിജ്യമന്ത്രി നിര്‍മലാ സീതരാമന്റെ പ്രസ്താവന ഇടിത്തീപോലെയാണ് കാര്‍ഷിക കേരളത്തിനുമേല് പതിച്ചത്. നഷ്ടത്തിലേക്ക് കൂപ്പുകുത്തിയ റബര്‍കൃഷിയുടെ ഉയിര്‍ത്തെഴുന്നേല്‍പ്പ് സ്വപ്നംകണ്ട കര്‍ഷകര്‍ക്ക് വല്ലാത്ത 'താങ്ങായി' മന്ത്രിയുടെ പ്രഖ്യാപനം. ഈ പ്രസ്താവന നിഷേധാത്മകവും വസ്തുതകള് മറച്ചുവയ്ക്കുന്നതുമാണ്്. റബര്, കാപ്പി, തേയില എന്നിവയുടെ വിലത്തകര്‍ച്ച നേരിടാന് 2003ല് കേന്ദ്രം ആവിഷ്കരിച്ച വിലസ്ഥിരതാഫണ്ടിന്റെ കാലാവധി പത്തു വര്‍ഷമാണെങ്കിലും നീട്ടാന് അനുവാദമുണ്ടായിരുന്നു. ഫണ്ടില് 1000 കോടിയിലധികമുണ്ടെന്ന് ഇതേ മന്ത്രി തന്നെ 2015 മാര്‍ച്ചില് പാര്‍ലമെന്റില് പറഞ്ഞ കാര്യം ഓര്‍മിക്കുമ്പോഴാണ് താങ്ങുവില തള്ളിയ അനീതിയുടെ ആഴം വ്യക്തമാകുന്നത്. അടിയന്തര സാഹചര്യം ഉണ്ടായാല് അടിസ്ഥാനവില നിശ്ചയിക്കാമെന്ന 2009ലെ റബര് ആക്ട് ഭേദഗതിയും കേന്ദ്രം മുക്കി.\nമോഡിസര്‍ക്കാര് അധികാരത്തിലെത്തിയ ഉടനെ റബര് നയം രൂപീകരിക്കാന് കേന്ദ്രമന്ത്രിയുടെ അധ്യക്ഷതയില് വിദഗ്ധ സമിതി രൂപീകരിച്ച് രണ്ടുവര്‍ഷം പിന്നിട്ടിട്ടും നയപ്രഖ്യാപനം വന്നില്ല. വിലസ്ഥിരതാഫണ്ട് കൂടാതെ ഇറക്കുമതി നിയന്ത്രണം, സബ്സിഡിയിലടക്കം കാലാനുസൃത വര്‍ധന, റബര് മരങ്ങള്‍ക്ക് ഇന്‍ഷുറന്‍സ്, അന്താരാഷ്ട്ര കരാറുകളിലടക്കം കര്‍ഷക അനുകൂല മാറ്റംവരുത്തല്, ഇറക്കുമതിക്ക് ഗാട്ട് കരാറിലെ 19 വകുപ്പുപ്രകാരം കര്‍ഷകസുരക്ഷാ നികുതി ചുമത്തല്, റബര് അനുബന്ധ ഉല്‍പ്പന്നങ്ങളുടെ നികുതിരഹിത ഇറക്കുമതി തടയല് തുടങ്ങിയ കര്‍ഷക ആവശ്യങ്ങളൊക്കെ കേന്ദ്രം അവഗണിച്ചു. പ്രതിസന്ധി പഠിക്കാന് രുപീകരിച്ച കേന്ദ്ര സമിതി കാര്യക്ഷമമല്ല. ടയര് കമ്പനികള് വന്‍തോതില് സംഭരിച്ചതിനുശേഷമാണ് ഇറക്കുമതിച്ചുങ്കം ഉയര്‍ത്തിയത്. അതും ഫലം കണ്ടില്ല. റബര് ഇറക്കുമതി നാമമാത്രമായ കൊല്‍ക്കത്ത, വിശാഖപട്ടണം തുറമുഖങ്ങളില് മാത്രമാണ് നിയന്ത്രണം. ചെന്നൈ തുറമുഖം വഴി യഥേഷ്ടം ഇറക്കുമതി തുടരുന്നു.\nമറ്റ് റബര് ഉല്‍പ്പാദക രാജ്യങ്ങളായ തായ്ലന്‍ഡ്, മലേഷ്യ എന്നിവിടങ്ങളില് 90 മുതല് 100 ശതമാനം വരെയാണ് സബ്സിഡി. തായ്ലന്‍ഡില് ഒരു കിലോ റബറിന് 60 മുതല് 62 ബാത്ത് (തായ് ലന്‍ഡ് കറന്‍സി) ആണ് വിപണിവില. കര്‍ഷകരെ സഹായിക്കാന് അവിടെ സര്‍ക്കാര് ഇരട്ടിവിലയ്ക്ക് നേരിട്ട് സംഭരിക്കുകയാണ്. ഇന്ത്യയില് പരമാവധി സബ്സിഡി 25 ശതമാനം മാത്രം. അതും കൃത്യമായി ലഭിക്കാറില്ല. കേരളത്തിലെ റബര്‍കര്‍ഷകര്‍ക്ക് ഹെക്ടറിന് പരമാവധി ഉല്‍പ്പാദനം 150 കിലോ എന്ന് നിജപ്പെടുത്തിയാണ് സബ്സിഡി നല്‍കുന്നതെങ്കില് തായ്ലന്‍ഡിലും മലേഷ്യയിലുമെല്ലാം ഉല്‍പ്പാദനം എത്രയെന്ന് പരിഗണിക്കാതെ കൃഷിഭൂമിയുടെ വ്യാപ്തിക്ക് അനുസരിച്ച് നിശ്ചിതതുക സബ്സിഡി നല്‍കുകയാണ്. ഇത് കര്‍ഷകരെ ആവര്‍ത്തനകൃഷിക്കും പ്രേരിപ്പിക്കുന്നു.\nഅവധി വ്യാപാരത്തിലൂടെയും കര്‍ഷക താല്‍പ്പര്യം ഹനിച്ചു. ലൈസന്‍സോ രജിസ്ട്രേഷനോ ഇല്ലാതെ ആര്‍ക്കും ഈ രംഗത്തേക്ക് വരാം. അഡ്വാന്‍സ് ലൈസന്‍സിലൂടെ റബര് ഉല്‍പ്പന്ന കയറ്റുമതിക്ക് ആനുപാതികമായി നികുതിരഹിത ഇറക്കുമതി നടത്തിയും വ്യവസായികള് ലാഭമുണ്ടാക്കുന്നു.\n2012 മുതലാണ് റബര്‍വില ക്രമാതീതമായി ഇടിയാന് ആരംഭിച്ചത്. 2011ല് കിലോയ്ക്ക് 226 രൂപ കിട്ടിയത് 2012ല് 188ആയി. കഴിഞ്ഞ വര്‍ഷം അത് 100 രൂപയിലും താഴെയായി. ആര്‍എസ്എസ്–നാലിന് 144രൂപയും അഞ്ചിന് 136–141ഉം ആണ് കഴിഞ്ഞ ദിവസങ്ങളിലെ വില. എംആര്‍എഫ്, സിയറ്റ്, അപ്പോളോ, ബ്രിക് സ്റ്റോണ് തുടങ്ങിയ വമ്പന് കമ്പനികള്‍ക്ക് ചുളുവിലയ്ക്ക് റബര്‍കിട്ടാനാണ് കേന്ദ്ര സര്‍ക്കാരും റബര് ബോര്‍ഡും ഇറക്കുമതിയെ തുണയ്ക്കുന്നത്. ഈ കമ്പനികളുടെ ലാഭം കുത്തനെ കൂടി. വ്യവസായികള്‍ക്ക് ലാഭംകൊയ്യാന് മാത്രം ലക്ഷ്യമിടുന്നതായി ഇറക്കുമതി. 2009–10ല് 1,77,000 ടണ്ണായിരുന്ന ഇറക്കുമതി 2015ല് 4,16,000 ടണ്ണിലേക്ക് കുതിച്ചു. വിലത്തകര്‍ച്ചമൂലം സംസ്ഥാന സര്‍ക്കാരിനും കൃഷിക്കാര്‍ക്കും കഴിഞ്ഞ വര്‍ഷങ്ങളില് കോടിളുടെ നഷ്ടമാണ് ഉണ്ടായത്.\nഅന്താരാഷ്ട്ര കരാറുകള് വഴി കര്‍ഷകന് ചരമക്കുറിപ്പെഴുതിയ കോണ്‍ഗ്രസ്–ബിജെപി സര്‍ക്കാരുകള് വാഗ്ദാനലംഘനങ്ങളുടെയും വഞ്ചനയുടെയും കാര്യത്തില് മത്സരിച്ചു. ഇറക്കുമതിച്ചുങ്കം കുറച്ചും അവധിവ്യാപാരം പ്രോത്സാഹിപ്പിച്ചും വന്‍കിട ടയര് കമ്പനികള്‍ക്കായി യുപിഎ സര്‍ക്കാര് നെയ്ത നയങ്ങളാണ് റബര്‍കര്‍ഷകരുടെ ജീവിതം വഴിമുട്ടിച്ചത്. റബര്‍കര്‍ഷകരെ തറപറ്റിച്ച ആസിയാന് കരാറിന് കൈയടിച്ച മാണിയുടെ പാര്‍ടികൂടി പങ്കാളിയായ മുന് യുഡിഎഫ് സര്‍ക്കാരാകട്ടെ സംഭരണം നടത്തുമെന്നൊക്കെ പ്രഖ്യാപിച്ച് പറ്റിച്ചു. ഗതികെട്ട കര്‍ഷകര് ആത്മഹത്യചെയ്തപ്പോഴും ഇറക്കുമതിയെ ന്യായീകരിക്കുകയായിരുന്നു അന്ന് റബര്‍ബോര്‍ഡ്. സമാനതകളില്ലാത്ത ചതിയുടെ ഭാരമാണ് റബര്‍കര്‍ഷകര് ഇന്നും പേറുന്നത്. ഈ നവലിബറല് നയവഞ്ചനയുടെ പല്‍ചക്രങ്ങളില് ചതഞ്ഞരഞ്ഞ് ചരിത്രത്തിലേക്ക് നിഷ്ക്രമിച്ചവരില് അവസാനത്തെ വിഭാഗമാകില്ല റബര് കര്‍ഷകര്. അടുത്തത് ആരുമാകാം, അതാണ് അനുഭവപാഠം


മൺപാത്രത്തിലെ നിധി | Binumon George\nTreasure in clay pot\nഒരു കുശവൻ തന്റ്റെ മൂശയിൽ കളിമണ്ണ് കൊണ്ട് മെനഞ്ഞുണ്ടാക്കുന്ന പാത്രങ്ങളും കലങ്ങളും കുടങ്ങളും ധാരാളമായി ഉപയോഗിക്കപ്പെട്ടിരുന്ന ഒരു പുരാതന കാലമുണ്ടായിരുന്നല്ലോ. ഇന്നാകട്ടെ മൺപാത്രങ്ങൾ കാണാൻ തന്നെ കിട്ടാത്ത കാലമായിരിക്കുന്നു. മൺപാത്രങ്ങൾ വേഗം പൊട്ടി പോകാനുള്ള സാധ്യതയുള്ളതുകൊണ്ട് അതിനു പകരമായി ചെമ്പ്,സ്റ്റീൽ,അലുമിനിയം,പാത്രങ്ങളും മറ്റും കൂടുതൽ പ്രചാരമാവുകയായിരുന്നു. പണ്ടൊക്കെ കുടിവെള്ളം സൂക്ഷിച്ചിരുന്നത് മൺ കുടങ്ങളിൽ ആയിരുന്നെങ്കിൽ ഇപ്പോൾ അത് എത്ര തവണ നിലത്തു വീണാലും പൊട്ടാത്ത ഫൈബർ ബോട്ടിലുകളിലും ക്യാനുകളിലുമായി മാറിയിരിക്കുന്നു.ഇതെല്ലം മനുഷ്യന്റ്റെ വളർച്ചയുടെയും പുരോഗമനത്തിന്റെയും ഫലങ്ങളാണെന്നതിൽ സംശയമില്ല.\nഎന്നാൽ ദൈവം എന്ന കുശവൻ മണ്ണ് കൊണ്ട് മെനഞ്ഞുണ്ടാക്കി അതിലേയ്ക്ക് ജീവശ്വാസം പകർന്ന് നൽകി മനുഷ്യനായി മാറ്റിയ മണ്പാത്രങ്ങൾ ഇന്നും അതേ അവസ്ഥയിൽ തന്നെയാണ്. ആരോഗ്യരംഗത്തുണ്ടായ വളർച്ചയുടെ ഫലമായി ചില ശരീര ഭാഗങ്ങൾ പ്ലാസ്റ്റിക് സർജറി ചെയ്തു ക്രമപ്പെടുത്താൻ വരെ മാത്രമേ നമുക്ക് കഴിഞ്ഞിട്ടുള്ളൂ.”മണ്ണിൽ നിന്നും വന്നു. മണ്ണിലേക്ക് തന്നെ മടങ്ങുന്നു.” ക്രത്രിമ ബുദ്ധിയും, ക്ളോണിങ്ങും പോലുള്ള പല ആധുനിക പരീക്ഷണങ്ങളും അഭംഗുരം തുടരുമ്പോഴും ജനിച്ചു വീഴുന്ന മനുഷ്യന് മരിച്ചു മണ്ണോടു ചേരാതെ നിവൃത്തിയില്ല.\nപണ്ടൊക്കെ വീടുകളിൽ ‘കുടുക്ക’ എന്നൊരു സാധനം ഉണ്ടായിരുന്നു. മണ്ണുകൊണ്ടുണ്ടാക്കിയ ഒരു ഉരുണ്ട പാത്രം. അതിന്റെ മുകൾ ഭാഗത്തായി നാണയം ഇടാൻ പാകത്തിന് മാത്രം ഒരു ദ്വാരമുണ്ടാകും. അതിലേക്കു ഇടുന്ന നാണയങ്ങൾ തിരിച്ചെടുക്കുക എളുപ്പമല്ല. കുടുക്ക നിറയുമ്പോൾ അത് പൊട്ടിച്ചാണ് അതിലെ നാണയങ്ങൾ മുഴുവൻ തിരിച്ചെടുക്കുക. വളരെ അത്യാവശ്യ സമയങ്ങളിൽ മാത്രം എടുക്കാൻ വേണ്ടിയുള്ള സമ്പാദ്യനിധി ആയിരുന്നു അത്.അതുപോലെതന്നെ കുടിയേറ്റ കാലത്തു പറമ്പു കിളച്ചപ്പോൾ പലർക്കും മണ്ണിനടിയിൽ നിന്നും നിധി കുഭങ്ങൾ കിട്ടിയിട്ടുള്ളതായി കേട്ടിട്ടുണ്ട്.പുരാതന കാലത്തേ സ്വർണ്ണ നാണയങ്ങളും മറ്റും നിറച്ച മണ്കുടങ്ങൾ ആയിരുന്നു അവയിൽ പലതും.\nഇതൊക്കെ സൂചിപ്പിച്ചത് മണ്പാത്രങ്ങളിലാണ് നിധി ലഭിച്ചിരുന്നത് എന്ന് സമർഥിക്കാൻ വേണ്ടി മാത്രമല്ല. നിങ്ങളുടെ ചിന്തയെ വി.പൗലോസ് ശ്ലീഹ കോറിന്തോസുകാർക്കെഴുതിയ രണ്ടാം ലേഖനത്തിൽ പ്രതിപാദിക്കുന്ന ‘മണ്പാത്രങ്ങളിലെ നിധി’യിലേക്ക് എത്തിക്കുന്നതിന് വേണ്ടികൂടിയാണ്. അതാകട്ടെ ദൈവ കൃപ എന്ന അമൂല്യ നിധിയെകുറിച്ചുള്ളതാണ്.\nഎന്നാൽ പരമമായ ശക്തി ദൈവത്തിന്റേതാണ് ഞങ്ങളുടേതല്ല എന്ന് വെളിപ്പെടുത്തുന്നതിന് ഈ നിധി മണ്പാത്രങ്ങളിലാണ് ഞങ്ങൾക്ക് ലഭിച്ചിട്ടുള്ളത്. (2കോറി – 4:7 )\nമൺപാത്രം എപ്പോൾ വേണമെങ്കിലും കൈ വിട്ടു പോയാൽ പൊട്ടാവുന്നതാണ്.മൺപാത്രങ്ങളിലുള്ള നിധി പാത്രം പൊട്ടിക്കഴിയുമ്പോൾ ലഭിയ്ക്കുന്നു. കുടുക്കയാണെങ്കിലും പറമ്പിൽ നിന്ന് കിട്ടിയ നിധി കുംഭമാണെങ്കിലും അത് പൊട്ടിക്കുമ്പോൾ അതിലുള്ള സമ്പാദ്യം അല്ലെങ്കിൽ നിധി കൈവരിയ്ക്കാൻ സാധിക്കുന്നു. വി.പൗലോസ് ശ്ലീഹ പറയുന്നു – ദൈവകൃപയാകുന്ന നിധി മണ്പാത്രങ്ങളിലാണ് ലഭിച്ചിട്ടുള്ളത് എന്ന്. അപ്പസ്തോലന്മാർക്ക് ലഭിച്ച ദൈവകൃപ കൊണ്ടാണ് അവർക്കു വിശുദ്ധ ലിഖിതങ്ങൾ എല്ലാം മനസിലാക്കാനുള്ള കഴിവ് ലഭിച്ചത്. വിശുദ്ധ ലിഖിതങ്ങൾ ഗ്രഹിക്കാൻ തക്കവിധം അവരുടെ മനസ്സ് അവൻ തുറന്നു.(ലൂക്ക 24 :46 ) അവരുടെ സ്വന്തം കഴിവല്ല. സർവശക്തനായ ദൈവത്തിന്റെ കൃപ ഒന്നുകൊണ്ടു മാത്രമാണ് വെറും സാധാരണക്കാരും മുക്കുവരുമായിരുന്ന ശ്ലീഹന്മാർക്കു ലോകം മുഴുവനും സുവിശേഷം പ്രസംഗിക്കാനും ഒടുവിൽ രക്തസാക്ഷികളാകാനും കഴിഞ്ഞത്.\nവെറും മണ്ണ് മാത്രമായ നമ്മുടെ ശരീരത്തെ. ദൈവകൃപ സ്വീകരിക്കാൻ തക്കവണ്ണം ഒരുക്കേണ്ടത് നമ്മുടെ കടമയാണ്.മലിനമായ മൺപാത്രത്തെ യേശുനാഥന്റെ കാൽച്ചുവട്ടിൽ കാഴ്ചയായി സമർപ്പിക്കുമ്പോൾ അവിടുന്ന് കൃപാതീർത്ഥം കൊണ്ട് അതിനെ നിറയ്ക്കുന്നു.\nയാക്കോബിൻറെ കിണറ്റിൻ കരയിൽ, കയ്യിൽ ഒരു മൺകുടവുമേന്തി എത്തുന്ന ദുർനടപ്പുകാരിയായ ഒരു സമരയക്കാരി സ്ത്രീ , അവളുടെ ജീവിതത്തിലെ, മറ്റുള്ളവരിൽ നിന്നും മറച്ചു വെച്ച പല രഹസ്യ ബന്ധങ്ങളും കൃത്യമായി പറയുന്ന യേശുനാഥനെ കണ്ടുമുട്ടിയപ്പോൾ , അവൻ ദൈവ പുത്രനാണെന്ന് തിരിച്ചറിഞ്ഞപ്പോൾ,താൻ വെള്ളം കോരാനായി കൊണ്ടുവന്ന മൺകുടം കിണറ്റിന്കരയിൽ വെച്ചിട്ട്, സമരിയ മുഴുവനിലും ആ ദൈവപുത്രനെക്കുറിച്ചു പറഞ്ഞു നടക്കുന്നവളായി മാറിയത്,മലിനമായ അവളുടെ ജീവിതത്തിലേക്ക് ദൈവ കൃപയാകുന്ന ജീവ ജലം യേശു കോരി നൽകിയപ്പോഴാണല്ലോ.\nനമ്മുടെ ജീവിതത്തെയും കഴുകുവാനും അവിടുത്തെ കൃപയാൽ നിറയ്ക്കുവാനും ഈ നോമ്പുകാലത്തെ പ്രാർത്ഥനകളും പരിത്യാഗങ്ങളും സഹായകമാകട്ടെ.\n← ‘അമ്മ തന്ന ലവീത്ത’\nMy Thanksgiving Story →\n2 thoughts on “മൺപാത്രത്തിലെ നിധി”\nവളരെ അഭിഷേകത്തോടെ എഴുതിയിരിക്കുന്നു. ജീസസ് സമർത്ഥമായി നിങ്ങളെ അനുഗ്രഹിക്കട്ടെ. ഗോഡ് ബ്ലെസ് യൂ


പിശാചുമായി കരാര്! ലോട്ടറി അടിക്കാന് രണ്ട് സ്ത്രീകളെ ബലികൊടുത്തു; വെംബ്ലിയില് സഹോദരിമാരെ കുത്തിക്കൊന്നതിന് പിന്നിലെ രഹസ്യം കേട്ട് ഞെട്ടി ബ്രിട്ടന്?\n5 Hours9Minutes 10 Seconds Ago\nഹെന്‍ട്രിക്ക് 8 തവണയും, സ്‌മോള്‍മാന് 28 തവണയും കുത്തേറ്റതായി കോടതിയില് വ്യക്തമാക്കി\nലോട്ടറി വിജയിക്കാനായി പിശാചുമായി കരാര് ഉറപ്പിച്ച കൗമാരക്കാരന് രണ്ട് സഹോദരിമാരെ കുത്തിക്കൊന്നു! പിശാചിന് ബലികൊടുത്താല് ലോട്ടറി നേടാന് കഴിയുമെന്ന വിശ്വാസത്തിലാണ് ഇയാള് ഈ കൃത്യം നിര്‍വ്വഹിച്ചത്.\nകഴിഞ്ഞ വര്‍ഷം ജൂണ് 6നാണ് നോര്‍ത്ത് വെസ്റ്റ് ലണ്ടന് വെംബ്ലിയില് 27-കാരി നിക്കോള് സ്‌മോള്‍മാന്, 46-കാരി ബിബാ ഹെന്‍ട്രി എന്നിവരെ പല തവണ കുത്തിയത്. 19-കാരന് ഡാന്യാല് ഹുസൈനാണ് പ്രതി. മരണത്തിന് ഏതാനും മണിക്കൂറുകള് മുന്‍പ് ഹെന്‍ട്രിയുടെ ജന്മദിനാഘോഷത്തില് സഹോദരിയും, സുഹൃത്തുക്കളും പങ്കെടുത്തിരുന്നു.\nഎന്നാല് തൊട്ടടുത്ത ദിവസം സഹോദരങ്ങളുടെ മൃതദേഹം കെട്ടിപ്പുണര്‍ന്ന നിലയില് കണ്ടെത്തുകയായിരുന്നു. സ്ത്രീകളെ ബലി നല്‍കി നേട്ടം കൊയ്യാന് പിശാചുമായി വിലപേശുന്നതായി രേഖപ്പെടുത്തുന്ന കുറിപ്പ് പോലീസ് ഹുസൈന്റെ വീട്ടില് നിന്നും കണ്ടെടുത്തു. ഇതോടൊപ്പം ലോട്ടറി ടിക്കറ്റുകള് വാങ്ങിയ പ്രതി ഇത് കുറിപ്പിനൊപ്പം സൂക്ഷിച്ചിരുന്നു.\nആദ്യ ലോക്ക്ഡൗണ് സമയത്തെ വിലക്കുകള് മൂലാണ് സ്ത്രീകള് പാര്‍ക്കില് പോയതെന്ന് പ്രോസിക്യൂട്ടര് ഓള്‍ഡ് ബെയ്‌ലി കോടതിയെ അറിയിച്ചു. ജന്മദിനാഘോഷങ്ങള്‍ക്ക് ശേഷവും മറ്റ് അതിഥികള് മടങ്ങിയിട്ടും സഹോദരിമാര് ഇവിടെ തുടര്‍ന്നു. എന്നാല് പിന്നീട് ഇവര് വീട്ടിലെത്താതെ വന്നതോടെയാണ് പ്രിയപ്പെട്ടവര് ആശങ്കപ്പെട്ട് അന്വേഷണം നടത്തിയത്. പോലീസിലും വിവരം അറിയിച്ചതോടെയാണ് മൃതദേഹം കണ്ടെത്തിയത്.\nഹെന്‍ട്രിക്ക് 8 തവണയും, സ്‌മോള്‍മാന് 28 തവണയും കുത്തേറ്റതായി കോടതിയില് വ്യക്തമാക്കി. കൈയിന് പരുക്കേറ്റ ഹുസൈന് നോര്‍ത്ത്‌വിക്ക് പാര്‍ക്ക് ഹോസ്പിറ്റലില് ചികിത്സ തേടിയിരുന്നു. പ്രതിയുടെ ഡിഎന്‍എ അക്രമം നടന്ന സ്ഥലത്ത് നിന്ന് പോലീസിന് ലഭിക്കുകയും ചെയ്തു.


'കള്ളക്കടത്ത് ക്വട്ടേഷന് സംഘം പാര്‍ട്ടിയെ മറയാക്കി, അത്തരക്കാരെ അറുത്തുമാറ്റും':ഷംസീര് - Keralabhooshanam Daily 'കള്ളക്കടത്ത് ക്വട്ടേഷന് സംഘം പാര്‍ട്ടിയെ മറയാക്കി, അത്തരക്കാരെ അറുത്തുമാറ്റും':ഷംസീര്\nHome/NEWS/BREAKING NEWS/‘കള്ളക്കടത്ത് ക്വട്ടേഷന് സംഘം പാര്‍ട്ടിയെ മറയാക്കി, അത്തരക്കാരെ അറുത്തുമാറ്റും’:ഷംസീര്\nതിരുവനന്തപുരം: കള്ളക്കടത്ത് സംഘവും ക്വട്ടേഷന് സംഘവും പാര്‍ട്ടിയെ മറയാക്കുന്നുവെന്നത് ശരിയാണെന്ന് സിപിഎം നേതാവും തലശ്ശേരി എംഎല്‍എയുമായ എ.എം.ഷംസീര്. അത്തരക്കാരെ അറുത്തുമാറ്റി മുന്നോട്ട് പോകുക എന്നതാണ് തങ്ങളുടെ ലക്ഷ്യമെന്നും ഷംസീര് പറഞ്ഞു.\nപാര്‍ട്ടിക്ക് പങ്ക് കിട്ടുന്നെന്ന് പറഞ്ഞ് അപവാദം പ്രചരിപ്പിക്കരുത്. പാര്‍ട്ടിക്ക് പ്രവര്‍ത്തിക്കാന് കള്ളപ്പണത്തിന്റെ ആവശ്യമില്ല. പാര്‍ട്ടിക്ക് പാര്‍ട്ടിയുടെ അംഗങ്ങളുണ്ട്. അവര് ലെവിയായി കൊടുക്കുന്ന പണം ഉപയോഗിച്ചാണ് പാര്‍ട്ടി പ്രവര്‍ത്തിക്കുന്നത്. ജനങ്ങളില് നിന്ന് പാര്‍ട്ടി പ്രവര്‍ത്തന ഫണ്ടും സ്വരൂപിക്കുന്നുണ്ട്. അല്ലാതെ കള്ളക്കടത്തുകാരുടെയും സ്വര്‍ണക്കടത്തുകാരുടെയും വിഹിതം കൊണ്ട് പ്രവര്‍ത്തിക്കേണ്ട ഗതികേടൊന്നും സിപിഎമ്മിനില്ല, പ്രത്യേകിച്ചും കണ്ണൂര് ജില്ലയിലെന്നും ഷംസീര് പറഞ്ഞു.\n‘കള്ളക്കടത്ത് സംഘവും ക്വട്ടേഷന് സംഘവും പാര്‍ട്ടിയെ മറയാക്കുന്നുവെന്നത് ശരിയാണ്. അത് അറുത്തുമാറ്റി മുന്നോട്ട് പോകുക എന്നതാണ് ഞങ്ങളുടെ ലക്ഷ്യം. അതിനെ കര്‍ക്കശമായ രീതിയില് നേരിടും. ഉന്നത പോലീസ് ഉദ്യോഗസ്ഥരുടെ നേതൃത്വത്തിലാണ് അന്വേഷണം നടക്കുന്നത്. എത്ര ആഴത്തിലാണോ ഇതിന്റെ വേര് പോയിട്ടുള്ളത്. അത്രയും ആഴത്തില് പോയി വേരറുത്ത് മാറ്റണമെന്ന നിലപാടാണ് സിപിഎമ്മിനുള്ളത്’ ഷംസീര് വ്യക്തമാക്കി.\nകൊടി സുനിയും മുഹമ്മദ് ഷാഫിയുമൊന്നും മല്ലന്‍മാരല്ല. അവരുടെ ബ്രാന്‍ഡ് വാല്യു ഉയര്‍ത്തുന്നതില് മാധ്യമങ്ങള്‍ക്ക് പങ്കുണ്ട്. അവര് ഭീരുക്കളാണ്. ഇവരുടെ പേര് പറഞ്ഞാല് പേടിച്ചോടുന്നവരുണ്ടാകാം. അതിന്റെ പേരില് സിപിഎമ്മിന്റെ മേല് കയറാന് വരേണ്ട. സിപിഎമ്മിന് ഇത്തരക്കാരുമായി യാതൊരു ബന്ധവുമില്ല. കൊടിസുനിയും ഷാഫിയൊന്നും ഞങ്ങളുടെ പ്രവര്‍ത്തകരല്ല. അവര് കൊലപാതക കേസില് പെട്ട് ജയിലിലാണ്.\nസ്വര്‍ണക്കടത്തിന് കസ്റ്റംസിനും പോലീസിനും പങ്കുണ്ട്. അതൊക്കെ പുറത്ത് വരണം. സിപിഎം അനുഭാവികള്‍ക്ക് പങ്കുണ്ടെങ്കില് അതും പുറത്ത് വരട്ടെ. അത്തരക്കാര്‍ക്കെതിരെ കര്‍ശനമായി നടപടി സ്വീകരിക്കുന്ന പാര്‍ട്ടിയാണ് തങ്ങളുടേത്. പാര്‍ട്ടിക്കകത്ത് ആര്‍ക്കെങ്കിലും ഇത്തരം അവിഹിത ബന്ധമുണ്ടെങ്കില് അവരെ അറുത്തുമാറ്റി മുന്നോട്ട് പോകാനുള്ള സംഘടനാ ശേഷം സിപിഎമ്മിനുണ്ട്. കെ.സുരേന്ദ്രനൊന്നും കള്ളപ്പണം സംബന്ധിച്ച് പറയാന് യാതൊരു ധാര്‍മികതയുമില്ലെന്നും ഷംസീര് കൂട്ടിച്ചേര്‍ത്തു.


ഇന്ധന വിലക്കയറ്റം: സിമന്റ് നിര്‍മാതാക്കള്‍ക്ക് സമ്മര്‍ദ്ദം – Future Kerala :\nകൊല്‍ക്കത്ത: കല്‍ക്കരി, പെറ്റകോക്ക് എന്നിവയുടെ ഇറക്കുമതിക്കുണ്ടാകുന്ന വില വര്‍ധിക്കുന്നത് സിമന്റ് നിര്‍മാതാക്കള്‍ക്ക് സമ്മര്‍ദ്ദമുണ്ടാക്കുന്നു. നോട്ട് അസാധുവാക്കല് തീരുമാനത്തോടെ കനത്ത തിരിച്ചടി നേരിടുന്ന ഈ കമ്പനികള്‍ക്ക് ഇവയുടെ വില വര്‍ധിക്കുന്നത് കൂടുതല് സമ്മര്‍ദ്ദമുണ്ടാക്കുന്നതായി കമ്പനികള് വ്യക്തമാക്കുന്നു.\nഉല്‍പ്പാദന ചെലവ് വര്‍ധിക്കുന്നതിനനുസരിച്ച് വിലയില് വര്‍ധനയുണ്ടാകുന്നില്ല. മറിച്ച് നോട്ട് നിരോധനത്തോടെ വിലയില് കാര്യമായ ഇടിവാണ് വിപണിയില് സിമന്റിന് രേഖപ്പെടുത്തിക്കൊണ്ടിരിക്കുന്നത്. തെക്കന് പശ്ചിമ വിപണികളില് വിലയില് കുറവുണ്ടാവുകയും പ്രത്യേകിച്ച് വോളിയം വളര്‍ച്ച പ്രതികൂലമായി എല്ലാ പ്രദേശങ്ങളിലും ബാധിച്ചതായി പ്രമുഖ റേറ്റിംഗ് ഏജന്‍സി ഇക്ര വ്യക്തമാക്കുന്നു.\nഇക്കഴിഞ്ഞ ഒക്ടോബര് മുതല് നവംബര് വരെയുള്ള കാലയളവില് ദക്ഷിണേന്ത്യന് വിപണിയിലുള്ള സിമന്റ് വില 30 രൂപയോളം കുറഞ്ഞ് ഒരു ബാഗിന് 300 രൂപ എന്ന തോതിലെത്തിയിട്ടുണ്ട്. അതേസമയം, വെസ്‌റ്റേണ് വിപണിയില് ബാഗിന് 15 രൂപയോളം വര്‍ധിച്ച് 265 രൂപയായിട്ടുണ്ട്.\nഎസ്ആന്‍ഡ്പി ഗ്ലോബല് പാറ്റ്‌സ് തയാറാക്കിയ രേഖകള് അനുസരിച്ച് കഴിഞ്ഞ ജൂലൈ മുതല് ഡിസംബര് വരെയുള്ള കാലയളവില് പെറ്റ്‌കോക്ക് വിലയില് 37 ശതമാനം വര്‍ധനയാണ് രേഖപ്പെടുത്തിയിരിക്കുന്നത്. ഒരു ടണ്ണിന് 95.72 ഡോളര്. അതേസമയം ഇറക്കുമതി ചെയ്യുന്നത കല്‍ക്കരിക്ക് മില്ല്യണ് ടണ്ണിന് 52 ഡോളര് ആയിരുന്നെങ്കില് ഈ മാസം 19ന് 71.19 ഡോളറായി ഉയര്‍ന്നിട്ടുണ്ട്. ഓയില് റിഫൈനിംഗിലെ ഉപ ഉല്‍പ്പന്നങ്ങളാണ് ഇവ രണ്ടും.\nഇന്ത്യയില് ഡിമാന്‍ഡ് വര്‍ധിക്കുന്നതും അമേരിക്കയിലുള്ള റിഫൈനറികളില് മെയിന്റനന്‍സ് നടക്കുന്നതുമാണ് ഇവയുടെ വിലയില് ഇത്ര വര്‍ധന രേഖപ്പടെത്താന് കാരണമായിട്ടുള്ളതെന്ന് എസ്ആന്‍ഡ്പി ഗ്ലോബല് പ്ലാറ്റ്‌സ് മാനേജിംഗ് എഡിറ്റര് ദീപക് കണ്ണന് വ്യക്തമാക്കുന്നു.\nഇന്ധന വിലയിലുണ്ടായ വര്‍ധന സിമന്റ് നിര്‍മാതാക്കളുടെ 40 ശതമാനം ഉല്‍പ്പാദന ചെലവിനെ മാത്രമാണ് ബാധിക്കുക. 45 ദിസത്തോളമുള്ള ആവശ്യങ്ങള്‍ക്ക് കമ്പനികള് അസംസ്‌കൃത വസ്തുക്കള് സ്റ്റോര് ചെയ്തിട്ടുണ്ടാവുമെന്നതാണ് ഇതിന് കാരണമായി പിആന്‍ഡ്പി ചൂണ്ടിക്കാണിക്കുന്നത്.\nTags:\tcement manufacturers, oil price hike, pressure\nവില്‍പ്പനയില് 17 ശതമാനം വര്‍ധനവുമായി ടാറ്റ സ്റ്റീല്


സമര പോരാട്ടങ്ങളിൽ നിന്ന് മന്ത്രിപദത്തിലേക്ക്, യുവജന -വിദ്യാർഥി പോരാട്ടങ്ങളിലൂടെ വളർന്ന മുഹമ്മദ് റിയാസ് പിണറായി മന്ത്രിസഭയിലെ യുവരക്തം – Media Mangalam\nനിയമസഭയിലേക്കുള്ള കന്നിയങ്കത്തിൽ ജയിച്ചതിന് പിന്നാലെ പി.എ.മുഹമ്മദ് റിയാസിന് ഇരട്ടിമധുരമായി മന്ത്രിസ്ഥാനവും തേടിയെത്തിയിരിക്കുകയാണ്. ബേപ്പൂരിൽ നിന്നാണ് റിയാസ് നിയമസഭയിലേക്ക് ജയിച്ചു കയറിയത്. 2014-ലെ പാർലമെന്റ് തിരഞ്ഞെടുപ്പിൽ കോഴിക്കോട് ലോക്സഭാ മണ്ഡലത്തിൽ എം.കെ.രാഘവനെതിരെ മത്സരിച്ചു പരാജയപ്പെട്ടിരുന്നു റിയാസ്. ഡിവൈഎഫ്ഐ അഖിലേന്ത്യ പ്രസിഡന്റ് എന്ന നിലയിൽ രാജ്യത്തിൻ്റെ വിവിധ ഭാഗങ്ങളിൽ പ്രക്ഷോഭങ്ങൾക്ക് നേതൃത്വം നൽകി. യുവജനപ്രാതിനിധ്യം കൂടി കണക്കിലെടുത്താണ് റിയാസിന് ഇടം ലഭിച്ചത്.\nസെയ്ന്റ് ജോസഫ് ബോയ്സ് ഹൈസ്കൂളിൽ പഠിക്കുന്ന കാലത്ത് എസ്.എഫ്.ഐ.യിലുടെയാണ് രാഷ്ട്രീയസംഘടനാ പ്രവർത്തനമാരംഭിച്ചത്. കോഴിക്കോട് ലോ കോളേജിൽനിന്ന് നിയമബിരുദം നേടി. SFI യുടെയും DYFlയുടേയും യൂണിറ്റ് തലം മുതൽ ദേശീയ തലം വരെ ഭാരവാഹിത്വം വഹിച്ചു. പ്രക്ഷോഭങ്ങളിൽ\nനിരവധി തവണ ജയിൽവാസം അനുഭവിക്കേണ്ടി വന്നു.\nകാലിക്കറ്റ് യൂണിവേഴ്സിറ്റി യൂണിയൻ ഭാരവാഹിയായി മികവ് തെളിയിച്ചു. സെനറ്റ്, സിൻഡിക്കറ്റ് അംഗമായും പ്രവർത്തിച്ചു –\nCPM കോഴിക്കോട് ജില്ലാ കമ്മിറ്റിയംഗം, സെക്രട്ടറിയറ്റംഗം\nഎന്നീ നിലകളിലും പ്രവർത്തിച്ചു. നിലവിൽ CPM സംസ്ഥാന കമ്മിറ്റിയംഗമാണ്.\n1998ൽ കലിക്കറ്റ് യൂണിവേഴ്‌സിറ്റി യൂണിയൻ ഭാരവാഹിയുമായി. 2014-ലെ പാര്‍ലമെന്റ് തിരഞ്ഞെടുപ്പില് കോഴിക്കോട് ലോക്സഭാ മണ്ഡലത്തില് എം.കെ.രാഘവനെതിരെ മത്സരിച്ചു പരാജയപ്പെട്ടിരുന്നു റിയാസ്. 2017 ലാണ് ഡി.വൈ.എഫ്.ഐ. ദേശീയ പ്രസിഡന്റായി തിരഞ്ഞെടുക്കപ്പെട്ടത്.സി.ഐ.ടി.യു രംഗത്തും ജില്ലയില് സജീവമായിരുന്നു. പൗരത്വ ഭേദഗതി നിയമത്തിനെതിരെ നടന്ന സമരത്തിലൂടെ ദേശീയ ശ്രദ്ധേ നേടിയ മുഹമ്മദ് റിയാസ് ഡൽഹിയിലും മുംബൈയിലും അറസ്റ്റിലായിരുന്നു. ഹരിയാനയിൽ സംഘപരിവാർ ക്രിമിനലുകൾ കൊലപ്പെടുത്തിയ ജുനൈദിന്റെ കുടുംബത്തിന് കേരള സർക്കാരിന്റെ സഹായം ലഭ്യമാക്കാൻ മുൻകൈയെടുത്തതും റിയാസാണ്. തമിഴ്നാട്ടിൽ ജാതിവെറിയന്മാർ വധിച്ച അശോകിന് നീതി ലഭ്യമാക്കാനുള്ള പോരാട്ടത്തിന് നേതൃത്വം നൽകി.\n2017 ലാണ് ഡി.വൈ.എഫ്.ഐ. ദേശീയ പ്രസിഡന്റായി തിരഞ്ഞെടുക്കപ്പെട്ടത്ദേശീയ തലത്തിൽ നിരവധി പ്രക്ഷോഭങ്ങളിൽ പങ്കെടുത്ത് അറസ്റ്റ് വരിച്ചു..സി.ഐ.ടി.യു രംഗത്തും സജീവമായിരുന്നു.റിട്ട.ഐ.പി.എസ്. ഉദ്യോഗസ്ഥൻ പി.എം. അബ്ദുൽ ഖാദറിന്റെയും കെ.എം. ആയിശാബിയുടെയും മകനാണ്.\nമുഖ്യമന്ത്രി പിണറായി വിജയന്റെ മകൾ വീണാ വിജയനാണ് ഭാര\nkozhikode muhammed riyas new minister nyamasabha member second pinarai cabinet sfi\nദീർഘദർശിയായ വികസന പദ്ധതികൾ, ജനങ്ങളെ അറിയുന്ന ജനസേവകൻ; വി എൻ വാസവന് മന്ത്രിസഭയിലേക്ക് ഇത് കന്നികാൽവയ്‌പ്പ്